
Introducere 


Cum faci pe cineva să-și schimbe opinia 


În 2009, electoratul din Maine a respins cu 53 de procente 
la 47 legea care permitea căsătoriile între persoane de același 
sex. În noiembrie 2012, același electorat s-a răzgândit şi legea 
a trecut de această dată, cu aceleași procente de 53 la 47. Cum 
s-a întâmplat aşa ceva? 

Ei bine, despre acest lucru este vorba în cartea de fata — 
despre a convinge oamenii să-şi schimbe opinia. Mai mult, 
cartea te învaţă să reusesti facandu-ti în același timp prieteni 
noi, nu pierzându-i pe cei vechi. 

Indiferent dacă ești pentru căsătoriile între persoane de 
acelaşi sex sau împotriva lor, vei dori să schimbi gândirea celui 
aşezat de cealaltă parte a mesei. Indiferent că eşti republican 
sau democrat, laburist sau conservator, adept al Brexitului sau 
al rămânerii în UE, provaccinare sau antivaccinare, dacă sus- 
tii mişcarea Black Lives Matter sau nu, dacă eşti în tabăra 
#MeToo sau împotriva ei, vei dori să-l faci pe cel aflat în ta- 
băra adversă să-şi schimbe opinia. 

Desigur, nu numai în politică, ci şi la locul de muncă. Dacă 
vrei mărirea de salariu pe care o meriti, va trebui să-l convingi 
pe şef (probabil si pe şeful șefului si pe cel de la Resurse 
Umane şi pe director); dacă vrei să convingi clientul să-ți 
cumpere produsul, va trebui să-l convingi că produsul îşi me- 
rită valoarea; dacă vrei să închei o înţelegere avantajoasă cu 
furnizorul, intervine persuasiunea; dacă vrei să-ți iei o zi 

liberă într-o perioadă aglomerată, tot de persuasiune ai 
nevoie. 

Iar dacă vrei sa fie ordine in camera de zi, trebuie să-ţi con- 
vingi copiii să-şi strângă jucăriile; dacă vrei să ieşi la o întâl- 
nire cu cineva, trebuie să convingi acea persoană că eşti o 
mare cucerire; daca la divorţ vrei să-l ia partenerul pe Kevin 
şi să-ţi lase tie câinele, dar el susţine contrariul, tot despre 
persuasiune este vorba. 

Fie că vorbim despre sala de şedinţe sau despre budoar, 
despre persuasiune, influențare sau negociere, problema este 
să faci omul să-şi schimbe opinia. Uneori este nevoie să gân- 
dim altfel chiar noi: poate a venit timpul să pun ceva bani 
deoparte pentru bătrâneţe; în cele din urmă, poate ar trebui 
să-i cer iertare fostului/fostei. 

Există o mulțime de minţi care ar trebui să gândească altfel. 


Persuasiunea nu este o treabă ușoară 


Nu este uşor să faci pe cineva să se răzgândească. Dacă ai 
fost vreodată pe Facebook sau Twitter, ştii asta deja. Discuţiile 
politice, de exemplu; poţi parcurge oricâte pagini vrei şi ni- 
meni nu a spus niciodată, în toată istoria mediei politice, „Da, 
ai dreptate. M-am răzgândit.” 

Aşa ceva nu se întâmplă. 

De ce? Pentru că nu stim cum să convingem. 

Ne convingem singuri de meritele cazului nostru și pe 
urmă presupunem că aceleaşi argumente îl vor convinge si pe 
celâlalt. Considerăm de la sine înțeles că şi cealaltă persoană 
va vedea situaţia la fel ca noi. 

Numai că ea nu o va vedea la fel și argumentul nostru va 
intra într-o ureche surdă, aşa că rămânem cu jucăriile 

copiilor imprastiate prin living, fără mărire de salariu şi cu 
prieteni care votează cu celălalt partid. Lumea pare plină de 
oameni care ori sunt proşti, ori deliberat dificili. 


Există și vești bune 


În activitatea mea, tin cursuri despre persuasiune si încep 
adesea afirmând în fața participanților că există veşti proaste 
ŞI veşti bune legate de acest subiect. Vestea proastă este că 
omenirea numără aproape opt miliarde de oameni şi fiecare 
este diferit. Atunci, de unde să ştii ce să faci ca să-l convingi 
tocmai pe individul aflat în fata ta? 

Vestea bună este că iti spune acest lucru chiar el. 

Sigur că nu iti spune explicit, dar întotdeauna îi scapă in- 
formaţia de care ai tu nevoie — întreabă-i pe jucătorii de poker. 
Trebuie doar să fii în stare să descifrezi. 

Aşadar, a da din gură spunând direct ce propui sau ce ceri 
pur şi simplu nu funcționează. În schimb, ai nevoie mai întâi 
de pregătirea terenului, iar ceea ce ar fi considerat, în mod 
normal, proces de persuasiune, trebuie să vină la urmă. 


Șase pași pentru a convinge pe oricine, 
în orice situație 


În ce constă pregătirea terenului? În această carte vom de- 
scrie şase pași simpli, prin care vei reuşi să-l faci pe orice om 
să-şi schimbe opinia. 


1. Stabileste clar ce vrei si tinteste sus 


Dacă nu ştii exact ce vrei, nu te poți aştepta să obţii ceva. 
Dacă spui „Oameni buni, haideţi cu mine” şi ei întreabă „Bine, 

dar unde?”, iar tu răspunzi „Păi, nu sunt sigur, revin eu la voi’, 
aşa ceva nu merge. 

Într-o lume complexă, ființele umane sunt atrase de sigu- 
ranta, aşa încât, cu cât ştii mai bine ce rezultat urmărești, cu 
atât vei putea comunica mai clar şi cu atât este mai sigur că 
vei avea succes. În Capitolul 1 iti vom spune cum să faci acest 
lucru şi te vom încuraja să fii ambițios. Te aşteaptă rezultate 
excepționale! 


2. Fă-ţi lecţiile 


Nu considera că situația de persuasiune este de la sine în- 
teleasa. Ca pentru orice lucru important, este nevoie să ne 
pregătim. 

Trebuie să ştii despre ce este vorba pentru tine, despre ce 
este vorba pentru celălalt, ce impact are asupra lui ceea ce vrei 
tu şi ce beneficii îi aduce. Trebuie să ştii cum gândește el, cum 
îşi ia deciziile, cum se va simți. 

În Capitolul 2 iti vom arăta ce trebuie să afli înainte de a 
formula o cerință şi cum acest lucru iti va creşte substantial 
şansele de succes. 


3. Devino un ascultător de clasă mondială 


Până la urmă, persuasiunea se bazează pe ascultare, ascul- 
tare atentă, ascultare dincolo de cuvinte, ascultare printre rân- 
duri, ascultare a ceea ce nu este rostit. Aşa adunăm informa- 
tiile de care avem nevoie pentru a reuşi. 

Toţi ascultăm si toți putem asculta mult mai bine. Pur şi 
simplu, cine ascultă cel mai bine este cel mai convingător. 
Capitolul 3 iti va spune ce să faci şi exact ce ar trebui să asculti. 

4. Fii puternic, astfel îl vei face pe celălalt 
să colaboreze mai mult 


În Capitolul 4 vom pune accentul pe putere. De ce? Prin 
putere iti impui punctul de vedere? Nu, nicidecum. Vom sus- 
tine o abordare întemeiată pe colaborare etică. Vom susține 
că forța nu are niciun rol. 

Din nefericire însă, dat fiind stadiul real al evoluţiei spe- 
ciei noastre în acest moment, forța trebuie totuşi luată 
în seamă. 

Mai simplu spus, este uluitor cât de dispus să colaboreze 
devine omul, dacă armata ta este mai mare decât a lui. De 
aceea, vom arăta cum să-ți creşti puterea, nu ca să o foloseşti, 
ci ca să nu fii nevoit să o foloseşti. 


5. Gaseste soluţia împreună cu celălalt 


Soluţia nu există pentru o singură persoană, ea există pen- 
tru voi doi împreună. 

Tu ai o cerinţă, iar celălalt o respinge. Sau tu ai o cerinţă, 
dar celălalt preferă altceva. Sau informaţia ta iti indică dru- 
mul înainte, dar celălalt are altă informaţie şi aceea îi suge- 
rează altceva. 

Există un răspuns care va satisface ambele persoane, dar 
trebuie să colaborati ca să-l găsiți. Capitolul 5 va arăta cum să 
găsiți soluția pe care o va adopta toată lumea. 


6. Gaseste cea mai bună modalitate 
de a-ţi transmite mesajul 


În fine, Capitolul 6 explică cea mai bună modalitate de a-ţi 
comunica mesajul - ceea ce funcționează pentru o persoană, 
nu va funcționa pentru alta. 

Iar faptul că am lăsat acest lucru la urmă trebuie scos în 
evidenţă - foarte puţini oameni isi bat capul să parcurgă mai 
întâi celelalte etape și fix din această cauză nu reușesc. Pentru 
a găsi cele mai bune cuvinte în Capitolul 6, trebuie să faci mai 
întâi pregătirile din Capitolele 1-5. Dacă vei face acest efort, 
vei fi surprins cât de uşor iti va fi. 

Negocieri pentru miliarde de dolari vor deveni o conver- 
satie de plăcere; companiile iti vor restitui banii pentru zbo- 
rurile anulate; soții se vor oferi să spele vasele. Vorbesc serios! 


Funcţionează metoda aceasta cu adevărat? 


Să ne întoarcem în Maine, în 2009. Comunitatea LGBT 
ştia foarte bine ce vrea: voia ceea ce comunitatea heterosexuală 
avea deja — asta voia, tot ce avea aceea și nimic mai mult. 
Egalitate, la o primă privire nicio exagerare. 

Totuşi lucrurile nu au funcţionat, aşa că membrii comu- 
nitatii au fost nevoiți să caute o altă abordare. Stiau că multă 
lume nu putea fi convinsă, dar şi că mulți erau deja de partea 
lor, prin urmare treaba lor era să afle cine erau votantii care 
puteau fi convinşi şi ce anume putea să le schimbe opțiunea. 

Este exact ceea ce au făcut. Folosind focus-grupuri şi alte 
metode de cercetare a pieței, au stat de vorbă cu 250.000 de 
persoane care votaseră împotriva lor, dar care erau suscepti- 
bile de a-și schimba opţiunea. Comunitatea a ascultat ce aveau 
aceste persoane de spus şi a început să înțeleagă mai bine 
punctul lor de vedere. 

Și în felul acesta a învăţat de ce nu a reuşit cu abordarea 
inițială şi ce trebuia să facă în schimb. 

Campania din 2009 a constat în solicitarea unor drepturi 
egale, iar cererea a fost formulată de multe ori agresiv. Când 

însă i-a ascultat pe potenţialii votanti, comunitatea LGBT a 
constatat că pentru mulți oameni căsătoria nu avea deloc le- 
gătură cu drepturile şi egalitatea, ci cu iubirea, angajamentul 
şi familia. 

Aşa că modus operandi a fost schimbat sia fost lansat un 
website nou, înglobând această idee: www.whymarriagemat- 
ters.org. Cine vizita pagina era întâmpinat de cuvintele 
„Iubire. Angajament. Familie’, aşezate lângă o fotografie 
înfățișând o inimă și un cămin. Apoi, cu litere mari, întrebarea 
„De ce căsătorie?”, urmată de răspunsul „Deoarece căsătoria 
spune «Suntem o familie» mai bine decât oricare alte cuvinte” 

Comunitatea ascultase oamenii şi acum le spunea că i-a 
înţeles şi că era de acord. 

Dar mai era ceva. La începutul paginii se găsea un video 
în care patru cupluri spuneau ce credeau ele despre căsătorie. 
Era un cuplu ,,normal” de negri, căsătorit de 31 de ani, un 
cuplu „normal” de albi, unul de lesbiene şi doi bărbaţi care 
luna următoare sarbatoreau 57 de ani de convietuire. 

Dar părerile? Cum nu se poate mai clar: „Eu zic că iubirea 
este iubire si este pentru toată lumea” şi aşa mai departe. Alt 
video arăta o familie care s-a adresat preotului când fiica lor 
le-a spus că este gay, iar răspunsul preotului a fost: „Este ace- 
eași persoană pe care ieri o iubeați.” 

Intelegi ce zic. Website-ul a stat la baza noii campanii care 
s-a referit la valorile votantilor si nu la cerințele comunității 
LGBT. Prezentarea mesajului în acest fel i-a permis acesteia 
să-ți atingă scopul. La trei ani după primul vot, s-a desfășurat 
al doilea şi de această dată comunitatea a câştigat. 

Campania a continuat în acelaşi fel si în alte parti, până ce 
de partea comunității s-au adunat suficienți votanti, state si 
judecători federali, primari, senatori şi chiar preşedinţi, astfel 

că, în cele din urmă, pe 26 iunie 2015, Curtea Supremă a decis 
că în toată tara căsătoria este un drept fundamental al cuplu- 
rilor de același sex. 

Se dovedeşte astfel că poţi face oamenii să-și schimbe 
opinia. 

Iar in această carte ne vom uita, de fapt, la profesioniștii 
care lucrează în cele mai grele situații. Nu numai convingân- 
du-i pe votantii care s-au împotrivit drepturilor comunității 
LGBT să voteze pentru ele, ceea ce este dificil în sine, dar ne 
vom uita si la negociatorii din cazurile de răpiri de persoane, 
la cei ce iau interogatorii şi la criminalisti, la consilierii care 
lucrează cu drogati si recidivisti. Acestea sunt situații extreme. 

Si, ceea ce este interesant, vom vedea că fiecare dintre 
aceste domenii, lucrând independent, au pus la punct metode 
extraordinar de asemănătoare, care s-au dovedit de succes 
chiar şi în circumstanţe extreme precum cele de mai sus. 


Nu manipulăm, în acest fel? 


Nu face rău. 

A influența este ceva ce facem tot timpul: când îţi cer să-mi 
dai sarea, iti influentez comportamentul. Deci, ca în orice si- 
tuatie, fă cât poți tu de bine, fă în așa fel încât să funcționeze. 
Eu cred în folosirea metodelor de persuasiune în scopuri etice: 
dacă convingi pe cineva să facă ceea ce este corect, un lucru 
bun, atunci influenteaza-l cât poți de mult. 

Însă, într-adevăr persuasiunea este un instrument și, ca 
atare, este inerent neutră, dar poate fi folosită în scopuri po- 
zitive sau negative. Poţi fi sigur că oamenii răi o vor folosi la 
cel mai înalt nivel; de ce să nu facă la fel şi oamenii buni? 

Totuși, cum putem fi siguri că nu manipulăm? Ce este di- 
ferit fata de: 

E O reclamă la ţigări, care iti creează o nevoie pe care 
înainte nu a aveai, o nevoie întemeiată pe minciuna 
stilului frumos de viață pe care îl arată? 

— Un partid politic care îşi creează un avantaj anun- 
tand măsuri de sprijin pentru săraci? 

I Un website care te atrage spre o achiziţie de care nu 
ai nevoie? 


Dictionarele definesc de obicei manipularea ca influentare 
in avantajul tau (fara referire la avantajul celeilalte persoane) 
şi adesea fara ca cealaltă persoană să ştie, adesea fara onestitate. 

Așadar, intenţia este un bun punct de plecare. Dacă inten- 
tia ta este pentru binele celeilalte persoane, te afli pe un drum 
corect. Cine judecă însă? Poate că în mintea lui, Hitler consi- 
dera că avea intenţii bune. Nu este destul, așa ne putem păcăli 
singuri foarte uşor. Trebuie să ne verificăm mai temeinic me- 
todele. 


7 MODALITĂȚI 
DE A ASIGURA O ETICĂ SUPERIOARĂ 


Fii sincer în privința intenţiei tale. 
. Ai grijă de beneficiul celeilalte persoane, așa cum ai 
de al tău. 


Nu păcăli, nu minți, nu denatura și nu ascunde niciun 
motiv secundar. 


Colaborati pentru a găsi o soluție de care este multu- 
mită toată lumea. 


Lasă-i celuilalt libertatea să spună nu. 
Păstrează în permanenţă o comunicare bazată pe res- 
pect și o perspectivă necondiționat pozitivă. 


Folosește exclusiv metode pe care ai vrea să le folo- 
sească și alții cu tine. 

Cu cât bifam mai multe dintre aceste modalităţi, cu atât 
vom fi mai siguri că metodele noastre sunt corecte și că nu 
manipulăm. lar dacă situaţia devine complicată, nu te abate 
de la următorul lucru: 

Nu face rău! 


Vestea cu adevărat bună 


Mama este irlandeză catolică, iar tatăl meu a fost englez 
protestant. Am crescut în anii 1970 şi ori de câte ori exploda 
o bombă în Irlanda de Nord (de altfel, chiar şi în restul Marii 
Britanii) războiul civil se desfăşura şi la masa noastră. 

Deşi aveam numai 10 ani, m-am gândit că trebuie să existe 
o cale mai bună. 

Scriu această carte pentru că această cale există într-ade- 
var. O cale mai bună de a rezolva disputele politice, nu aceea 
de a arunca bombe şi a ucide oameni, o cale de a rezolva di- 
ferentele de opinie în familie, mai bună decât aceea de a tipa 
şi a împroşca cu invective. 

Aceasta este vestea cu adevărat bună. Abordarea descrisă 
în această carte iti va aduce rezultate mult mai bune in viata 
şi iti va construi relații mult mai trainice. Şi, mai mult decât 
atât, cu fiecare conversaţie pe care o purtăm, lumea va deveni 
un loc mai bun. 

De aceea, să trecem la treabă! 


Tinteste sus 


1.1. Tinteste sus 


OK, lasă cartea jos şi du-te să aduci o agrafă de birou. Agrafa 
de birou este cheia bogăției tale viitoare. 

Super! Ai găsit? Acum trebuie să dai agrafa la schimb pen- 
tru o casă. Crezi că vei fi în stare? 

Kyle MacDonald din Vancouver a reuşit. A fost nevoit să 
facă 14 schimburi pe parcursul unui an, dar a obţinut ce a 
vrut. Şi a scris o carte în acest răstimp, One Red Paperclip.' 


A schimbat: 


Agrafa de birou cu un stilou în formă de peşte. 
Stiloul în forma de peşte cu o clanta. 

Clanta cu o sobă. 

Soba cu un generator. 

Generatorul cu o petrecere instantanee. 

Petrecerea instantanee cu un snowmobil. 
Snowmobilul cu o călătorie la Yahk, în Columbia 
Britanică. 


IAA 

Călătoria la Yahk cu o camionetă. 

Camioneta cu un contract pentru o înregistrare. 
Contractul pentru înregistrare cu o cazare în Phoe- 
nix pe timp de un an. 

Cazarea pe un an în Phoenix cu o după-amiază în 
compania lui Alice Cooper. 

După-amiaza în compania lui Alice Cooper cu un 
glob electric cu zăpadă, marca Kiss. 

Globul cu zăpadă cu un rol într-un film. 

Rolul în film cu o casă. 


Omul acesta a tintit sus şi bravo lui că a facut așa! 

1.2. Stabileste clar ce vrei, 
ce vrei cu adevarat 


Daca vrei sa faci pe cineva sa-si schimbe opinia, este im- 
portant sa stii cum vrei sa si-o schimbe. 


I Daca ii ceri fiului tau adolescent să facă ordine in 
camera de zi, sa nu fii surprins daca va face ceea ce 
crede el că înseamnă ordine, ceva eventual foarte 
diferit de ceea ce crezi tu. Trebuie să-i spui foarte 
clar ce înseamnă pentru tine ordine. 

— Dacă ceri o mărire de salariu, să nu te mire dacă ti 
se dă mult mai putin decât te-ai gândit tu. Trebuie 
să spui foarte clar cât vrei. 

E Dacă plăteşti un prieten să-ți facă o statuie în hol, 
nu fi surprins dacă ideea lui despre frumuseţe diferă 
de a ta si, fără să vrei, scoţi un strigăt când o 
dezveleşti. 


Prin urmare, primul pas în acest proces este să stabileşti 
foarte clar ce rezultat urmăreşti. Cu cât te vei lămuri mai bine 
în această privinţă, cu atât mai clar vei putea comunica acest 
lucru şi cu atât este mai probabil să-l obţii. 


De ce vrem ceea ce vrem? 


Este important şi de ce vrem ceea ce vrem. Aşa cum ne-a 
spus Mick Jagger la un moment dat, nu obţinem întotdeauna 

ceea ce vrem — ascultă, asta-i lumea în care trăim —, dar daca 
ştim de ce vrem ceva anume, s-ar putea să găsim o altă cale 
de a obține acel ceva. 

Mama mea are 90 de ani şi trăieşte într-un cămin de bă- 
trâni. În timpul pandemiei de coronavirus am încercat să o 
vizitez, dar personalul nu mi-a dat voie să intru. De ce? Pentru 
că voiau să evite riscul de a le aduce virusul în cămin, provo- 
când un val devastator de îmbolnăviri. Eu de ce voiam să o 
văd pe mama? Ei bine, pentru că este mama mea! Voiam să 
văd dacă era bine. Voiam să verific dacă avea nevoie de ceva. 
Voiam să-i arăt că nu o uitasem. Voiam să o strâng în braţe, 
bineînţeles, dar ştiam că nu era posibil. 

Şi soluţia? Au adus-o ei la recepție, au aşezat-o la geam și 
am putut vorbi cu ea de afară. Niciun risc să transmit virusul 
prin geam si am reuşit să stau de vorbă cu mama. 

Întrebarea „De ce?” te ajută să ocolesti obstacolele. 


De ce? De ce? De ce? De ce? De ce? 


Strategia recomandă să întrebi „De ce?” de cinci ori, pen- 
tru că în felul acesta te conectezi la ceea ce este cu adevărat 
important pentru tine. 

Kyle MacDonald a vrut stiloul în formă de peşte pentru că 
ştia că îl va ajuta să obţină altceva, care îl va ajuta să obțină 
altceva... care il va ajuta să obțină o casă. 

Să luăm alt exemplu. Încerci să te convingi singur să te duci 
la sala de sport, dar ai avut o zi grea la serviciu şi canapeaua 
este ademenitoare. De ce vrei să te duci la sală? Evident, ca să 
ai o formă fizică mai bună. Şi de ce vrei să ai o formă fizică 
mai bună? Ei bine, iti spui tu, ca să capeti mai multă energie 
în viata. Dar de ce ai nevoie de mai multă energie? Ca să te 

poţi juca mai mult cu copiii. De ce vrei să te joci mai mult 
cu copiii? Pentru că tocmai asta iti place cel mai mult să faci, 
copiii sunt viaţa ta. 

Splendid, acum te-ai reconectat la motivaţia ta cea mai 
puternică și iti va fi cu atât mai uşor dacă îi spui canapelei 
„sayonara”* şi fugi la sala de sport. 


„De ce” este acolo unde trebuie să fii tu 


Când te gândeşti la ce vrei si apoi te întrebi de ce vrei acel 
lucru, te pui în legătură cu un scop mult mai important decât 
primul răspuns, iar acest fel de a gândi iti aduce un succes mai 
mare. Oamenii care rămân blocaţi la scopul primului nivel 
nu au întotdeauna succes, oamenii care se concentrează asu- 
pra motivatiei din spatele scopului au. 

Acest lucru se întâmplă pentru că întrebarea „de ce” iti 
permite mult mai multă flexibilitate. Adesea există motive te- 
meinice pentru care solicitarea ta nu poate fi satisfăcută, de 
aceea a te concentra asupra acelei motivații şi a motivatiei din 
spatele solicitării tale, va lăsa mult mai mult spaţiu pentru o 
soluţie. 

Dacă vezi într-un magazin o haină foarte frumoasă şi con- 
stati că ea costă 200 de lire sterline, iar tu nu ai decât 100, pro- 
babil că nu o vei putea cumpăra și oricât ai negocia, oricât 
te-ai ruga sau ai izbucni în lacrimi, nimic nu va schimba acest 
lucru. Dacă te blochezi la haina cu preţul acela, vei rămâne 
dezamăgit. 

Dar de ce vrei atât de mult haina aceea? Ei bine, îţi trebuie 
ceva care să-ți ţină cald pentru că vine iarna, are o croială 


* „Adio!, La revedere!” (n. red.) 

frumoasă, ti-ar sta foarte bine cu ea, iar magazinul este cu 
adevărat funky. În regulă, dacă asta cauţi într-adevăr, proba- 
bil că vei găsi în acelaşi magazin un pulover frumos, pe care 
să-l porţi cu haina pe care o ai deja — puloverul corespunde 
criteriilor tale și se încadrează în buget. Am obţinut rezulta- 


tul dorit. 


SUPER PONT 


Ori de câte ori trebuie să alegi între opțiunea ușoară și 


cea „corectă” (de exemplu, canapeaua sau sala de sport), 
adu-ti aminte că opțiunea corectă este cea bună. Pune 
întrebarea „de ce” de căte ori ai nevoie pentru a alege bine. 


Coordoneaza-ti obiectivele 


Fiinţele umane au dezvoltat mult neurologia stabilind sco- 
puri - fie că a fost vorba despre asigurarea hranei şi adăpos- 
tului, fie despre achiziționarea celui mai modern Porsche. 
Strămoșii nostri care s-au priceput cel mai bine să supravie- 
tuiasca au avut şi cele mai mari şanse de reuşită. Definirea 
scopurilor în acest mod dezvoltă acel fir conducător care ne 
ajută să reuşim — remarcarea ocaziilor favorabile, rezolvarea 
problemelor, identificarea căilor, însumarea energiilor etc. 

Este foarte util să-ţi coordonezi rezultatele, astfel încât ob- 
ţinerea unuia să te apropie de obținerea următorului, mai im- 
portant. 

Răspunsul lui Kyle MacDonald la cinci întrebări „de ce” a 
fost că voia o casă. Dacă ar fi intrat într-o agenţie imobiliară 
şi ar fi încercat să cumpere una cu agrafa de birou, ar fi fost 

ridiculizat şi dat afară imediat. Dar el a reuşit să fie flexibil si 
fiecare schimb l-a adus mai aproape de casă. 

John D. Rockefeller a fost cel mai bogat om la începutul 
secolului douăzeci şi unul dintre cei mai bogaţi din toate tim- 
purile, dacă ajustăm cifrele cu inflaţia. Nimic surprinzător dat 
fiind că firma lui, Standard Oil, a monopolizat aproape com- 
plet domeniul petrolier. 

Numai că el nu a construit direct monopolul, a ştiut că 
dacă va merge pe drumul direct va întâmpina prea multă re- 
zistenta. Aşa că a adoptat o altă abordare. A cumpărat în se- 
cret toate companiile de transport de petrol şi acest lucru i-a 
oferit controlul absolut asupra industriei. A fost o strategie 
mult mai bună. 

Acum, când mă gândesc, îmi pare rău că MacDonald s-a 
oprit la casă. Ar fi trebuit să pună ochii pe piaţa petrolului. 


SUPER PONT 


la-o înapoi, pornind de la scopul pe termen lung. Să spu- 
nem că scopul tău este să domini lumea peste cinci ani 


și intreaba-te unde va trebui sa fii peste patru ani ca să 
realizezi acest lucru. Prin urmare, unde va trebui să fii 
peste trei ani și așa mai departe, până ajungi în prezent. 

Care este semnul tău din naștere preferat? 


Anne Nusselder, Opfrisdamen - Animatoare! Opfrisdamen pre- 
zintă spectacole de teatru improvizat la festivaluri, la festivități 
corporatiste și cămine pentru vârstnici. Anne predă povestire (vi- 
zuală) și prezentare la Universitatea de Arte din Utrecht. 


„Mă ocup de ceea ce eu numesc actorie intimă, actorie 
de la om la om. Nu, nu este ceea ce credeți. Sunt plătită sa 
interactionez cu oamenii la un eveniment și să le împrospă- 
tez mintea. Fac acest lucru în principal acordandu-le atenţie. 
Pun multe întrebări, ne apropiem, îi impresionez sau îi sur- 
prind, dar categoric oamenii se animă. 

Este adevărat că îmi place sa mă distrez putin cu această 
ocazie si acum câţiva ani am apelat la jocul copiilor cu har- 
tia - acela în care dai din degete și despăturești hârtia, iar 
undeva pe ea este scrisă o întrebare. M-am apropiat de o 
doamnă care avea vreo 60 ani și părea mai retrasă, dar ea s-a 
prins în joc, iar întrebarea era: «Care este semnul tău din naș- 
tere preferat?» 

Interesantă întrebare și la fel de interesant a fost răspun- 
sul pe care l-am primit: «Cel de pe partea dreaptă a fundului 
unui bărbat!» Cine s-ar fi așteptat la așa ceva din partea aces- 
tei doamne modeste? 

Am insistat: Era vorba de un dos pe care îl cunoștea sau 
de unul pe care îl căuta? Unul pe care îl căuta. Uau, căuta 
ceva special! Am strâns-o cu ușa: Ai întrebat vreodată pe ci- 
neva daca are un asemenea semn? Nu, sigur că nu, aspus ea 
torturată de idee. 

Numai că eram la un eveniment cu lume multă; m-am 
uitat în jur și am văzut o mulţime de bărbați și o mare opor- 
tunitate. M-am urcat pe un scaun și am întrebat cu glas tare 
dacă se află prin preajmă vreun tip cu un semn din naștere 
pe fesa dreaptă. 

Să vezi și să nu crezi, cineva a ieșit in fata, era chiar un 
bărbat chipeș, întâmplător cam de aceeași vârstă cu doamna. 
Am făcut singurul lucru pe care îl puteam face, l-am prezen- 
tat pe unul celuilalt și i-am lăsat să se descurce. 


TINTESTE SUS | 25 


Care a fost sfârșitul fericit? Câteva luni mai târziu am pri- 
mit un e-mail de la doamna respectivă, în care îmi spunea 
că a găsit semnul din naștere pe care îl căuta și că cei doi de- 
veniseră un cuplu.” 

1.3. Trebuie să întrebi 


Ce poveste frumoasă! Dar, desigur, partea tristă este că 
doamnei respective i-au trebuit 60 de ani pentru a găsi sem- 
nul din naştere. Totul doar pentru că era prea timidă ca să în- 
trebe sau să ceară. Dacă nu ar fi întâlnit o animatoare care să 
aibă curajul să pună întrebarea în locul ei? 

Câţi oameni îşi trăiesc viata fără a obține ceea ce isi doresc, 
pentru că nu se gândesc să întrebe sau le este prea teamă să o 
facă? Fiecare, o tragedie. 

Trebuie să întrebi. 

Pare ceva atât de elementar si cu toate acestea oamenii uită 
adesea ori se tem. Desigur, să formulezi o întrebare nu în- 
seamnă că si primeşti un răspuns. Dar, cu siguranță, dacă nu 
întrebi, nu tise răspunde. 


Viaţa sau locul de parcare 


Este vorba de lucruri mari, precum dragostea şi de lucruri 
mici de asemenea. Acum mai mulți ani, altă prietenă a mea, 
Diana, s-a mutat într-un apartament frumos din centrul 
Londrei. Din centrul centrului, un bulevard de bulevard, care 
face legătura între Leicester Square şi Trafalgar Square. 

Apartament splendid, amplasament fantastic, dar o pro- 
blemă: nu exista loc de parcare, iar ea avea un nemaipomenit 
Peugeot 504 decapotabil, roz, la care tinea ca la ochii din cap. 
Ce era de făcut? 

Ei bine, i-a venit o idee. Pe aceeaşi stradă se afla un hotel 
cu parcare subterană şi s-a gândit că putea să pună o între- 
bare. Din întâmplare, bunicul ei fusese agentul care interme- 
diase vânzarea terenului pe care fusese construit hotelul. Nu 
era chiar acelaşi lucru cu a fi fiica proprietarului (în caz că ci- 
titi această carte, doamnă Hilton), dar merita să încerce. Din 
păcate, încercarea n-a avut succes. Prietena mea și-a spus po- 
vestea şi a făcut solicitarea, dar conducerea hotelului nu a pu- 
tut-o ajuta. În fine! 

Numai că două luni mai târziu a primit un e-mail de la 
hotel, în care i se spunea că unul dintre locurile de parcare 
rezervate personalului rămăsese liber si dacă ea mai era inte- 
resată... 

Ea mai era interesată. 


4 MODALITĂȚI 
DE A PUNE ÎNTREBAREA ÎNDRĂZNEAȚĂ 


Mai întâi, fii prietenos, arată-le că te interesează. 
. Când întrebi, zambeste. 


Dă-le un răspuns (cât de cât) plauzibil pentru a 
spune „da”. 


Multumeste-le chiar dacă ei iti spun nu. 

1.4. Nu te pune în inferioritate 


Mult prea des ne fixăm o țintă modestă, in loc să tintim 


sus. Iată o scenă tipică: 


[Noaptea anterioară] 


[Dimineața următoare] 


[În biroul şefului] 


[Șeful răspunde] 
[Tu] 

[Șeful] 

[Tu] 


Mâine mă voi duce în biroul şefu- 
lui şi îi voi cere o mărire de salariu. 
Am făcut o cercetare de piaţă şi ştiu 
că merit cel putin 10 la sută in plus, 
probabil mult mai mult, dar nu mă 
voi mulțumi cu mai puţin. 

Mda, se vor supăra dacă le cer 10 la 
sută, o să le cer 9. Sau mai bine 8 la 
sută, pentru orice eventualitate. 
Salut! Am studiat putin piaţa şi pot 
să dovedesc că merit o creştere a 
salariului de 7 la sută. Dar mă voi 
mulțumi și cu 6. [Şeful se încruntă] 
OK, mă mulțumesc şi cu 5 la sută. 
Îţi putem da 2 la sută. 

4? 

2,5. 

Bine. 


Ai negociat un sfert din ceea ce meriti, din ceea ce ai fi 
putut obține dacă ai fi adoptat o abordare diferită. 

Şi este mai rău de atât, pentru că, dacă aşa ai negociat 
acum, vei face la fel si data viitoare. Şi încă o dată după aceea. 

Dacă nu vei negocia decât un sfert din mărirea anuală de sa- 
lariu pe care o meriti, la sfârşitul unei cariere de 40 de ani vei 
câştiga doar puţin mai mult decât a cincisprezecea parte din 
ceea ce ar fi trebuit să ai. 

La fel se va întâmpla cu toate celelalte din viața ta. 

Sună deprimant, nu-i așa? Acum vei cere ceea ce ti se 
cuvine? 

Şi nu uita, din perspectivă psihologică, dacă te pui singur 
în inferioritate, celeilalte persoane îi spui că meriti mai putin. 
Dacă ai nevoie de un neurochirurg, nu te duci la cel mai ief- 
tin, te duci la cel mai bun. Nu poți face comparații suficient 
de riguroase pentru a-l descoperi pe cel mai bun, iar prețul 
este, de fapt, un indicator justificat, de aceea există tendința 
de a-l alege, cum spune Stella Artois, pe cel liniștitor de scump. 

Într-o lume în care este greu să calculezi, oamenii isi iau 
indiciile din cifra pe care le-o dai tu. De multe ori stabilim 
valoarea unui produs sau a unui serviciu în funcţie de pret. 
Prin urmare, cere puţin şi nu vor crede că ești suficient de 
bun; cere mult şi vor crede. 


SUPER PONT 


Scrie cifra pe hârtie si vei scădea mai putin din ea. Daca 


discuția se desfășoară la telefon, scrie-o pe o foaie mare 
de hârtie de pe birou, ca să o vezi bine; dacă se desfășoarâ 
fata în fata, scrie-o în agendă și tine agenda deschisă. 

Nu mi-a mai fost teamă că vor spune „nu” 


Vitas Pashkus, fondator al PVA Developments, companie de con- 
structii unicat, specializată în proiecte rezidențiale la comandă 
pentru clienți privați. 


„Când mi-am deschis afacerea de construcţii, ceream pre- 
turi foarte mici, pentru că eram disperat să pun mâna pe 
orice lucrare puteam. 

Am pierdut o groază de timp și energie în relații cu cli- 
enti dificili, care se plângeau tot timpul, cereau permanent 
reduceri, lucruri în plus. Era un coșmar și în condiţiile acelea 
afacerea mea nu putea să crească. 

Cu timpul am început să cred în mine, să cred că valoa- 
rea pe care le-o aduceam clienţilor merita tarifele pe care le 
ceream. Nu m-am mai considerat un muncitor cu cizmele 
murdare, ci mai degrabă director de firmă; am început să 
port cămașă și sacou și mi-am cumpărat un Lexus în locul 
camionetei, iar clienţii au început să aibă mai multă încre- 
dere în mine. 

La un moment dat mi-am cumpărat cadou de ziua mea 
un ceas valoros și curând după aceea m-am întâlnit cu un 
client care a făcut un comentariu amabil despre el. Când am 
terminat lucrarea mi-a spus că a știut că voi face o treabă 
bună, în momentul în care a văzut ceasul. Pentru el era un 
indicator al calităţii. 

Nu m-am mai stresat că voi pierde lucrări. Acum mă dau 
în vânt după aceste prime întâlniri. Îmi place să-mi prezint 
experienţa clienţilor și să le arăt cum îi pot ajuta. Privesc în 
jur, găsesc ceva cu care să fac legătura și încep o conversație 
despre lucrul acela, poate clientul are pisică și eu pot vorbi 
despre pisica mea. Acum am relaţii mult mai bune cu clien- 
tii, mult mai umane. 

Și în același timp am renunţat la prețurile de nivel de 
cizme murdare și am fixat, în schimb, preţuri de director de 
firmă. Bineînţeles, am pierdut câteva lucrări, clienţi care voiau 
un muncitor in cizme murdare și acesta a fost pentru mine 
lucrul cel mai greu. 

Dar cei mai multi au fost bucuroși să plătească, pentru 
că ştiau că vor primi lucrări la nivel de Lexus pentru casa lor, 
nu la nivel de camioneta veche. Mai mult, am fost capabil sa 
acord mai mult timp clientilor existenti, sa fac pentru ei o 
treabă mai bună si aceasta a fost o strategie mult mai 
eficienta. 

În 2012 aveam 10 angajaţi şi ceream 20-30.000 de lire 
sterline pentru o lucrare. Un an mai târziu, trecusem la 40 de 
angajați și tarife de 80-100.000 de lire, iar clienţii erau mul- 
tumiti. În 2018, am ajuns la un personal de 140 de angajaţi 
pe statul de plată și am luat lucrări cu mult peste un milion. 
Am învăţat sâ nu mă mai tem că clienţii vor zice «nu».” 


| 31 

1.5. Tinteste sus, chiar foarte sus 


Iti spun, nu te vinde pe bani putini. Kyle MacDonald a ob- 
tinut un rezultat deosebit, dar poate ca aceste rezultate deo- 
sebite ne stau la dispozitie mai mult decat ne inchipuim noi. 

Spre sfarsitul primului deceniu al anilor 2000 am organi- 
zat un atelier de strategie pentru una dintre firmele de con- 
sultanta mari, la nivel de „şefi”. I-am pus să facă brainstorming 
şi le-am cerut să vină cu cât de multe idei puteau, inclusiv cu 
două „imposibile”. 

Cursantii erau oameni foarte pragmatici şi nu prea le-a 
plăcut exercițiul de brainstorming, dar s-au integrat în spiri- 
tul lui şi au venit cu câteva idei care i-au făcut să râdă, pentru 
că erau ridicole. 

Prima suna asa: „Scăpăm de toți angajaţii si atunci nu vom 
mai avea de plătit salarii, iar profiturile vor creştere până la 
cer.’ Chicoteau spunând toate acestea. Până ce le-am amintit 
că Wikipedia, unul dintre cele mai mari branduri din lume, 
avea la început cam 30 de angajaţi. Câţiva ani mai târziu, când 
Instagram a fost cumpărat de Facebook pentru un miliard de 
dolari, în 2012, mai erau doar 13 angajați. Ideea imposibilă 
fusese deja aplicată. 

„Bine”, au spus ei, „a doua idee a noastră este cu adevărat 
imposibilă. Vom inventa o maşină capabilă să citească gân- 
durile clienţilor și aşa vom putea să le oferim ceea ce vor, îna- 
inte să ceară ei ceva” Hilar, și-au spus ei. Până ce am subliniat 
că reclamele Google chiar acest lucru îl fac şi ideea lor 

imposibila a transformat Google din perdant intr-una dintre 
cele mai mari şi mai profitabile companii din lume. 

Doua idei care nu numai ca fusesera puse in practica, dar 
care si reuşiseră să facă organizaţiile respective incredibil de 
profitabile. 

Avem nevoie de o gândire ambițioasă. Suntem o specie 
uluitoare, capabilă de creaţii uluitoare, totuşi în lume există 
în continuare o uriaşă cantitate de sărăcie, uriaşe diferenţe de 
putere, inegalităţi flagrante în domeniul educaţiei, potentia- 
lele catastrofe ale încălzirii globale, distrugerea mediului pro- 
voacă ameninţări uriaşe, războaiele şi foametea încă distrug 
milioane de vieți. 

Nelson Mandela nu şi-a compromis gândirea când a 
schimbat opinia reprezentanţilor regimului de apartheid din 
Africa de Sud. Cei aflaţi în spatele Acordului din Vinerea Mare 
nu au stat pe gânduri când au pus capăt tulburărilor din 
Irlanda de Nord. 

Avem nevoie de o gândire ambițioasă, mai mult decât 
oricând. 


SUPER PONT 


Gandeste-te întotdeauna la o idee imposibilă; ea ar putea 
duce la altă idee, posibilă. 

1.6. Şi în bucătărie? 


Bine, bine, înțeleg, multi vă gândiţi că nu vreți să deveniți 
miliardari ai tehnologiei şi nici nu vreți să obţineţi pacea mon- 
dială (sigur, vreţi aşa ceva, dar nu de aceea ati cumpărat car- 
tea de fata), nu vreţi decât să se ridice soţul de pe canapea si 
să spele vasele. 

Înţeleg. Baza de date familiale Uinvue a constatat că o fa- 
milie medie petrece 91 de ore pe an certandu-se, adică aproape 
patru zile întregi şi motivul cel mai frecvent este legat de cine 
se ocupa de treburile casnice.” Personal, cred că ar trebui să 
ne certăm primele patru zile din ianuarie şi pe urmă să tre- 
cem mai departe şi cu asta am terminat pentru anul respectiv. 

Dar vezi, se aplică acelaşi principiu. De ce să-ţi limitezi 
gândirea la ceva atât de simplu când, dacă ai o abordare co- 
recta, obţii mult mai mult? Poate îl determini pe sot să facă 
curat în toată casa; poate îl faci chiar să-i placă acest lucru și 
nu va trebui să-l mai rogi a doua oară. 

Aşadar, după ce stabileşti ce vrei şi te întrebi de ce (de cinci 
ori, bineînțeles), mai pune o întrebare: ce rezultat ar fi uluitor? 

Merită să ne gândim. 

La un atelier recent, un participant a menţionat că a doua 
zi urma să se întâlnească cu proprietarul care voia să-i mă- 
rească chiria. Participantul voia să rămână cu aceeași chirie, 
după întâlnire. Dar când a fost întrebat ce rezultat ar fi ului- 
tor, a constatat că ar fi putut chiar să obţină o scădere a chiriei. 

Ştia că proprietarul era o persoană foarte ocupată, căreia 
nu-i plăcea bătaia de cap a rolului, adică să facă reparații prin 

casă, să organizeze chiriasii etc., aşa că, daca se oferea să preia 
unele dintre aceste sarcini, chiriaşul ar fi putut cu siguranță 
să obțină a reducere a chiriei. Doar agenţiile percep 15-20 la 
sută. Unul dintre prietenii mei a locuit decenii într-un apar- 
tament de lux fără nicio scumpire semnificativă, plecând exact 
din acest punct. 

Aveţi la dispoziție rezultate extraordinare, chiar şi în bu- 
cătărie, gândiţi într-un mod extraordinar şi le puteţi obţine. 
Nu vă promit că le veți obține negresit. Dar este posibil să le 
obţineţi şi, cu siguranţă, nu le veţi obține daca nu vă gândiţi 
la ele. 

Este bine totuși să nu uitaţi că armonia din familie stă pro- 
babil undeva între răspunsurile la întrebările puse de cinci 
ori, aşa că, desi ati vrea foarte mult să schimbaţi opiniile po- 
litice nesăbuite ale unchiului, chiar merită să ruinati cina de 
Crăciun pentru acest lucru? Sau să produceti o ruptură în fa- 
milie? Probabil că nu. Dincolo de un anumit punct, probabil 
că inteleapta este o abordare de tipul trăieşte şi lasă-mă să tra- 
iesc, dacă pretuiesti fericirea familiei sau vrei să-ți păstrezi 
prietenii. 


Am avut de ales: ori reușeam, ori muream 


Igor Rybakov este antreprenor, capitalist de risc, filantrop, pe lista 
Forbes a celor mai bogați oameni din lume. Este cofondator al 
corporației Technonicol și fondator al fundaţiei Rybakov și al pre- 
miului Rybakov (numit de Forbes „Premiul Nobel pentru 
Educaţie”), precum și al școlii pentru antreprenori X10 Academy. 


Când am stat de vorbă cu domnul Rybakov, mi-a spus ca 
în 2003 compania Technonicol, cea mai mare firmă de con- 
structii de acoperișuri din Rusia, pe care o construise în multi 
ani, se confrunta cu o problemă existenţială. Piața era în 

schimbare și clienţii cereau izolatii din materiale mai mo- 
derne, iar dacă el nu reușea să le furnizeze, aceștia plecau în 
altă parte, pur și simplu. 

S-a adresat de aceea firmei Rockwool, lider mondial în 
izolatii minerale și s-a oferit să cumpere 15 la sută din în- 
treaga lor capacitate de producție începând din acel mo- 
ment, ceea ce era, credea el, o ofertâ generoasâ. 

Dar cei de la Rockwool nici nu au vrut sa audă și i-au ras 
în nas când le-a spus că își va construi propriile fabrici. l-au 
spus că așa ceva era imposibil, că putea să fie el expert în 
construcţia de acoperișuri, dar nu știa nimic despre izolarea 
cu materiale minerale, care implicau o tehnologie cu totul 
diferita. 

Pentru domnul Rybakov a fost ca si cand i-ar fi aratat ta- 
urului steagul roșu, asa că a decis să rupă legăturile cu 
Rockwool și să iasă în piață. Numai că acolo nu a găsit nimic 
de aceeași calitate, ceea ce însemna că se confrunta cu ale- 
gerea de a construi singur factori de înaltă calitate sau de a 
privi cum moare Technonicol. 

Mai exista o posibilitate, infimă: să gâsească un producă- 
tor al tehnologiei anterioare și să-l convingă să facâ mașini 
de ultimă generaţie, dezvoltând tehnologia din mers, dar ni- 
meni nu a fost dispus să-și asume un asemenea risc. 

În cele din urmă a ajuns la Mirko, un inginer sloven cu 
școală de inginerie nemteasca, dar și Mirko i-a spus că era 
imposibil. Au stat mult de vorbă despre cum ar putea ei să 
pună pe roate noua „vată minerală rusească” și până la urma 
Rybakov a întrebat: „Dacă nu crezi în idee, în mine poţi să 
crezi?” Mirko a ezitat o clipă și pe urmă a spus: „Igor, te voi 
sprijini.” 

Primul contract l-au semnat pe un servetel. 

l-au anunţat pe cei din echipa lui Mirko (aceștia au crezut 
și ei câ nu era posibil) și s-au pus pe treabă. Un an mai târziu, 
linia de producţie a scos prima izolație minerală, în numai o 
treime din durata normală de înfiinţare a unei asemenea fa- 
brici. Au sărbătorit împreună succesul de a fi realizat ceea ce 
toți experţii spuseseră că era imposibil. 

În patru ani au mai construit încâ şapte linii de produc- 
tie, sub nasul firmei Rockwool care nu-și credea ochilor. 

Rybakov a recunoscut ca Rockwool avusese dreptate, teh- 
nologia era extrem de complicată, dar în decurs de un an ei 
au trecut de la competenta zero la lider de piata. 

Astazi, Technonikol este de departe cel mai puternic pe 
piaţa teritoriilor ex-sovietice și numărul doi în lume. l-au ajuns 
pe cei de la Rockwool în propriul lor teren. lar Mirko a deve- 
nit unul dintre cei mai puternici și mai competitivi furnizori 
de tehnologie în domeniu. 

În prezent, domnul Rybakov conduce X10 Academy, în 
cadrul căreia îi ajută pe antreprenori să atingă ţinte mult mai 
înalte decât au crezut ei că ar fi posibil. „Eu ajut oamenii, 
spune el, să întemeieze echipe care nu au nevoie de persu- 
asiune. Pentru mine, persuasiunea sau a convinge pe cineva 
este o formă de utilizare a forței.” 

Pe Mirko si pe toți ceilalţi care au crezut câ nu era posibil 
„nu i-am convins; în schimb, ceea ce este mult mai bine, i-am 
inspirat, iar ei au avut încredere în mine.” Numeste acest lucru 
„un blockchain social al încrederii”, în care oamenii au atât 
de multă încredere unul într-altul încât nu mai este nevoie 
de convingere sau persuasiune. 

„Dacă poți «să-ți găsești oamenii», vei avea succes. Nu 
numai pentru tine, ci pentru ei toţi.” Dacă poți face acest 
lucru, crede el, „tu devine noi, tu însuți devine noi înșine” si 
aici începe magia. 

Se produce o emulatie și emulatia este necesară pentru 
a construi drumuri, poduri, spitale, nave, emulatia transforma 
oamenii și aduce rezultatele extraordinare. 

Cu Mirko și cu celelalte proiecte ale sale și cu X10 Academy, 
Rybakov a format o comunitate de oameni care sunt siguri 
că vor reuși. Sunt racordati la un mare viitor, sunt convinși ca 
se va întâmpla ceva bun. 

„Şi se întâmplă”, spune el. 

1.7. Tinteste sus pentru ambele parti 


Cred că până acum te-am încurajat să tintesti sus, dar pro- 
babil tu te gândeşti aşa: „Toate bune si frumoase, Simon, dar 
când o să cer o mărire de salariu de 10.000.000 de procente, 
şeful meu o să-mi spună să mă duc înapoi la locul meu, să-mi 
văd de treabă şi să fiu mulțumit cu ceea ce primesc” Să ai am- 
bitie e una, dar să convingi pe cineva să-ţi dea ce vrei este alta. 

Ca să fiu corect, până acum ţi-am dat doar câteva idei care 
să te ajute în procesul de persuasiune. Nu te speria, când vei 
fi ajuns la sfârşitul acestei cărți, vei avea mult mai multe, dar 
există una care bate departe: tinteste sus şi pentru celălalt. 

Ceea ce spun contrazice abordarea şcolii vechi, care sus- 
tine că este bine să te tocmesti până la ultima consecință. Însă 
nimic nu va distruge simpatia mai repede decât să fii lacom 
şi nimic nu va stimula mai mult atitudinea defensivă a celui- 
lalt decât faptul că faci ceva pe seama lui. 

Să ne întoarcem la mărirea de salariu. Argumentatia ta este 
legată adesea de casa cea nouă, de copil, de stilul de viata sau 
de o adictie şi aşa nu ajungi nicăieri. Dacă suntem un pic mai 
deştepţi, construim un plan de afaceri: despre cum ne-am rea- 
lizat cu prisosinta si în permanenţă obiectivele şi ne-am de- 
păşit ţintele. De obicei însă, șeful ştie că a profitat deja de acest 
lucru, asa că nu-i mai pasă. În schimb, dacă faci legătura între 
mărirea ta de salariu şi ceva de care îi pasă, poate de ceva care 
îl va ajuta pe el să-şi atingă propria țintă sau să-i crească lui 
salariul, ei bine, atunci va fi atent. 

Dacă sunt avocat si îi cer clientului meu 10.000 de lire ster- 
line, s-ar putea să-mi spună că suma îi depășește bugetul si 
nicio negociere nu-l va face să-şi schimbe părerea. Dar dacă 
îi arăt că sfatul meu îi va aduce lui 20.000 de lire sterline, va 
găsi onorariul în propriul buget. 

Lui Igor Rybakov i s-a spus „nu” peste tot unde s-a dus. 
Dar când a reușit să arate cât succes va genera pentru toţi cei- 
lalti, oamenii au venit alături de el. 

Prin urmare, nu te purta ca negociatorul neanderthalian 
care încearcă să câştige pe seama celeilalte persoane. Eu îţi 
spun exact pe dos, tinteste sus pentru celălalt, la fel ca pen- 
tru tine. 

Ajută-l să obţină mai mult decât a crezut el însuși că este 
posibil. 

1.8. Tinteste luna și atinge soarele 


În 1992, Alex Ferguson, managerul clubului de fotbal 
Manchester United, şi-a pus în cap să-l cumpere pe Alan 
Shearer pentru ca echipa să câştige liga britanică pentru prima 
dată din 1967. Shearer era cel mai bun atacant central din tara 
şi, prin urmare, cel mai scump si putea fi cumpărat cu suma 
record de 3,6 milioane de lire sterline de la Blackburn Rovers. 

Ferguson a tintit sus: a încercat să-l obțină pe cel mai bun, 
dar nu i-a ieşit. Cu toate acestea, după câteva luni a primit un 
telefon de la directorul general de la Leeds United, Bill 
Fotherby. În timpul discuţiei, Ferguson a întrebat dacă Eric 
Cantona era disponibil. Fotherby i-a spus că va reveni el cu 
un apel. 

Peste o oră Cantona a fost vândut echipei Manchester 
United pentru 1,2 milioane de lire sterline. Cantona a venit 
cu priceperea, dar şi mai important, cu mentalitatea de care 
avea nevoie echipa, care a câştigat liga de patru ori în urmă- 
torii cinci ani. 

Ferguson nu l-a obţinut pe Shearer, dar l-a obținut pe 
Cantona şi aşa a început incredibila serie de victorii prin care 
a cucerit 13 dintre următoarele 21 de titluri în Premier League. 

Așadar, chiar daca nu obţii rezultatul pe care l-ai vizat țin- 
tind sus, s-ar putea să obţii altceva, ce nu ai fi reuşit dacă nu 
ai fi facut aşa. Iar acel ceva ar putea fi chiar mai bun decât ţi-ai 
dorit inițial. 

Cand se întâmplă sa nu faci, ce faci ca sa faci? 


Desigur, uneori lucrurile nu ies bine, iar uneori ies chiar 
prost; face parte din drum. 

În iunie 2014, Amazon a lansat cu surle și trambite un pro- 
dus nou, uriaș, telefonul Fire, care urma să fie cheia lor pe 
drumul spre dominarea pieței telefoanelor mobile. 

S-a vândut bine două săptămâni si pe urmă cifrele au scă- 
zut vertiginos. Patru luni mai târziu, Jeff Bezos a anunţat că a 
pierdut 170 de milioane de dolari cu acest proiect, iar vânză- 
rile se opriseră aproape cu totul. 

Un adevărat dezastru. Doar că... 

...Bezos văzuse un prototip incipient şi a fost uluit de ca- 
pacitatea acestuia de a recunoaşte vorbirea. În câteva zile a 
înființat un întreg departament care să se ocupe de acest lucru 
şi exact când telefonul Fire a murit, din cenușa lui s-a năs- 
cut Alexa. 

Alexa s-a vândut în mult peste 100 de milioane de 
exemplare. 

Deci, lucrurile pot părea că merg prost, dar jocul nu se 
sfârşeşte acolo. 


SUPER PONT 


Dacă suferi o mare înfrângere, recalibreazâ-te. Unde vrei 


să ajungi? Unde te afli în acest moment? Mai exact, ce 
trebuie sâ faci? Apucă-te să faci. Cât de curând, vei fi îna- 
poi pe sine și iti vei atinge ţinta. 


42 | SCHIMBĂ OPINIA ORICUI 


Viaţa nu este un joc cu o singură sansa 


Poate că întrebarea ta va primi răspunsul ,,nu’, dar nu 
renunţa. 

În 1997, la Santa Cruz s-a lansat o mică firmă pornind de 
la marea idee de a distribui filme în orice casă din lume. Exista 
o problemă: era nevoie de mai multe luni de zile pentru a des- 
cărca un film cu tehnologia existentă, așa că primul mod de 
lucru a constat în a expedia DVD-uri prin poştă. Nu era cea 
mai bună soluţie. 

Dar fondatorul știa că nu va fi întotdeauna așa și nu şi-a 
abandonat viziunea. Compania se numea Netflix şi cel ce i-a 
pus bazele, Reed Hastings, spune: „Când am început să adu- 
năm bani, am crezut că vom ajunge să facem streaming în 
cinci ani. În 2002 nu exista streaming” 

Hm, planul nu mergea prea bine, haideţi să-l modificăm 
un pic. „Şi am crezut că până în 2007 vom ajunge pe la jumă- 
tatea planului. În 2007, tot nu eram pe nicăieri” Unde este 
planul acela? 

În 2021, există streaming pentru 200 de milioane de case. 

Dacă nu-ţi atingi ţinta din prima, nu înseamnă că nu o vei 
atinge niciodată. Lucrurile acestea nu se fac dintr-o singură 
încercare şi gata. Cum a povestit Geoff Mulgan despre tim- 
pul pe care l-a petrecut în Guvernul Blair: „Întotdeauna su- 
praestimam ceea ce puteam face într-un termen scurt, dar 
mereu am subestimat ceea ce puteam face pe termen lung.” 

Esecul nu este definitiv. Viaţa nu este un joc cu o sin- 
gură şansă. 

3 INTREBARI PENTRU A ATINGE MAIESTRIA 


Dupa fiecare incercare de a-ti atinge tinta sau dupa fie- 
care incercare de a face pe cineva sa-si schimbe opinia, 
indiferent daca ai avut sau nu succes, este bine sa te 
intrebi: 

1. Cea funcţionat? 

2. Ce nua funcționat? 

3. Ce poţi face altfel data viitoare? 


Este un proces de perfecționare continuă; este procesul 
măiestriei. Aplică-l de fiecare dată și vei atinge ţinte im- 
portante, vei deveni maestru în a-i face pe oameni să-și 
schimbe opinia! 

În concluzie 


Când încercăm să facem pe cineva să se răzgândească, de 
obicei ne aruncăm înainte cu propunerile noastre, fără să ne 
gândim prea mult. Este formula eşecului. 


În schimb: 


A Trebuie sa știi ce vrei 
Daca te gandesti bine si iti formulezi clar rezultatul 
urmărit, iti va fi mai uşor să comunici și vei avea 
şanse mai mari să-l obţii. 

A Trebuie să știi de ce vrei ceea ce vrei 
Acest lucru iti va îngădui mai multă flexibilitate în 
atingerea țintei tale. Uneori nu putem obține exact 
ceea ce dorim, dar dacă ştim de ce dorim ceva, vom 
putea găsi o cale de a obţine o realizare într-un cadru 
mai larg. 

A Trebuie sa întrebi 
Nu întrebi, nu primeşti; întreabă şi ai putea primi. 
Nu-ţi risipi viata dorindu-ti ceva, când ai putea ob- 
tine ceea ce iti doreşti, dacă ai întreba. 

E Nu te vinde ieftin 
De prea multe ori ne punem singuri in inferioritate. 
Trebuie să ne pretuim pe noi înşine pentru că, daca 
nu, cum ne putem aștepta să o facă alții? 

I Tinteste sus, pentru tine și pentru celălalt 
Haide, fii ambitios! Oamenii de succes nu-si petrec 
viata intrebandu-se daca ar fi putut obtine un rezul- 
tat mai bun, ci chiar incearca sa faca acest lucru. 
Trebuie să fii ambitios și pentru celălalt. Ajută-l sa 
obţină mai mult decât a crezut el însuşi că ar fi po- 
sibil. Dacă poţi face acest lucru si el te va ajuta să-ți 
atingi ținta ambițioasă, așa că iti cresc şansele de re- 
alizare. 

A Viața nu este un joc cu o singură șansă 
Ce se intampla daca nu-ti atingi tinta? Nu-ti face 
probleme, incearca pana reusesti. Eforturile tale 
ti-ar putea aduce ceva diferit, poate chiar ceva 
mai bun. 


Grozav, acum stim ce vrem, insa tot nu suntem pre- 
gatiti să-l convingem pe altul. Nu înseamnă decât 
că am reușit să ne convingem pe noi înșine. Dacă 
vrem să-l facem pe altul să-şi schimbe opinia, tre- 
buie să cercetăm puţin cum ar fi cel mai bine să 
abordăm acest proces. 


Caută indicii 


Factorul uman și securitatea 


Jenny Radcliffe, sociolog, expert în rolul factorului uman în do- 
meniul securității, people hacker. Jenny folosește experiența 
sa în comunicare nonverbală și tehnici de inducere în eroare și 
de persuasiune pentru securitatea etică a gulerelor albe, cu sco- 
pul de a crește gradul de securitate la sediul clienților și de a-i feri 
pe aceștia de atacuri nocive. Ea a făcut parte din echipa de ope- 
rațiuni speciale pentru serialul de succes difuzat de Channel 4, 
„Huntea”. 


„Sunt hacker, dar nu hackerul tipic, cu gluga trasă peste 
ochi în spatele calculatorului. Munca mea înseamnă că mă 
infiltrez fizic, cu permisiunea firmelor sau a indivizilor cu sa- 
larii grase și încerc să trec peste măsurile de securitate, ca să 
pătrund în incintele lor. 

Sunt exerciţii necesare pentru a scoate la iveală breșe de 
securitate și pentru a educa clienţii, astfel încât să remedi- 
eze deficienţele, iar oamenii rău intenţionaţi să nu poată face 
ceea ce fac eu. Deci, sunt un hacker cu principii etice; consi- 
deră-mă un spărgător cu intenţii bune. 

Un client m-a întrebat dacă aș putea să încerc să am 
acces în biroul lui dintr-o clădire aflată într-un loc considerat 
sigur. Mi-a spus: «N-ai să reușești niciodată să intri. Am dat 

două milioane de lire pe mijloacele de apărare perimetrala, 
avem garduri, alarme, paznici. Singura posibilitate de a intra 
este atunci cănd cineva iti lasă usa deschisă și asta nu se va 
întămpla niciodată.» 

Ca să intri într-un loc ai nevoie de o planificare amănun- 
tita. Eu folosesc tehnici de spionaj accesibile gratuit pe in- 
ternet (OSINT”*) pentru a studia domeniul respectiv de acti- 
vitate, organizarea, clădirea și oamenii. Încerc să descopăr 
părghiile sau stimulentele la care vor răspunde oamenii şi la 
care aș putea apela. De obicei este vorba despre ceva ce co- 
respunde valorilor și convingerilor lor sau modului lor de 
funcționare și de desfășurare a activităţii. 

Cercetările mele au arătat că organizarea era tradițională 
și ierarhică în acea companie, care activa într-un domeniu 
cu multiple preocupări pentru securitate. Era important ca 
salariaţii să respecte regulile, acestea fiind o componen- 
tă-cheie a culturii companiei respective. Managementul era 
«bun» și oamenii făceau ce li se cerea. lată cu ce aveam 
de-a face. 

Ca să trec de gard, am folosit un pistol cu aer comprimat 
cu care am spart un parbriz, apoi m-am dat drept reprezen- 
tantul unui service auto, ceea ce corespundea pachetului de 
beneficii al salariaților. Am convins astfel personalul de se- 
curitate să mă lase să trec de gard, dar mai trebuia să intru 
în clădire. Colegii «reparatori de parbrize» au plecat, numai 
eu m-am ascuns și am așteptat. 

Pregătisem un afiş pe care scria «Vă rugăm, nu inchideti 
ușa. Vă mulțumim!» și pe care am măzgălit o semnătură, iar 
dedesubt trecusem «Departamentul de Resurse Umane». 
Arăta destul de oficial, așa că l-am lipit cu bandă adezivă pe 
ieșirea de incendiu, în momentul acela închisă. 

După o vreme a ieșit cineva care s-a oprit văzând afișul 
pe ușă. Pe urmă s-a conformat, a blocat ușa în poziție des- 
chisă și a plecat. 

Am așteptat urmărind oamenii care ieșeau, fiecare lăsând 
mulțumit usa deschisă, pentru că așa le cerea afisul să facă. 


* În original, Open source intelligence techniques (n. trad.) 

Pe inserat, dupa ce majoritatea oamenilor au plecat, am in- 
trat pe ușa aceea in fabrică și am găsit biroul clientului meu. 
Am făcut căteva poze ca să dovedesc că am fost acolo și i-am 
lăsat o carte de vizită pe care să o găsească a doua zi dimi- 
neata și astfel infiltrarea mea s-a încheiat. 

Dacă aș fi fost un infractor, o astfel de breșă de securitate 
ar fi fost foarte gravă. 

Au fost doar șapte cuvinte, dar folosite la locul potrivit, 
cu persoana potrivită, au funcționat. 

Nu ar fi funcționat în orice loc; poate nu ar fi funcționat 
într-un loc mai obișnuit sau într-o cultură mai rebelă, în care 
regulile nu erau considerate prea importante. Dar folosită la 
locul potrivit și cu oamenii potriviti, bucata aceea de hartie 
a făcut să se deschidă ușa. Șapte cuvinte, dar dacă știi cum 
acționează un grup de oameni, nu-ți trebuie mai mult. 
Psihologia și cultura organizațională fac restul.” 

2.1. Secretul pentru a face 
persuasiunea ușoară 


Până aici am învăţat să tintim sus si am învăţat că, dacă nu 
punem întrebări sau nu cerem, nu primim. Dar nu înseamnă 
că primim ori de câte ori cerem. Uneori persuasiunea poate 
fi cu adevărat dificilă. Uneori, să răspundă cererii tale depă- 
şeşte posibilitățile celuilalt: „Mi-ar plăcea foarte mult să te 
ajut, dar am mâinile legate? 

Dacă vom căuta foarte atent, răspunsuri există întotdeauna. 

De-a lungul anilor am predat tehnici de negociere pe care 
le-am perfecționat lucrând cu negociatori de top. Un coleg 
implicat adesea în tranzacţii de nouă cifre în districtul finan- 
ciar al Londrei a descris aceste negocieri. „E ciudat, a spus el, 
mă duc la şedinţă, dau mâna cu celălalt, conversam lejer la o 
cafea, pe urmă semnăm acordul şi plec. Nu seamănă deloc a 
negociere, este doar o conversaţie plăcută” 

Cum așa? Era un negociator chiar atât de strălucit? 
Înnăscut? Sau norocos? 

Nu, nicidecum. Numai că se dusese cu lecţiile făcute. 
Şedinţa avea loc la sfârşitul unor zile, săptămâni şi luni de 
pregătire. 

Dacă vrei o discuţie desfășurată lejer, secretul stă în pre- 
gătire. Cercetează şi vei descoperi indiciile de care ai nevoie 
pentru a convinge. 

Ce trebuie să pregăteşti? O mulțime de lucruri! Aproape 
fiecare paragraf din această carte este un aspect de care 

trebuie să te ocupi în cadrul pregătirii. Află cum stau lucru- 
rile, află cifrele — ale tale, ale lor, ale competitorilor, reperele. 
Lucrurile nu se vor desfăşura neapărat în linie dreaptă, aşa că 
fă scenarii, află ce se întâmplă dacă, anticipează întrebările 
dificile, refuzurile, ofertele si răspunsurile tale pentru toate 
acestea. Fă lucrurile acum, ca să nu fii nevoit să le faci mai 
târziu, sub presiune, în timpul discuţiei. 


SUPER PONT 


ABC-ul cercetării constă în adunarea datelor și acesta este 


un sfat pe care e bine să-l tii minte. Caută indicii peste 
tot, le vei găsi și ele te vor ajuta în misiune. 


Si pregateste-ti starea de spirit. Vei constata probabil ca 
atunci când eşti în dispoziția potrivită, eşti de neoprit, așa că, 
ce poţi face înainte, ca să fii sigur că la întâlnire te vei afla în- 
tr-o astfel de stare de spirit? Cum trebuie să fie acea stare? Să 
ai multă încredere in tine? Să gândeşti rapid si să fii alert? 
Fermecător? Oricum trebuie să fii în timpul discuţiei, fă ce 
trebuie să faci ca să intri în starea respectivă şi rezultatele vor 
apărea. 

Ştiu că unii oameni se tem de asemenea situații, dar nu 
este nevoie să fie aşa. Chiar şi cea mai dificilă discuţie poate 
fi plăcută dacă te pregăteşti corespunzător. Iti poate face plă- 
cere; mai mult, este posibil să o aştepţi cu nerăbdare. 

lar dacă se va întâmpla așa, cu siguranţă vei obține rezul- 
tate mai bune. 

2.2. Indicii în context 


Cercetând vei descoperi indicii — indicii pretutindeni; in- 
dicii care te vor ajuta să-l faci pe celălalt să-şi schimbe opinia. 

Vei găsi indicii în context. Putem afla o mulțime de lucruri 
despre o persoană, pornind de la context. Unde lucrează? 
Unde locuieşte? Unde își petrece timpul, la sala de sport sau 
la pub? Cheltuieşte mai ales la Harrods sau la talcioc? Dacă 
vă întâlniți în restaurantul ales de acea persoană, te duce la 
McDonalds sau la un local cu pretenţii din cartierul Mayfair? 

Într-adevăr, s-a constatat că amplasamentul are impact 
asupra scorului caracteristic al personalității. De exemplu, 
oamenii care merg la cafenea au mai multe puncte la firea ex- 
trovertită, cei de la locurile de cult au mai puţin la stări de 
nervozitate, iar cei de la sala de sport stau mai bine la consti- 
inta de sine.’ 

Prin urmare, asteapta-te la un raspuns diferit, in functie 
de toate acestea. Asteapta-te la raspunsuri diferite daca va in- 
talniti la o nuntă sau la o conferință academică, asteapta-te la 
un răspuns diferit dacă sunteți în mijlocul unei crize econo- 
mice sau într-o perioadă de abundență. 

Se dovedeşte că oamenii iau decizii şi în funcţie de con- 
text — uau, cine ar fi zis? Tu, poate că da, dar știi cât de mult 
depind acestea de context? Si, prin urmare, cum te-ai putea 
folosi de el? 

Pot fi o mulțime de nuanţe. Cercetătorii au pus la reducere 
patru sticle de vin franțuzesc şi patru sticle de vin german în 

sectorul de băuturi dintr-un supermarket: în zilele în care în 
magazin se cânta muzică frantuzeasca, s-a vândut de trei ori 
mai mult vin franțuzesc decât german; în zilele când se cânta 
muzică germană, cifrele s-au inversat. lar când au fost între- 
baţi despre alegerea pe care au făcut-o, 86 la sută dintre cum- 
părători au precizat că nu au fost influenţaţi de muzica.* 
Contextul contează. Poti învăţa multe de la el si iti poţi face 
strategii pentru ca munca ta de convingere sa fie mai eficientă. 
Încearcă să vorbeşti cu accent franțuzesc, mai ştii? 

2.3. Indiciile din povestea celuilalt 


Acum câţiva ani aveam o întâlnire de vânzări cu o mare 
firmă de avocatură şi am cercetat un pic, să aflu ceva despre 
persoana cu care mă întâlneam. Strategia mea în cazul firme- 
lor juridice este să fiu direct — costum la patru ace şi cravată, 
servietă elegantă şi pantofi lustruiti. 

Dar în cinci minute am aflat de pe Facebook că persoana 
respectivă era șeful unei formaţii de thrash metal. Am trecut 
la o abordare mai adecvată. 

Fiintele umane sunt ființe umane. De aceea, când încerci 
să convingi pe cineva, nu uita că ai de-a face cu o ființă umană. 

Una dintre negocierile de mare succes care a avut loc pe 
10 aprilie 1998 a fost Acordul din Vinerea Mare pentru Irlanda 
de Nord, care a pus capăt războiului civil desfăşurat de zeci 
de ani în zonă. Procesul a fost condus de senatorul George 
Mitchell şi oricine voia să introducă ceva în acordul final tre- 
buia, în cele din urmă, să-l convingă pe el. 

În cei trei ani cât au durat negocierile, Mitchell s-a căsăto- 
rit, soţia a pierdut o sarcină, i s-a născut un copil şi i-a murit 
fratele.” Cu siguranţă l-au preocupat aceste numeroase mo- 
mente de mare intensitate, oricât ar fi încercat el să fie de pro- 
fesionist şi eroic. Puteai să-ţi rezolvi solicitarea sau să o pierzi, 
după cum luai sau nu în considerare această realitate. 

Sa înţelegi perspectiva celuilalt 


Nu este vorba numai de negocieri cu miză atât de înaltă 
sau de evenimente ce tin de viata şi de moarte. Ceea ce poţi 
garanta în orice situaţie este că cealaltă persoană va vedea si- 
tuatia cu totul altfel decât o vezi tu. $i, în mod tipic, avem ra- 
tiunea noastră pentru care gândim într-un anume fel şi cre- 
dem că aceasta este evidentă, nu-i așa? 

Numai că celălalt are o perspectivă diferită, are o motiva- 
tie diferită, are propriile dovezi cu care o susține şi totul este 
evident, nu-i aşa? 

Aşa că ne întoarcem la rațiunea noastră, cu și mai mult 
aplomb. Şi nu funcționează. 

Iată de ce lumea este plină de oameni nerationali, care fac 
alegeri stupide. Ei nu sunt de fapt irationali, doar că rațiunea 
lor este diferită de a noastră. Ceea ce trebuie să facem, în 
schimb, este să ne luăm răgazul de a ne pune în locul lor și de 
a privi rezultatul din perspectiva raţiunii lor. Numai aşa func- 
tioneaza. Dacă nu facem așa, ei vor spune: „Da, dar tu nu în- 


țelegi.” 


Unul dintre noi 


Dacă ştim povestea unei persoane, stim cine este ea, iar 
acest lucru este esenţial dacă vrei să o facem să-şi schimbe 
opinia. Dacă acea persoană ne vede ca fiind altfel decât 
este ea, dacă suntem „el” şi nu ,,noi’, va fi foarte greu să o 
convingem. 

Fiintele umane sunt foarte tribale, dintr-un motiv inteme- 
iat: de milioane de ani, animalele de care ne temem cel mai 
mult sunt celelalte ființe umane. Avem circuite foarte bune 

care ne ajută să facem distincția între „noi” (siguranţă, încre- 
dere) şi „ei” (clar nesiguranţă, clar lipsă de încredere). 

Mark Levine şi colegii lui de la Lancaster University au 
desfăşurat un studiu important în cadrul căruia au invitat un 
grup de suporteri ai echipei Manchester United să scrie un 
eseu (cam ambitiosi, zic eu) despre motivul pentru care sus- 
ţineau Manchester United.“ A urmat o înscenare cu un aler- 
gător care se împiedică şi cade. Când alergătorul a purtat un 
tricou pe care era scris Manchester United, 92 la sută dintre 
suporteri s-au dus să-l ajute; cand alergătorul a purtat un tri- 
cou cu Liverpool, numai 30 la sută l-au ajutat. 

Partea interesantă a experimentului a fost cea de a doua, 
când cercetătorii au invitat un grup similar de suporteri ai 
United să scrie un eseu, dar de această dată despre pasiunea 
lor pentru fotbal. În cazul acesta, 80 la sută l-au ajutat pe fanul 
lui Liverpool. Nu mai era valabil „Eu sunt suporter al 
Manchester United, el este al lui Liverpool”, ci „Eu sunt su- 
porter de fotbal, el este suporter de fotbal” 

Toţi suntem la plural. Eu sunt bărbat, sunt bărbat de vâr- 
stă mijlocie, da, bărbat gălbejit şi cu concepţii învechite! Sunt 
englez, pe jumătate irlandez, din Essex, suporter al echipei 
West Ham, suporter de fotbal. Sunt autor, trainer, din când în 
când practicant de meditaţie, cititor avid, fost acrobat la tra- 
pez, scuba diver. Am călătorit în 80 de tari; probabil că am 
vizitat tara ta si, dacă am vizitat-o, aproape sigur mi-a plăcut. 
Sunt fiu, sunt frate, sunt o ființă umană si încă multe altele... 
avem o gamă cvasiinfinită de identități şi toate au perspective 
şi atribute diferite şi în momente diferite ale zilei pot fi unul, 
pentru ca în momentul următor să fiu altul. 

Iată o veste bună. Asa stând lucrurile, am ocazia să găsesc 
puncte comune cu celălalt, dacă îi cunosc povestea. Iar când 

ai făcut acest lucru, poţi stabili o legătură mai profundă cu el 
şi puteţi colabora mult mai eficient. 


8 MODALITĂŢI DE A DEVENI „UNUL DINTRE NOI” 


Lucrati în același domeniu. 

Locuiti în același oraș. 

Aveţi aceleași interese sau pasiuni. 

Aţi avut în trecut o experienţă similară. 
Proveniti din același mediu. 

Aveţi aceeași vărstă. 

Sunteţi de același gen. 


1. 
2. 
3. 
4. 
5. 
6. 
7. 
8. 


Traiti pe aceeasi planeta. 

2.4. Indicii legate de personalitate 


Dacă vrei să convingi pe cineva să-şi schimbe părerea, este 
util, desigur, să ştii cum gândeşte şi există o mulțime de in- 
strumente legate de personalitate, care te ajută în acest sens. 

Unele, cum ar fi Myers-Briggs şi DISC sunt folosite pe 
scară largă în activitatea de birou; Belbin este folosit în munca 
de echipă, iar altele („Tu ce fel de veverita eşti?”) par să nu fo- 
losească la nimic. 

Unul dintre instrumente a fost elaborat de dr. Kenneth 
Thomas şi dr. Ralph Kilmann si este cunoscut ca instrumen- 
tul Thomas-Kilmann de încadrare a oamenilor în tipologii, 
în funcție de modul lor de a gestiona conflictele. Din păcate, 
Thomas şi Kilmann nu au reușit să-i găsească o denumire 
adecvată... bine, bine, nu este un eşec, glumesc. 


Ei au identificat cinci tipuri de oameni: 


EI Competitivii 
Competitivului îi place să lupte, caută lupta. Vrea să 
câştige el şi tu să pierzi. 
Thomas: Insist să numim acest instrument Thomas- 
Kilmann. 


A Ingăduitorii 
Aceştia sunt oamenii draguti, prea draguti, oamenii 
care ies în pierdere. 


CAUTĂ INDICII 


Thomas: Să-i spunem instrumentul Kilmann-Thomas. 
Kilmann: Nu, nu! Îi vom spune instrumentul Thomas- 
Kilmann, este mult mai bine. 


El Pacifiştii 
Aceştia sunt speriatii, oamenii cărora nu le place 


deloc conflictul. 
Thomas: Cum să numim noul nostru instrument 
fantastic? 
Kilmann: Hm! Bună întrebare, putem discuta mai târziu? 


BØ Dispusii la compromis 
Cei obişnuiţi să scoată în evidenţă diferenţele, cei care 
cred că un compromis este o victorie pentru ambele 
parti (când de fapt este o pierdere pentru amândouă; 
niciuna dintre parti nu obține tot ceea ce vrea). 


Thomas: Să-i spunem Thomas-Kilmann sau Kilmann- 
Thomas? 
Kilmann: Ce zici de Kiltho-Masmann? 


E] = Cooperantii 
Tipologia celor rationali, inteligenti, de succes, de 
obicei chipesi, care isi dau mana pentru a gasi solutia 
multumitoare pentru toti. 
Thomas: Putem numi acest model instrumentul 
Thomas-Kilmann... 
Kilmann: „iar pe următorul il vom numi instrumentul 
Kilmann-Thomas. 


(Cei cinci mari) 

Să sperăm că mai ales Kilmann nu este tipul competitiv, 
pentru că m-ar putea da în judecată acuzându-mă de defăi- 
mare a caracterului; am încredere că este tipul rațional, inte- 
ligent, de succes, chipeş, cooperant, ca să nu fiu în pericol. 

Lăsând gluma la o parte, TKI poate fi un exercițiu cu ade- 
vărat util înaintea unei negocieri sau a unui demers persuasiv. 
Te ajută să anticipezi răspunsul probabil al celuilalt şi să de- 
cizi ce abordare ar reprezenta cea mai bună opţiune pen- 
tru tine. 

Fiecare dintre aceste tipologii are locul ei, dar, după cum 
probabil ţi-ai dat seama deja, această carte pleacă de la ideea 
că abordarea bazată pe colaborare va avea mai mult succes în 
marea majoritate a cazurilor. 


Cei cinci mari OCEAN* 


În ultimii ani, lumea ştiinţifică s-a concentrat asupra in- 
strumentului numit Cei cinci mari OCEAN, considerat a fi 
cel mai bun instrument de stabilire a unui profil. Presupun că 
avem de-a face în acest caz cu un element de profeție autosa- 
tisfăcătoare — pare să fi fost studiat mai mult decât altele, ceea 
ce i-a conferit mai multă credibilitate şi de aceea a fost studiat 
şi mai mult, ceea ce i-a dat şi mai multă credibilitate — şi aşa 
mai departe. 

Oricare ar fi evoluţia lui, rezultatul este că acest instrument 
are la bază cele mai credibile cercetări şi, prin urmare, 


* Am preferat să păstrăm acronimul din original, care provine de la 
Openness, Conscientiousness, Extraversion, Agreeableness, Neuroti- 
cism, pentru că are o sonoritate mai bună şi este mai uşor de reținut, 
deşi am tradus termenii în limba română, aşa cum se va vedea mai 
departe. (n. red.) 

suportul ştiinţific cel mai riguros argumentat. Modelul iden- 
tifică cinci tipuri de oameni, dar aceste tipuri se pot aplica 
într-un context mult mai larg decât simplul conflict. 

Iar când ai aflat care este tipul în care se încadrează cealaltă 
persoană, iti poți formula mesajul in mod corespunzător. 
Hirsh, Kang şi Bodenhausen au publicat în 2012 un studiu 
care arată cum să faci acest lucru.” Experimentul lor a constat 
în prezentarea a cinci reclame diferite pentru un „XPhone” 
imaginar, fiecare reclamă tintind o anumită caracteristică. 
Respondentii aveau să evalueze eficienţa reclamelor cel mai 
probabil în funcție de cât de adecvate erau pentru tipul lor de 
personalitate. 

Iată care au fost cele cinci mari tipuri de personalitate, ca- 
racteristicile lor şi cea mai eficientă reclamă pentru XPhone. 


EN Deschiderea 

Deschiderea fata de ideile noi: cei cu scoruri înalte in 
cazul acestei dimensiuni sunt, de obicei, creativi, cu- 
riosi, toleranti, liberali din punct de vedere politic; un 
scor mic pe această scară corespunde celor pragmatici, 
cu picioarele pe pământ, conservatori din punct de 
vedere politic. 

„Cu noul XPhone veţi avea acces la informaţii mai ușor 
decât oricând, asa că vă veţi păstra mintea activă si 
plină de idei... 


EI Conştiinciozitatea 
Oamenii care au un scor mare în ceea ce priveşte 
această trăsătură sunt de obicei organizați, capabili să 
se concentreze asupra scopului şi foarte harnici; cei 
cu scoruri mici sunt adesea mai spontani şi mai 
comozi. 

„Cu noul XPhone nu veți pierde niciodată un mesaj im- 
portant; telefonul vă va simplifica viața la locul de 
muncă...” 


E] Extrovertirea 
Aşa cum arată şi denumirea, oamenii cu scoruri ridi- 
cate pentru această trăsătură sunt sociabili, prietenoși 
şi adesea zgomotoşi; cei cu un scor scăzut sunt mai 
rezervaţi, serioşi, preferă să fie singuri. 
„Cu noul XPhone veţi fi întotdeauna acolo unde există 
entuziasm... 


B Atmosfera agreabilă 
Oamenii prietenoşi, încrezători, cooperanti au scoruri 
mari în cazul acestei dimensiuni; oamenii asertivi, 
centrati pe ei înşişi, care cel mai adesea nu sunt de 
acord cu ceilalți, au scoruri mici. 
„Cu noul XPhone veţi ajunge la cei dragi mai ușor decât 
oricând...” 


E] Nervozitatea 
În acest caz, scorurile înalte indică un om anxios, 
mereu conștient de sine şi îngrijorat; scorurile mici 
sugerează calm, încredere în sine şi stabilitate. 
„Conceput pentru ca dumneavoastră să fiţi în siguranţă, 
XPhone vă ajută să reduceti anxietatea și nesiguranța 
vieții din ziua de azi.” 


SUPER PONT 


Nu te baza prea mult pe etichetă. Dacă cineva este de 


obicei extrovertit nu înseamnă că nu-i place niciodată să 
fie singur. 

Folosește stimulentul potrivit pentru persoana potrivită 


Patrick Fagan, specialist în științe comportamentale, conferen- 
tiar invitat la trei universităţi din Londra, autorul volumului 
„Hooked: Why cute sells... and other marketing magic that we 
just can't resist” (Pearson). Anterior, psiholog-sef la Cambridge 
Analytica, acum este șeful departamentului stiintific al site-ului 
de consultanță comportamentală Capuchin. 


„Sunt specialist în științele comportamentului și munca 
mea constă în aplicarea psihologiei pentru a influenţa oa- 
menii în lumea reală. 

De exemplu, am terminat de curând un studiu în cadrul 
căruia am folosit stimulente tintite pentru a crește probabi- 
litatea ca oamenii să-și salveze în telefon numărul unei linii 
de ajutor pentru prevenirea suicidului. 

Într-o primă etapă, am cerut unui număr de 500 de oa- 
meni să participe la un studiu online, pornind de la un ches- 
tionar care ne permitea să le facem profilul psihologic pe 
baza unor factori demografici, precum cei din instrumentul 
Cei cinci mari OCEAN, gen și vârstă. Profilul includea de ase- 
menea răspunsul la persuasiune, stabilit plecând de la cele 
șase principii de influențare ale lui Cialdini. La sfârșitul ches- 
tionarului apărea solicitarea de a-și salva în telefon numărul 
unei linii apelabile în caz de criză. 

Fiecare grup a primit însă un mesaj ușor diferit. Primul a 
fost un mesaj foarte neutru, dar cel de-al doilea s-a încadrat 
în conceptul de «Autoritate» al lui Cialdini (potrivit căruia oa- 
menii sunt mai degrabă influenţaţi de capcanele autorității), 
iar cel de-al treilea în ideea lui de «Dovadă socială» (oamenii 
sunt mai ușor de influenţat când și alţii fac la fel). Legat de 
imboldul de autoritate, le-am spus că, potrivit experților, 
acesta funcționează și le-am oferit statistici care veneau în 
susținerea ideii, folosind un limbaj de mare credibilitate. 
Pentru imboldul privind dovada socială, mesajul a scos în 
evidenţă faptul că și alții foloseau numărul și că acest lucru 
era ceva frecvent etc. 

Apoi am verificat câți oameni și-au salvat numărul în te- 
lefon. Am constatat că aceste stimulente funcționau. Atât 


64 | SCHIMBĂ OPINIA ORICUI 


imboldul autorității căt și cel al dovezii sociale au crescut 
probabilitatea salvării numărului de telefon cu aproximativ 
14 procente. 

Când am privit mai îndeaproape și am văzut cum func- 
tionau imboldurile cu anumite tipuri de personalitate, am 
obținut rezultate și mai bune. De exemplu, femeile care ob- 
tinusera scoruri mari la conștiinciozitate au fost influențate 
mai ales de mesajul ce conținea dovezi sociale. Într-adevăr, 
probabilitatea ca ele să salveze numărul de telefon a fost cu 
40 la sută mai mare decât în cazul folosirii aceluiași stimu- 
lent cu alte categorii de oameni. 

Am continuat experimentul cu o a doua etapă, în care 
am alocat un mesaj de dovadă socială în mod tintit femeilor 
cu scoruri mari în ceea ce privește conștiinciozitatea, iar pe 
ceilalți i-am împărțit aleatoriu între un mesaj de același tip 
si unul fără niciun stimulent. 

Din grupul nostru de control, populaţie aleatorie fără sti- 
mulent, 14 la sută au salvat numărul în telefon. Din popula- 
tia aleatorie cu stimulent, 20 la sută au salvat numărul. Dar 
dintre femeile conștiincioase care au primit stimulentul au 
salvat 50 la sută. 

Prin urmare, stimulentele funcționează, dar funcționează 
cu atât mai eficient atunci când folosim stimulentul potrivit 
pentru persoana potrivită.” 

2.5. Indicii într-un tablou mai amplu 


Dacă vrem să înțelegem perspectiva celuilalt, trebuie să 
înțelegem lumea în care trăieşte el. În această lume sunt im- 
plicati o mulțime de oameni: familia, prietenii, șeful, cățelul 
bunicii şefului şi aşa mai departe. Într-adevăr, cățelul bunicii 
nu poate fi socotit om, chiar daca el asa se crede, dar intele- 
geţi ce vreau să spun. 


E Daca vrei să-l convingi pe copilul tau să se ducă la 
ore de activități suplimentare, s-ar putea să-ți creşti 
şansele de succes dacă îi suni pe părinţii celui mai 
bun prieten al lui şi verifici dacă nu se duce și el. 

— Daca vrei să-ți convingi vecinul să tunda copacul, 
dar el reacționează cu întârziere, o scrisoare amicală 
din partea consiliului local, din care să reiasă că ai 
voie să-l tunzi chiar tu (şi în care tu propui şi o data 
când ai fi liber să o faci) s-ar putea să fie exact ceea ce 
l-ar pune în acţiune. 


Prin urmare, lărgeşte tabloul şi răspunde la această între- 
bare: „Cine mai este implicat?”, „Cine mai poate fi implicat?” 
şi „Pe cine altcineva ai nevoie să implici?” 

Să aşezăm toate acestea în contextul unei corporaţii şi să 
folosim modelul elaborat de Bourne si Walker! pentru aiden- 
tifica actionarii-cheie, un model pe care autorii l-au numit 
Cele şapte direcții. 

Cele șapte direcţii 


SUS 
Şeful 
ÎNAPOI 
Care este istoricul lui? ÎN AFARĂ 
NS Pa Actionari externi 
ÎN LATERAL Pi IK, 
Cei egali cu el Cy ÎNAINTE 
ÎNĂUNTRU Cum vede el viitorul? 
Emotiile lui 
ÎN JOS 


Membrii echipei 


Pentru a putea înţelege perspectiva celuilalt, trebuie să ştii 
cum este şeful lui, cum sunt membrii echipei lui, colegii etc. 
Cu cât vei cunoaşte mai bine toate acestea, cu atât vei avea 
mai mult succes în a-l convinge. 

Poţi aplica propriile variaţii acestui model, chiar şi în afara 
locului de muncă. Ia o foaie de hârtie şi deseneaza-i pe toți 
cei implicați. Nu trebuie să fii mare artist, eu nu pot desena 
oameni nici cu o linie, dar tot reuşesc să aplic această metodă, 
pentru că reprezentarea vizuală poate facilita buna înţelegere 
a situaţiei. Undeva în harta pe care ai desenat-o vei vedea pe 
cineva (sau câinele cuiva) care este persoana critică (sau câi- 
nele). Şi aşa vei găsi răspunsul. 

SUPER PONT 


Folosește cat mai multă bogatie vizuală. Desene, culori 


diferite, tipuri diferite de linii sau forme, toate iti aduc in- 
formații suplimentare și o mai bună înțelegere a situației. 


Când Yanis Varoufakis a devenit ministrul Finanţelor în 
Grecia, în mijlocul crizei datoriilor din această tara, sarcina 
lui a fost să-i convingă pe membrii Troicii (Banca Centrală 
Europeană, Comisia Europeană şi FMI) să-i accepte planul 
de restructurare a datoriei. Pentru a reuşi avea însă nevoie de 
mai mult sprijin din partea liderilor politici din Marea 
Britanie, Franţa şi Germania. 

Cel mai greu de convins era guvernul britanic, celebru 
pentru înclinația lui către austeritate. Dacă acest guvern isi 
supunea propria tara unor măsuri atât de dure, şansele erau 
extrem de reduse să-i permită altei tari să scape ușor. 

Dar Varoufakis avea un aliat neaşteptat. Cu trei ani în 
urmă, la un eveniment din Australia, îl cunoscuse pe Norman 
Lamont, personaj cu greutate în Partidul Conservator, el în- 
susi fost ministru de Finanţe, şi se împrieteniseră. Un telefon 
scurt lui Lamont, apoi un telefon de la Lamont la George 
Osborne, premierul britanic, şi întâlnirea a fost un succes ne- 
aşteptat. 

Şi niciun câine care să-și facă apariţia. 

Să înţelegi dinamica puterii prin reprezentare vizuală 


Dr. Lynda Bourne, expert în implicarea părților interesate, confe- 
rentiar la Universitatea Monash și director de dezvoltare profesi- 
onală la Mosaic Project Services. Este o autoritate cu reputație 
mondială în domeniul managementului părților interesate și 
tehnologii vizuale și publică numeroase lucrări despre acest su- 
biect în numeroase reviste academice și de specialitate. 


„Am fost consilier pentru o firmă de management por- 
tuar, care a construit porturi noi de containere și a moderni- 
zat dotări existente în parteneriat cu organizaţii din toată 
lumea. În fiecare loc munca era cam aceeași, dar ca să aibă 
succes firma trebuia să înţeleagă natura relaţiilor dintre păr- 
tile locale interesate, iar aceasta putea fi foarte diferită. 

Fiecare loc are propria țesătură complexă de organi- 
zatii, inclusiv autorități de management portuar, agenţii gu- 
vernamentale naţionale, linii și operatori de transport, chiar 
și populaţiile locale, și trebuiau înţelese atitudinile și impor- 
tanta relativă a fiecăruia. Și, desigur, fiecare organizaţie par- 
teneră avea de raportat unor structuri foarte diferite, un pro- 
ces decizional divers, altă cultură naţională - toate acestea 
trebuiau înțelese foarte bine dacă voiam să stabilim un par- 
teneriat de succes. 

De aceea am început un proces de identificare detaliată 
a fiecărei parti interesate, pe baza unor echipe care s-au fo- 
losit de «direcții». Maparea acestora le-a permis să înțeleagă 
temeinic diversele relații de autoritate și procesul de comu- 
nicare necesar pentru influențarea deciziilor și să ducă mai 
departe fiecare proiect. 

Situaţia era cu atât mai complexă cu cât fiecare organi- 
zatie poate fi colaborator într-o tara si competitor în alta. În 
asemenea situații s-au folosit de analiză pentru a putea res- 
pecta relaţiile și pentru a comunica informațiile necesare 
colaborării, asigurându-se în același timp că informaţiile le- 
gate de concurenţă nu deveneau publice. 

Folosind un proces disciplinat și consecvent de analiză a 
părţilor interesate din toate structurile, am reușit să intele- 
gem mai bine grupul părților interesate din fiecare port, pre- 
cum și dinamica locală a autorităţii și astfel am putut să con- 
struim relații de muncă mai eficiente și proiecte de succes.” 

2.6. Indicii legate de cultură 


În lumea globalizată de astăzi, ne putem găsi uşor în situ- 
atia de a încerca să convingem pe cineva din cealaltă parte a 
planetei; iar dacă vrem să facem acest lucru, ne prinde bine 
să cunoaștem cultura din care provine. Este cu totul altceva 
să lucrezi cu cineva din Beijing sau cu cineva de la Paris si este 
cu totul diferit dacă lucrezi cu cineva din Mexico City etc. 

Iar dacă greşim, s-ar putea să fim lipsiţi de respect şi să 
ratăm colaborarea. Companii care nu au luat suficient în se- 
rios acest factor au pierdut miliarde de dolari. 

Desigur, în toată lumea sunt prea multe culturi pentru a 
ne ocupa de toate aici, dar merită să înveţi câteva principii 
generale. 


7 MODALITĂȚI DE A AVEA SUCCES ÎN ACTIVITATE 
ÎN MAI MULTE CULTURI 


. Să înţelegi cultura cât poţi de bine. Studiaz-o pe 
orice cale. 


. Petrece căt mai mult timp în tara respectivă. 


. Dacă tu nu o cunoşti suficient de bine, găsește pe ci- 
neva care o cunoaște. 


. Compară cultura ta cu a celuilalt si observă diferenţele. 


„ Discută diferenţele cu cealaltă persoană. Sarbato- 
rește-le. 


. Așteaptă-te la comunicări greșite si fii îngăduitor. 


. Dacă poți, întâlnește-te fata în fata în tara ta sau în a lui. 

Desigur, diferenţele culturale nu sunt doar naţionale, ele 
pot să apară si de la o regiune la alta: milanezii gândesc altfel 
decât napolitanii; new-yorkezii sunt diferiți de texani; mun- 
tenii de oamenii de la câmpie; insularii de cei ce trăiesc pe 
continent. 

Acestea nu sunt doar geografice: industriile diferite au cul- 
turi diferite, există organizaţii diferite în cadrul aceleiaşi in- 
dustrii şi departamente diferite în cadrul unei organizaţii, 
teme diferite în același departament. Există diferenţe cultu- 
rale între persoane de diferite vârste, genuri, rase, nivel de 
educaţie, nivel de venituri, grup social. 

Şi apoi, oricât de multe ai învățat despre o anumită cultura, 
nu uita că indivizii nu sunt mereu totuna cu cultura din care 
provin. Tratează-l întotdeauna pe fiecare ca pe o ființă unica. 
Foloseşte criteriile culturale exact ca ceea ce sunt - un ghid; 
dar fii pregătit să afli că individul este foarte diferit de norma 
grupului său. 

În fine, toate interacțiunile sunt interculturale, noi toți 
trăim într-o cultură cu populaţii formate dintr-un singur 
individ. 


Dacă stiloul este la tine, ești în avantaj 


David Landsman a fost ambasador al Marii Britanii în Grecia, 
ambasador al Marii Britanii în Albania, director general al Tata 
Ltd (Europa) și director la UK Business Council în India. Negociator 
internațional și expert în strategie corporatistă și geopolitică, în 
prezent este președintele firmei Cerebra Global Strategy și pre- 
ședintele Camerei de Comerţ Britanico-Sârbe. 


„Ca fost diplomat care a studiat mai întâi lingvistica, m-a 
interesat mereu rolul pe care îl joacă limba în diplomaţie, 
într-un sens larg. Să cunoști limba celuilalt este un avantaj 

imens. Când am fost trimis la post în strâinătate, am avut 
aproape întotdeauna noroc beneficiind de ocazia de a învăța 
limba înainte de a ajunge în acea ţară, ceea ce mi-a dat, fără 
nicio îndoială, un avantaj comparativ cu colegii diplomați 
care nu o invatasera. 

Bineînţeles, poţi angaja un translator, dar acesta nu va 
reuși niciodată să explice toate detaliile exprimării, tonul vocii 
sau implicatia. Pe de alta parte, am purtat negocieri in ca- 
drul UE, NATO sau UN si este clar ca nu vorbesc limbile 
tuturor! 

La inceputul anilor 2000 am facut parte din echipa euro- 
peană care a negociat cu lranul programul lui nuclear. Am 
avut avantajul câ negocierile s-au purtat în limba engleză, 
dar cu siguranţă ar fi fost mai bine dacă aș fi putut înţelege 
şi farsi. Din câte îmi amintesc, unul singur din echipa noastră 
înţelegea, în timp ce iranienii care înțelegeau engleza erau 
mai multi și acest lucru le-a oferit multe avantaje: câteva se- 
cunde în plus de gândire, până ce explica interpretul; o mai 
bună sesizare a nuantelor; puteau chiar să înțeleagă ceea ce 
ne spuneam între noi, în discuții «private». 

Cel mai bine este să fii vorbitor nativ al limbii în care se 
desfășoară negocierile, iar în ziua de azi aceasta este engleza. 
Îmi aduc aminte de o negociere în grupul (pe atunci) G8, 
desfășurată la Londra sub preşedinţie britanică. Încercam să 
găsim o cale de a reduce diferențele în privința unei evoluții 
recente din Coreea de Nord, legată de armele ei nucleare. 

Unii voiau să adoptăm o poziţie mai dură, alţii nu: unii 
voiau să exprimâm o «îngrijorare serioasă», în timp ce alții 
voiau să nu accentuăm cuvăntul «îngrijorare». Ne-am luptat 
ceva pe această temă, fără să facem progrese. Pe urmă eu 
am propus o alternativă: ce-ar fi să folosim «profundă»? 
Incuviintare totală. 

Dacă stiloul este la tine, ai un avantaj. 

«Limba» poate trece dincolo, indiferent dacă vorbeşti fran- 
ceză sau farsi. Este important să evaluezi holistic ceea ce se 
spune şi cum, cine spune și de asemenea ceea ce nu se spune. 

Mă aflam în Libia, la negocieri cu membri seniori ai re- 
gimului Gaddafi, după decizia acestuia de a renunţa la 

programele de arme chimice și nucleare. Era o decizie difi- 
cilă pentru Libia și negocierile erau tensionate. 

Principalii doi negociatori libieni erau cum nu se poate 
mai diferiți unul de celălalt, deși amăndoi aveau funcții foarte 
înalte și legături solide cu liderul. Unul domina discuțiile, vor- 
bea numai araba, adesea cu o voce puternică și agresivă, reu- 
șind cu brio să-i obosească pe unii membri ai echipei noas- 
tre. Colegul lui, însă, a rămas mai mult tăcut în cea mai mare 
parte a negocierilor, deși vorbea o engleză excelentă și, 
fără îndoială, a sesizat toate nuanțele. În cele din urmă, el a 
fost cel care a rezumat discuţia cu calm, în căteva cuvinte. 
S-a văzut clar cine era șeful. 

Idealul este ca negociatorii să vorbească limba (limbile) 
negocierii. Dacă au noroc, aceștia sunt cei ce tin stiloul. Dar, 
chiar dacă situaţia nu stă deloc așa, a fi permanent atent la 
«limbă», într-un sens mai larg, va fi cu siguranţă de ajutor.” 

2.7. Indicii despre 
canalul de comunicare 


Care este mijlocul tău preferat de comunicare? Nu vorbesc 
de mediul de comunicare, te întreb cum iti place să comunici? 

Fiecare are un canal favorit şi, dacă vrei să faci pe cineva 
să-şi schimbe opinia, merită să te gândești care ar fi calea cea 
mai potrivită. Mare parte a răspunsului se referă la canalul de 
comunicare pe care îl preferă celălalt, dacă este vorba despre 
a fi fata în fata sau despre TikTok ori porumbelul călător. 

Putem afla multe despre o persoană din preferințele ei. 
Dacă este vorba despre o întâlnire fata în fata, i-ar plăcea să 
fie o şedinţă oficială la birou sau mai degrabă o mică discuţie 
la o cafenea sau în fata meniului dintr-un restaurant cu stele 
Michelin? Dacă este videoconferinta, camera va fi pornită sau 
oprita? Prefera telefonul sau cea mai recenta platforma care 
funcționează numai pe bază de invitație? 

Putem afla ceva despre persoana respectivă şi din stilul ei 
de comunicare. Acum mulți ani, aveam în desfăşurare două 
proiecte diferite cu doi prieteni, amândoi cu numele Alex. 
Unul era Alex, scortosul bancher de investiţii, iar celălalt era 
blandul, pufosul, hipiotul Alex. Alex, bancherul scortos spe- 
cializat în investiţii, obişnuia să dea telefon şi convorbirea nu 
dura niciodată mai mult de trei minute. Era „văzut-plăcut şi 
la revedere!”, nu avea timp de bla-blauri. Când dădea telefon, 
Alex cel blând, pufos şi hipiot avea nevoie de o oră şi jumătate 
să vorbească despre vrute și nevrute. Înainte să spună ceva 

legat de proiectul nostru, voia să ştie cum mă simt şi pe urmă 
îmi spunea cum se simte el, apoi voia să ştie ce cred eu despre 
cum se simte el şi asa mai departe. 

Exagerez, bineînţeles şi cei doi Alex îmi sunt, ambii, prie- 
teni foarte buni, iar cele două proiecte au fost foarte reuşite, 
dar a trebuit să ţin cont de stilul de comunicare al amându- 
rora cand am urmărit să obțin rezultatul dorit. 

Chiar folosind fosilizatul e-mail, tot avem o mulțime de 
elemente de luat în considerare. Unii scriu e-mailuri lungi, 
alții abia dacă scrijelesc un cuvânt, iar alţii nu răspund deloc. 
Unii merg direct la ţintă, alţii încep întrebându-te cum ţi-ai 
petrecut weekendul, iar alții umplu textul de emojiuri şi ie- 
purasi pufosi. 

Toate acestea sunt informatii utile despre cine sunt si cum 
poti comunica cel mai bine cu ei pentru a obtine rezulta- 
tul dorit. 

În concluzie 


Dacă vrei să meargă bine conversaţia, nimic nu înlocuieşte 
pregătirea. La fel ca pentru orice, rezultatele obținute depind 
de cât de bine te pregatesti. Iar dacă vei căuta, vei găsi peste 
tot indicii care să te ajute să fii convingător. 


I Intelege perspectiva celuilalt 
De un lucru poţi fi sigur, celălalt va vedea totul altfel 
decât tine. Trebuie să-ți formulezi mesajul sau re- 
zultatul în funcție de perspectiva celuilalt. Altfel, pur 
şi simplu nu va ajunge la el. 


I Devino „unul dintre noi” 
Fiintele umane sunt animale tribale şi vei dori să 
arăţi că tu şi cu el faceţi parte din același trib. Nu în- 
seamnă să trisezi; va trebui să găsești partea comună 
între cine este el şi cine eşti tu. Când ai realizat acest 
lucru, el va fi mult mai deschis la ideea ta. 


E Află ce tip de personalitate este 

Fiecare este diferit, dar stabilirea profilului perso- 
nalitatii poate reprezenta o cale rapidă de a înțelege 
cum gândeşte o persoană. Dacă ştii cum gândeşte, 
poţi folosi această informaţie pentru a anticipa răs- 
punsul acelei persoane la solicitarea ta şi cum să-ţi 
modifici abordarea pentru a obţine un rezultat 
mai bun. 

1 Înţelege cine mai este implicat 
Niciodată nu este vorba numai despre tine şi celă- 
lalt, sunt si alții implicaţi, chiar dacă nu-ţi dai seama 
cine anume. Dar, dacă reusesti să-i pui pe hartă pe 
toţi cei implicaţi şi să identifici decidentii, acest 
lucru te va ajuta să găsești drumul spre succes. 


1 Intelege cultura celuilalt 
În fine, fiecare trăiește în cultura sa unică, dar a în- 
telege cultura mai largă a unui om, în care el trăiește 
şi munceşte, iti poate furniza indicii despre cum 
ti-ar putea el răspunde. 


I Ce canal de comunicare foloseşti? 

De obicei folosim canalul nostru preferat, fie că este 
vorba de e-mail, telefon sau restaurantul de pe aco- 
peris, cu vedere panoramică asupra oraşului. Ai 
putea alege însă canalul preferat al celuilalt. Fie că 
este unul, fie celălalt, să cunoşti alegerea celeilalte 
persoane şi modul in care se folosește de ea iti poate 
da indicii interesante despre cum poți influența acea 
persoană. 


Prin urmare, caută indicii peste tot. Trebuie să şi asculti 
indiciile, dar de acest aspect ne vom ocupa în capitolul 
următor. 


Ascultă, ascultă, ascultă 


3.1. Pune capăt narcisismului 
în conversaţie 


Nu totul este despre tine 


Aceasta este probabil cea mai importantă parte a cărții. 

Oamenii, în majoritatea lor, văd conversaţia ca o ocazie de 
a vorbi despre ei înşişi. Am avut o prietenă cu care obişnuiam 
să mă întâlnesc cu regularitate, iar ea nu făcea decât să-mi 
povestească ultimele ei suferințe. Am suportat până într-o zi 
când treceam, la rândul meu, printr-o perioadă dificilă. Într-o 
singură lună de zile am rămas fără serviciu, a murit tatăl meu, 
m-am despărțit de partenera mea şi pe urmă am aflat că era 
gravidă. Când prietena cea vorbareata a aflat toate acestea, a 
spus „Uau, trebuie să ne întâlnim, să stăm de vorbă”. 

Ceea ce voia să spună era, trebuie să ne întâlnim şi să stăm 
de vorbă despre ea. Când ne-am aşezat într-o cafenea, am în- 
trebat din obisnuinta „Ce mai faci?” şi în următoarele 90 de 
minute mi-a vorbit despre cât de nefericită era viata ei. 

Era o prietenă cu care mă întâlneam regulat. 

Nu este singura aşa. Multora le place să-şi audă vocea şi 
subiectul lor preferat este propria persoană. În cel mai bun 
caz afirmă „Eu am vorbit prea mult, e rândul tau, tu ce crezi, 
ce crezi despre mine?” 

În The Pursuit of Attention’, Charles Derber face o deose- 
bire între răspunsul de schimbare şi răspunsul de sprijin şi 
recomandă să-l folosim mai ales pe cel din urmă. 

În răspunsul de schimbare, trecem subiectul de la el/ 
ea la eu: 


Prieten: Abia m-am întors dintr-o vacanţă extra- 
ordinară. 
Eu: Ah, şi eu la fel. Am fost la Magaluf, a fost super, 


m-am dus la un bar grozav... 


În acest punct, prietenul nu va fi probabil prea mulțumit 
de tine. În schimb, dacă alegem un răspuns de sprijin, el ră- 
mâne în centrul atenţiei: 


Prieten: Abia m-am întors dintr-o vacanţă extra- 
ordinară. 

Eu: Uau! Unde ai fost? 

Prieten: Am fost la Magaluf o săptămână. 

Eu: Super! Ce-ai făcut acolo? 


Acum prietenul va fi mai mulțumit. 

Poate fi o subtilitate. Uneori vrem să dezvoltăm subiectul 
(răspunsul de sprijin), dar suntem atât de concentrați pe ceea 
ce vom spune în continuare, încât nu mai ascultăm. Pur si 
simplu nu mai avem loc în creier să-l auzim şi pe celălalt şi 
propriile gânduri. 


ASCULTĂ. ASCULTĂ, ASCULTĂ 


SUPER PONT 


Este OK să povestești ceva din propria viata, dar asigu- 
ră-te că în cele din urmă readuci interlocutorul în centrul 
atenţiei. 


„Şi eu am fost la Magaluf! Povesteste-mi, ce-ai facut 
acolo?” 


De fapt, problema este că, dacă vrei să faci omul să-şi 
schimbe opinia, va trebui să-l faci mai întâi să te asculte. 
Dar, cum te poţi aştepta să te asculte, dacă tu nu-l asculti pe 
el? Nu vei reuşi. 

Dacă vrei ca celălalt să te asculte, trebuie mai întâi să-l as- 
culti tu pe el. 


Amigdala, o piesă importantă a creierului 


Amygdalum este cuvântul latin pentru migdală şi este 
vorba despre două zone mici din creier, în formă de migdală, 
numite amigdală, care joacă un rol uriaş în întreţinerea vieții. 
Mai mult decât atât: au jucat un rol uriaş în a-i tine in viata 
pe strămoşii noştri, dacă ne întoarcem în arborele nostru ge- 
nealogic, hăt, până la gâscă. 

Noi, de fapt, nu ne tragem din gâște, dar înţelegi ce vreau 
să spun. 

Amigdala este acea parte din creier care se ocupă de peri- 
col. Dacă ar fi un urs gata să-ţi sară în fata de dupa un copac, 
amigdala ar intra imediat în funcţiune şi te-ar face să o rupi 
la fugă sau să-ţi iei zborul sau oricare ar fi răspunsul tău la 
frică, înainte să apuci să spui „Ah, uite ursul!”. 


| 73 

Ea este şi partea care declanşează agresiunea - răspunsul 
prin luptă - si cea care, atunci când crede că este amenințată 
sau supusă unui stres, estompează alte părţi ale creierului ca 
să se poată concentra exclusiv asupra salvării pielii tale. 

Una dintre părțile din creier pe care amigdala le scoate din 
funcţiune este cortexul prefrontal (CPE), o parte a creierului 
puternic implicată în ascultare. CPF primește informaţii de 
la cortexul auditiv şi de la alte locuri din creier, pe care le în- 
sumează în gândirea rațională permiţând luarea deciziilor. 
Cu alte cuvinte, dacă vrei ca celălalt să te asculte cu atenţie şi 
să înțeleagă ceea ce îi spui şi dacă vrei ca el să poată gândi ra- 
tional şi să ia o decizie bună, vrei să aibă cortexul prefrontal 
complet mobilizat, ceea ce înseamnă că amigdala lui trebuie 
să fie liniștită. 

Cu alte cuvinte celălalt trebuie să se simtă în deplină si- 
guranta. 

Foarte interesant, există studii care au arătat că provoca- 
rile adresate convingerilor noastre profunde stimulează amig- 
dala, exact la fel ca o ameninţare fizică. 


lubire și frică 


„Există numai două emoții: iubirea si frica. Toate emo- 
tiile pozitive izvorăsc din iubire si toate cele negative, din 
frică. Din iubire se nasc fericirea, multumirea, pacea şi bu- 
curia. Din frică apar furia, ura, anxietatea si vinovăția. Este 
adevărat că există numai două emoții primare, iubirea şi 
frica. Dar este mai corect să spunem că există numai iubire 
şi frică, pentru că aceste două emoții nu pot fi resimtite si- 
multan, exact în acelaşi timp. Ele sunt opuse. Dacă ne este 
frică, nu suntem în locul potrivit pentru a iubi. Dacă ne 


ASCULTĂ. ASCULTĂ, ASCULTĂ | 81 


aflăm într-o situație in care iubim, nu ne poate fi si frică in 
situația respectivă... lar neutralitate nu există.” 


Am citat din Elisabeth Kiibler-Ross, psihiatra de origine 
elvetiano-americana considerată de revista Time unul dintre 
primii o sută de mari gânditori ai secolului XX. 

Ceea ce spune ea este că, dacă nu vrem ca celălalt să se afle 
într-o situaţie de frică (ceea ce implică, prin urmare, amigdala 
şi blochează capacitatea omului de a asculta şi a procesa), el 
trebuie să fie într-o situaţie de iubire. 

La fel ca în cazul ascultării, de care am vorbit mai sus, dacă 
vrei ca cealaltă persoană să se regăsească într-o situaţie de iu- 
bire, trebuie să i-o iei înainte şi să fii tu însuţi într-o situaţie 
de iubire. 

Pentru unii dintre voi aceasta va fi o lecţie extrem de im- 
portanta de învățat, veţi lăsa cartea jos, veţi ieşi în lumea plină 
de iubire şi veţi transforma rezultatele pe care le veți obţine. 
Vecinul dificil, colegul sâcâitor vor deveni prietenii tăi cei 
mai buni. 

Alţii vor bodogâni despre iubire şi hipioti şi cum s-a sfâr- 
şit totul prost în anii 1960 şi ce naiba au toate acestea de-a face 
cu a-l convinge pe paznic să-mi dea drumul să intru, desi 
mi-am uitat legitimatia acasă. 

Ca să spun drept, iubire este un cuvânt prea puternic în 
context, aşa că e mai bine să vorbim, în schimb, despre teoria 
primatului afectiv." Afectivitate înseamnă, mai simplu spus, 
că suntem atrași de ceva sau ne repugnă ceva. Asa cum amiba 
se apropie sau se îndepărtează de o anumită condiţie pe care 
o detectează, creierul nostru, în esență, procesează cantități 
uriaşe de informaţii provenite din lumea exterioară şi face 
acelaşi lucru. Decide dacă mergem în întâmpinarea 

factorului respectiv (nutrienți, condiţii favorabile, reprodu- 
cere) sau dacă ne îndepărtăm de el (condiţii aspre, agenţi pa- 
togeni, prădători). Nu suntem chiar atât de diferiți de o amibă. 

Iar decizia de apropiere sau de îndepărtare se ia într-o frac- 
tiune de secundă. O fracțiune de secundă. 

Teoria primatului afectiv afirmă că aceasta este prima re- 
actie şi are impact asupra proceselor ulterioare desfășurate în 
creier, inclusiv asupra rationamentului. Adică, dacă ne place 
ceva (efect pozitiv), vom veni cu o motivaţie de susţinere; dacă 
nu ne place (efect negativ), vom veni cu motive de respingere. 
Raționamentul este o rationalizare ulterioară a afectului. 

De exemplu, considerăm că oamenii frumoși sunt mai in- 
teligenti decât media şi au şanse mai mari de a fi achitati de 
juriu într-un proces; evaluarea şi raționamentul nostru sunt 
rezultatul afectului nostru pozitiv pentru ei. 

Cu alte cuvinte, dacă credem că iubire este un cuvânt prea 
mare, ne dorim totuşi ca celălalt să simtă un afect pozitiv pen- 
tru noi, dacă vrem să-l facem să-şi schimbe opinia. 


Aprecierea pozitivă necondiționată 


Potrivit doctorului Will Schutz, inventatorul teoriei FIRO 
(orientarea fundamentală a relaţiilor interpersonale), toți 
oamenii: 


E vor sa se simtă importanți şi se tem să fie ignorati 
E vor sa se simtă competenți si se tem să fie umiliti 
I vor sa simta ca sunt apreciați si se tem să fie respinşi. 


Toate acestea se află in mare măsură în spatele comporta- 
mentului uman, de aceea poate că cea mai simplă cale de a 


ASCULTĂ. ASCULTĂ, ASCULTĂ | 83 


face omul să-şi schimbe opinia este să-i arăţi că pentru tine 
el este important, competent și simpatic. 

În mod asemănător, Carl Rogers a introdus ideea de apre- 
ciere pozitivă necondiționată. Rogers, inventatorul psiholo- 
giei umaniste si considerat de multi unul dintre cei mai renu- 
miti psihologi clinicieni ai secolului XX, credea că schimbarea 
terapeutică poate avea loc numai dacă există o apreciere po- 
zitivă necondiționată, o afecțiune reală pentru un om, inde- 
pendentă de orice comportament specific. 

Toate aceste abordări — iubirea, afectul pozitiv, aprecierea 
pozitivă necondiționată și ajutorul acordat omului pentru a 
se simţi important, competent si apreciat — sunt, in ultima in- 
stanta, parfumuri ale aceluiaşi meniu, toate spun acelaşi lucru. 


De ce, dacă nu merită? 


Se poate întâmpla să crezi că persoana pe care încerci să o 
convingi nu merită acest lucru: comportamentul ei a fost prea 
mult în afara normalului. Poate este alcoolic şi a generat prea 
multe conflicte; poate este dependent de jocuri de noroc şi a 
pierdut prea multi din banii familiei; poate are opinii politice 
inacceptabile. 

Poate iti amintesti, în Capitolul 1 am spus că trebuie să ştii 
ce vrei să obţii și să te concentrezi tot timpul asupra acestui 
lucru. Să verificăm! Ceea ce ai făcut pănă acum a funcționat? 

Cu alcoolicul și cu dependentul de jocuri de noroc, a func- 
tionat insistența? A fost util să-i spui ce pierdere de vreme 
sunt acestea? Dar cu dușmanul tău politic, l-au convins logica 
ta infailibilă şi grămada de dovezi că are o gândire greșită? 
Putin probabil. Prin urmare, ca să obţii ceea ce vrei, probabil 
că trebuie să încerci altceva. 

De ce nua funcționat ceea ce ai facut până acum? Probabil 
pentru că nu te-ai adresat acestui element, nevoia de siguranță 
psihologică, așa că celălalt s-a închis în el însuși, nu aude 
nimic din ceea ce îi spui şi cu siguranță nu isi va schimba 
opinia. 

Să vedem însă ce se întâmplă când abordezi această nevoie 
a celuilalt. În 2012, Google a lansat Proiectul Aristotel, un 
studiu multianual al performanţei tuturor echipelor sale, ur- 
mărind să identifice echipele de succes şi factorii-cheie din 
spatele acestui succes. S-a constatat că cel mai important fac- 
tor era siguranța psihologică.” 

Aşadar, merită să încerci, măcar dintr-o rațiune pur prag- 
matică: aceasta ar putea fi ceea ce funcționează şi pentru tine. 
Rezultatele au fost deosebit de bune în cazul alcoolicilor, de- 
pendentilor de jocurile de noroc, a funcționat în cazul infrac- 
torilor, recidivistilor, în anchetele poliţiei, în interogatoriile 
teroriștilor. 

Să ne pese de aceștia, de cineva suspectat de terorism? 
De ce am face așa ceva? Pentru simplul fapt că funcționează. 
Pentru scopul practic de a obţine rezultatul pe care îl dorim. 

Şi nu în ultimul rând, pentru că este ceea ce urmăreşti. 

Oricum îi spui, iubire sau afect pozitiv sau apreciere pozi- 
tivă necondiționată sau scăderea nivelului de excitare a amig- 
dalei, dacă te ajută să obţii rezultatul, merită încercat. 

Iar cel mai ușor mod de a face acest lucru este ascultând, 
ascultând cu adevărat. 

Mi-am căpătat tatăl înapoi 


Aliya* este avocat pledant și este angajată consilier juridic intern 
la o bancă de investiții. 


„M-am născut și am crescut în Hertfordshire, dar familia 
mea este din Bangladesh, așa că m-am trezit ducând o viata 
dublă: în existenţa de zi cu zi eram occidentală, eu cea ade- 
vărată, dar acasă respectam limitele și eram o fiică bună după 
standardele din Bangladesh. Nu mi-a fost întotdeauna ușor. 

La universitate mi-am făcut un prieten, un pakistanez 
care mi-a plăcut și cu care am început să mă întâlnesc, dar 
nu era pe placul tatei. Mulţi prieteni de-ai tatei muriseră în 
războiul dintre Pakistan și Bangladesh și iat-o acum pe fata 
lui de aur, că vrea să iasă cu «dușmanul»! 

Ne-am certat rău și pentru prima dată l-am înfruntat: răz- 
boiul lui nu era și războiul meu. Mai mult, el trebuia să inte- 
leagă că crescusem altfel decât el și că ar trebui să nu se aș- 
tepte să fiu la fel ca el, trebuia să-mi aleg propria cale în viață. 

El n-a mai vorbit cu mine, iar eu, la rândul meu, am înce- 
put să-l evit. Am făcut tot posibilul să nu cinez la aceeași oră 
cu el: renuntam să mai mănânc sau așteptam să se culce 
toată lumea și mă strecuram în bucătărie să-mi iau ceva de 
mâncare. 

Am tinut-o așa câteva luni, dar până la urmă m-am ho- 
tărât să fac altceva. Îmi iubeam tatăl și voiam să-mi trăiesc 
relaţia cu el ca atare. 

Așa că m-am hotărât să nu-l mai evit și într-o seară m-am 
așezat din nou la masă, ca de obicei. El n-a scos niciun cu- 
vânt, ceea ce nu m-a deranjat pentru că voiam doar să fiu 
acolo, împreună cu el. 

Câteva zile n-am spus nici eu nimic; am venit doar cu 
energie pozitivă. Apoi am început să rămân alături de el și 
de mama și să mă uit la televizor în living, dar el tot nu vor- 
bea cu mine. 


* Aliya nu este numele real. 

Pe urmă, se apropia nunta fratelui meu și toată lumea 
era emotionata si aveam nevoie de o poartă noua în fata 
casei. l-am propus mamei acest lucru, iar ea mi-a spus «De 
ce nu te duci cu tata la B&Q să luaţi una?» M-am uitat la el și 
l-am întrebat «Mergem?», iar el a fost de acord. Eram la ieșire 
si poarta mi-a căzut pe picior, iar tata a reacționat imediat. 
«Vai de mine!» a strigat el și a sărit să mă ferească, pentru că 
altfel mă dobora cu totul. Era tare îngrijorat să nu mă ranesc. 
Eu eram bine, dar știi ceva? Acelea au fost, după o lungă pe- 
rioadă de timp. primele cuvinte prin care și-a exprimat grija 
pentru mine. 

A fost o descoperire; am fost încăntată. Mi-a arătat grija 
si dragostea pe care le cautasem, pe care stiusem tot timpul 
că le simte și m-am bucurat nespus că a reușit să le exprime. 

Știam că avusese întotdeauna intenţii bune. Voia tot bi- 
nele pentru mine si credea că știe în ce constă acesta. Eu 
trebuia să-i arăt că voiam să-mi fac propriile alegeri în viata 
si că eram în stare să iau decizii bune. Dar trebuia si să fac 
acest lucru în cel mai iubitor mod cu putinţă. 

Din acel moment am revenit la normal, de fapt am deve- 
nit mai apropiaţi decăt oricănd. Am stat mai mult de vorbă. 
Am avut mult mai multe discuţii pline de afecțiune, încer- 
cand să ne înțelegem unul pe celălalt. l-am povestit mai 
multe despre viaţa mea, despre mediul cosmopolit în care 
trăiesc, iar el a fost receptiv și interesat. 

Înainte nu-i vorbisem de teamă că se va supăra şi dacă aș 
fi fost mai deschisă cu el mai din timp, poate nu ar fi fost atăt 
de șocat cănd a aflat despre prietenul meu. 

Uneori mă găndesc că dacă niciunul nu am fi opus rezis- 
tenta, am fi debordat de iubire reciprocă. Dar suntem prea 
temători, prea autoprotectori. Este ceea ce s-a întămplat cu 
mine și cu tatăl meu: a existat un moment de cumpără, din 
cauza lipsei de înțelegere si de comunicare, dar în cele din 
urmă a fost și multă iubire. 

Am luptat pentru acea iubire. A fost nevoie de perseve- 
renta, dar nu m-am lăsat. Si am primit înapoi iubire. L-am 
primit înapoi pe tatăl meu.” 

3.2. Ascultă ca să înţelegi, nu respinge 


Uite ce e, chiar dacă nu crezi în iubirea norocoasă şi în 
toate poveștile legate de afectul pozitiv şi chiar dacă nu faci 
nicio deosebire între amigdală şi cot, sau nu vrei să faci, există 
o mulțime de alte motive pentru care ar trebui să te concen- 
trezi pe ascultare, dacă vrei să-l faci pe celălalt să-și schimbe 
opinia. 

Tine cont, este greu să asculti. Avem altceva pe cap, ceva 
ne distrage atenţia, ne pregătim pentru cină, celălalt nu ne 
este de niciun ajutor cu vocea lui monotonă. În evoluţia noas- 
tră, nu ne-am adaptat să ascultăm cu atenţie, ne-am adaptat 
să ne mutăm atenţia de la un lucru la altul, să scanăm lumea 
ca să identificăm pericolele. Se află vreun prădător în fata sau 
în spatele nostru? Stă vreun rechin în tufişuri sau un tigru în 
spatele perdelei? Concentrarea pe un anumit canal pentru o 
lungă perioadă de timp contravine felului în care suntem 
făcuți. 

Atunci, cum procedăm ca să ascultăm cu atenţie? 

Lucrul cel mai important este intenţia. Daca reusesti să-ţi 
defineşti clar intenţia, nu trebuie decât să o urmezi. Şi chiar 
dacă nu reusesti prea bine cu ascultarea, vei fi iertat atât timp 
cât ţi-ai manifestat clar intenţia. 

Care trebuie să fie intenţia? 

Ei bine, cum spuneam mai sus, intenţia cea mai puternică 
se bazează pe iubire. Îmi dau seama că poate fi dificil uneori, 
mai ales atunci când persoana care era să te calce cu mașina 

proferează pe geam obscenitati despre mama ta. Totuşi, cu 
cât te poţi apropia mai mult de acel sentiment, cu atât vei ob- 
tine un rezultat mai bun. 

Dacă te poate ajuta, iubește-l dintr-un motiv egoist, iubes- 
te-l doar pentru că funcționează. 

În cel mai rău caz, poţi măcar să încerci să înţelegi. Norma 
nu este aceasta. Într-un conflict, de regulă ascultăm ca să adu- 
cem contraargumente. Aşteptăm să spună celălalt ceva, ca să-l 
lovim cu un contraargument. Tar celălalt face și el la fel, numai 
că disputa nu duce nicăieri. 

Aşa se întămplă în social media. Vezi de sus până jos co- 
mentarii care încep cu „Da, dar...” şi rata de succes este zero 
când vine vorba de a face pe cineva să-şi schimbe părerea. 

Dar, dacă iti exprimi intenţia deschis, dacă spui că încerci 
să înţelegi sau să ajuţi si dacă discuţia se blochează, mai spui 
o dată ce intenţie ai — probabilitatea ca celălalt să se inseni- 
neze este mult mai mare. 


După intenţie urmează atenţia 


Toate formele de a asculta implică atenţie deplină. Decide 
în mintea ta că nu te vei gândi la nimic altceva: nici la lista cu 
sarcini de îndeplinit, nici la ședința care urmează. Nu mai face 
o mulțime de lucruri în acelaşi timp, lasă telefonul, opreşte 
televizorul si uită-te la celălalt. Să stai lângă el sau putin mai 
într-o parte fata de el este o poziție mai bună decât vizavi, de- 
oarece creează o tensiune mai mică pentru vorbitor și încu- 
rajează sentimentul de „noi. 

Când asculti, fă ceea ce negociatorii pentru cazurile de ră- 
piri de persoane numesc „încurajări minime”, acele gesturi 
discrete care arată că asculti. Oamenii resimt o nevoie 

profundă de a fi ascultați, de aceea nu este suficient să asculti: 
celălalt trebuie să simtă că asculti cu toată atenţia. Cuvinte 
scurte precum ,,Da’, ,OK’, „Înţeleg”, „Am înţeles”, „Îhî” şi în- 
cuviintari prin înclinarea capului vor fi de ajutor. 

Acceptă momente de tăcere: tăcerea înseamnă timp de 
gândire. Unii oameni gândesc vorbind, aşa că acordă-le răgaz 
pentru acest lucru. 

Reia câte ceva din ceea ce ti-au spus. Fie prin simpla repe- 
titie a câtorva cuvinte-cheie, fie făcând un rezumat. 


SUPER PONT 


Reia argumentul celuilalt exprimându-l chiar mai bine 
decât a făcut-o el. Abia după aceea și numai după aceea 
spune ce propui. 


Pe măsură ce asculti, încearcă să mergi mai adânc si să faci 
legătura între diverse idei. Nu trebuie doar să absorbi ce se 
spune, trebuie să şi procesezi. Ce este adevărat pentru per- 
soana aceea din moment ce face această afirmaţie? Ce impli- 
catii are? Cum se potriveşte cu alte lucruri pe care le-a spus? 
Ce se petrece cu ea, încât spune asa ceva? Ce aş gandi/simti 
eu sau cum as reacționa dacă lumea mea ar arăta astfel încât 
să fac asemenea afirmaţii? Şi ceea ce este cu atât mai impor- 
tant, dat fiind ceea ce mai ştiu eu despre celălalt (şi fără a ţine 
cont de ceea ce ştiu despre mine însumi), ce va gandi/simti 
celălalt, probabil, sau cum va reacționa în această situație? 

În același timp, nu face nimic din toate acestea, dar fii pur 
şi simplu acolo împreună cu celălalt, trăind experienţa lui. 
Procesarea te împiedică să asculti. Prin urmare, cât de mult 
trebuie să faci din una şi cât de mult din cealaltă? Depinde de 

rezultat. Samaritenii vor spune, multumeste-te să fii acolo, 
împreună cu celălalt; dar dacă trebuie să înţelegi un argument 
complicat, ar putea fi necesar să fii mai activ punând între- 
bari. A găsi balanța specifică între implicarea activă şi cea pa- 
sivă, la timpul potrivit pentru fiecare situație, este o abilitate 
care se dobândeşte în timp. 

Şi, oricât de mult ai procesa, nu uita că tot o ghicitoare ră- 
mâne. Dacă ai unit trei puncte si ţi-a ieşit un triunghi, este 
posibil ca acel triunghi să existe numai în mintea ta, nu şi în 
lumea reală. Poti afla într-un singur fel: întreabă! „Un lucru 
care îmi vine în minte este ca...” sau „Am sentimentul că...” 
Iar celălalt iti va spune dacă ai dreptate sau nu. 


Ea a trebuit să-și schimbe propria opinie 


înainte de a o schimba pe a lui 


Sue Atkins, instructor de parenting. Sue este expertul în paren- 
ting de la emisiunea This morning a canalului ITV, dar si de la 
Radio BBC, Disney Junior, Good Morning Britain și o mulțime 
de alte emisiuni de televiziune din lumea întreagă. Este instruc- 
tor de parenting de peste 15 ani. 


„Când părinţii vin să-mi ceară ajutor pentru copilul lor, 
trebuie adesea să schimb modul de gândire al părinţilor și 
abia după aceea pot schimba modul de gândire al copilu- 
lui lor. 

Destul de frecvent părinţii adoptă o metodă prea autori- 
tară, care nu le aduce rezultatul dorit și de aceea mi se adre- 
sează mie. A nu face decât să dai directive, fără să asculti, îi 
transmite copilului mesaje foarte negative, indiferent ce vâr- 
stă are, astfel încât între copii și părinţi se construiesc ziduri, 
nu punți. Când copilul se simte împins, va împinge la rân- 
dul lui. 

De aceea, lucrând cu părinţii, le povestesc despre copiii 
mei și despre alte familii cu care am colaborat, îi ajut și îi 

îndrum să înțeleagă metode diferite de abordare a rolului 
de părinte. 

Un cuplu a venit la mine recent pentru fiul lor adolescent, 
Mike, care stătea prea mult la calculator. Mama avea o atitu- 
dine cam agresivă și ameninţa sâ-i «confiste» calculatorul lui 
Mike timp de șase luni! Tatăl considera câ mama exagera, 
dar atitudinea lui nu era prea cooperantă și nu ducea decât 
la certuri. 

Am stat și i-am ascultat. Situația mă făcea curioasă și am 
pus o mulţime de întrebări. Nu am emis judecăți, am fost 
relaxată și am făcut câteva glume; nicio nuanţă de superio- 
ritate. Dar am stabilit o comunicare cu ei, am creat o atmo- 
sferă în care se puteau simți în siguranţă, permițându-le sa 
treacă si ei la același fel de comunicare. 

De multe ori este greu pentru părinţi să ajungă în acest 
punct acasă, pentru câ acolo sunt prea aproape de situaţia 
respectivă; când sunt înconjurați de ceea ce numesc eu «so- 
setele și lenjeria vieții», tabloul mai amplu le scapa. De aceea, 
de cele mai multe ori nu reușesc decât sa se ambaleze si mai 
tare și ajung să se certe. Colaborând cu mine, ambii părinţi 
au simțit însă că se aflau într-un loc în care puteau să-și exa- 
mineze punctele de vedere diferite. Fiecare parte a putut sa 
o asculte pe cealaltă mai bine si fiecare parte s-a simțit as- 
cultată, pentru că eu am acţionat ca o cutie de rezonanţă. 

De multe ori le cer părinţilor să vină cu o fotografie a co- 
pilului. Îmi aduc aminte de o ședință de consiliere pe care 
am desfășurat-o pe Zoom, cu un cuplu aflat în divorț. Le-am 
cerut să pună pe ecran o fotografie cu fiica lor, Ruby. În tim- 
pul ședinței, tatăl a spus ceva inflamator și mama a reactio- 
nat, a fost cât pe ce sâ izbucnească un scandal. Cu mult calm, 
n-am spus decât «Ce-ar spune Ruby despre asta?» Tatăl s-a 
uitat la fotografia copilului și a exclamat: «Vai de mine, ce 
idee groaznicâ!» Și-a adus aminte de impactul real asupra 
fiicei sale si acest lucru l-a facut să înțeleagă că trebuia sâ-și 
schimbe abordarea și sa se gândească mai bine. 

Revenind la părinţii lui Mike, cu ei am adoptat altă stra- 
tegie. Am pus pe jos o foaie de hârtie și i-am cerut mamei să 
stea pe ea și, făcând acest lucru, să intre în papucii lui Mike 
și să-mi spună ce simte. Schimbarea a fost instantanee. 

«Mama e enervantă, mă tot sâcâie... vreau sa fac ce fac si pri- 
etenii mei... altfel mă plictisesc... Mama și tata se ceartă... în 
casă există multă tensiune...» Totul a ieșit la iveală și pentru 
prima oară ea a înţeles ce simțea fiul ei. 

Tatăl a facut si el același lucru și pe urmă i-am încurajat 
să stea de vorbă și să-l asculte fiecare pe celâlalt, asa cum 
era limpede că acasă nu făceau. Asta a schimbat situația 
complet. 

Așadar, ea se temuse că Mike își pierdea vremea jucand 
jocuri pe calculator, ceea ce nu era sânătos pentru el și era 
contraproductiv. Dar când au ajuns acasă, au discutat toți 
trei ca o familie și au căutat râspunsuri care sâ-i satisfacă pe 
toţi. S-a dovedit ca lui Mike îi plâcea sa alerge și de aseme- 
nea a decis sa se apuce de box. Erau activități sânâtoase care 
îi făceau plăcere si pe care mama le-a aprobat, ceea ce a în- 
semnat că ea s-a putut relaxa în privința calculatorului. Și au 
convenit câ Mike putea sta o oră zilnic la calculator. 

Ea a trebuit să-și schimbe propria opinie înainte de a o 
schimba pe a lui.” 

3.3. Ascultă cu urechile tale 


În Introducere am afirmat că oamenii iti spun chiar ei cum 
poţi să-i influentezi, nu trebuie decât să-i asculti. Dar ce ai 
de auzit? 


E Ascultă ca să afli ce Îi motivează: ce vor si ce nu vor, 
care sunt sperantele si temerile lor. Pentru ca, daca 
reusesti să-ți exprimi mesajul pornind de la acestea, 
probabilitatea de a-i convinge va fi mai mare. 
Dacă vrei ca soţul tău să tundă gazonul în timp ce 
el vrea să se uite mai târziu la fotbal, ai putea să-i 
propui aşa: „Ce zici dacă tu tunzi gazonul du- 
pă-amiază, iar eu pregătesc ceva bun pentru cină 
când te vei uita la meciul de fotbal, mai târziu?” Faci 
legătura între ceea ce îi ceri şi ceea ce îl moti- 
vează pe el. 


E Ascultă ca să înţelegi alte emoții: emoțiile sunt in- 
dicatori ai răspunsurilor oamenilor la situaţii si 
stimuli, iar să le înţelegi emoţiile te va ajuta să an- 
ticipezi cum vor răspunde propunerii tale. Mai de- 
parte vei putea să-ţi formulezi propunerea astfel 
încât să crească posibilitatea acceptării ei. 


E Ascultă ca să afli care sunt criteriile persoanei 
respective: atributele specifice pe care le caută prin 
scopul ei. De exemplu, celălalt iti spune că astăzi 
vrea să ia masa de seară în oraș si crede că ţi-a 

comunicat clar acest lucru. Dar ce vrea să spună, de 
fapt? Ai putea propune un McDonald's si să pleci 
zâmbind. 

Unii ar putea dori rafinament, alții ceva ieftin şi plin 
de veselie; unii vor ceva sănătos, alţii vor doar să 
meargă la vechiul restaurant preferat; pentru alţii 
este importantă atmosfera şi caută un loc exclusivist 
sau vibrant, sau familial. 

Când comunicăm credem că spunem ceva clar, dar 
cuvintele pot ascunde interpretări foarte diferite; de 
aceea, dacă vrei s-o înţelegi bine pe cealaltă per- 
soană, trebuie să sapi mai adânc, ca să afli ce a vrut 
să spună. 


E Ascultă ca sa afli care sunt valorile celuilalt: valo- 

rile sunt criterii după care ne trăim viața, lucruri pe 
care le susţinem, lucruri pe care suntem gata să le 
apărăm. Sunt ceea ce considerăm a fi bine sau 
rău, corect sau greşit, important sau lipsit de impor- 
tanta. Si, ca atare, sunt repere în funcţie de care luăm 
deciziile. 
Iată de ce trebuie să-ţi conectezi mesajul la valorile 
celuilalt şi atunci cealaltă persoană va fi mai uşor de 
convins. Va vedea mesajul tău în lumina a ceva ce 
consideră a fi bine, corect sau important. 


E Ascultă ca să afli ce tip de personalitate este celălalt: 
am aflat în capitolul anterior ce putere au diferite 
instrumente de realizare a profilului şi cum te pot 
ele ajuta să înţelegi cum gândeşte celălalt. Nu ai ne- 
voie de un program de calculator pentru a face 
această analiză, trebuie doar să-l asculti când vor- 
beste. Oricum şi programul tot asta face. 

Dacă vei asculta ca să afli toate acestea, vei învăța cum s-o 
convingi pe cealaltă persoană. Dacă ştii care sunt motivațiile, 
emoțiile, valorile, criteriile şi tipul de personalitate, vei putea 
să-ți formulezi mesajul în funcţie de ele şi probabilitatea ca 
acea persoană să spună „da” va fi mai mare. 

3.4. Ascultă cu ochii 


Oamenii iti spun cum să-i influentezi dar, desigur, nu o 
fac explicit. 

Nu-ţi dau o lista scrisă cu motivațiile sau cu valorile lor, 
nu o fac nici prin viu grai măcar. Uneori sunt de-a dreptul 
derutanti: cineva care îşi cumpără maşină ar putea spune ca 
„raportul pret-calitate” este criteriul lui principal, dar de fapt 
preferă o maşină sport pentru că îi va impresiona pe prieteni. 

Dar, dacă nu spun acest lucru, cum vei afla? 

Trebuie să asculti mai atent ce se află în spatele cuvintelor, 
printre cuvinte, ce nu se spune. Trebuie să asculti dacă există 
repetiţii, cum este pus accentul, unde este făcută o pauză. 


Ascultă mesajele nonverbale 


Limba vorbită a evoluat timp de câteva sute de mii de ani, 
dar comunicarea nonverbală s-a dezvoltat în câteva milioane 
de ani. Suntem foarte bine dotați pentru aceste canale de co- 
municare, dar, din păcate, canalul verbal le copleşeşte pe ce- 
lelalte. 

Trebuie să revenim la ele ca să-l înțelegem mai bine pe ce- 
lălalt: comunicarea nonverbală este la fel de importantă ca si 
cea verbală. 

Mă poți întreba dacă imi place Donald Trump, iar eu pot 
să-ți răspund „Da!” pufnind, zâmbind ironic sau dându-mi 
ochii peste cap sau aş putea rosti același cuvânt cu multă 

energie, cu un zâmbet până la urechi şi privind în sus. O dată 
sarcastic, altă dată afirmativ. Conţinutul verbal este acelaşi, 
sensul este total diferit. Comunicarea mea este în întregime 
nonverbală. 

Deci, trebuie să ascultăm expresia facială, tonalitatea, ges- 
turile, scărpinatul urechii, foitul pe scaun, privitul în altă di- 
rectie şi o mulțime de alte lucruri. 


Lăsăm permanent să ni se citească gândurile 


Gândeşte-te la hrana care ti-ar provoca cea mai mare re- 
pulsie. Larve? Bălegar? Roșii? (Pentru mine sunt roşiile.) Dacă 
iti imaginezi că mănânci aşa ceva, fără îndoială ți s-ar citi ceva 
pe chip. Chiar dacă nu ar fi decât o umbră de mișcare, tot ar 
fi o strâmbătură din buze, capul tras uşor înapoi sau un nod 
pus în gât când gândul iti provoacă dezgust. 

Tot timpul lăsâm să ni se citească gândurile şi dacă ştim 
acest lucru, putem să ne folosim de el. 

De exemplu, vrei să vinzi o casă şi clienţilor li se luminează 
fata când arăţi că se pot duce pe jos la gară. Îţi poți închipui 
atunci că sunt navetişti si că timpul scurt de deplasare este 
important. Anunta-i că se lansează o linie nouă de legătură 
directă şi ţi-ai făcut vânzarea. 


11 LUCRURI CARE NE POT SPUNE CEVA 
DESPRE CELĂLALT 


. Hainele cu care este îmbrăcat. 
. Accesoriile. 


. Cărțile pe care le citește. 
. Emisiunile TV pe care le urmărește. 

Site-urile web pe care citește știri. 


Vacantele. 


Mașina pe care o conduce (sau nu conduce, folosește 
bicicleta). 


Casa. 
Locul de muncă. 
10. Ce prieteni are. 
11. Partenerul/partenera. 


Toate acestea și multe altele transmit informaţii, ne spun 
care sunt valorile lui, sau stilul lui, si poţi să le folosesti. 


Trebuie să priveşti la fel de atent cum asculti. Antrenează-te 
să fii atent la toate aceste indicii şi vei afla multe. 
Jucătorii de poker cunosc aceste lucruri. 


SUPER PONT 


Dacă bănuiești că cealaltă persoana ar aprecia o anumită 
valoare, dar nu ești sută la sută sigur, poți verifica făcând 
o afirmaţie care trimite la acea valoare. Apoi evaluează 
răspunsul, verbal sau nonverbal, și vei căpăta mai multă 
siguranţă în legătură cu bănuiala. 


Este ca și când un jucător de poker și-ar arăta cărțile 


Michael Reddington, intervievator criminalist, dezvoltator al 
metodei de ascultare disciplinată, președinte al firmei InQuasive 
Inc. Michael este expert în a face oamenii să treacă de la o reacție 
de rezistență la cooperare. De zece ani se ocupă de pregăti- 
rea anchetatorilor pentru utilizarea eficientă a interviului 

neconfruntativ și a tehnicilor de Interogare si este autorul cărții 
Disciplined Listening. 


„Strângerea de mana iti oferă o bună ocazie de a evalua 
modul de a comunica al interlocutorului. Când mă întâlnesc 
cu cineva şi ne străngem mâna, observ comportamentul: 
distanţa la care stă persoana respectivă, dacă face un pas 
spre mine, dacă se uită în ochii mei, cuvintele pe care le fo- 
loseste și desigur puterea cu care strânge. Deși aceste obser- 
vatii ar putea fi neconcludente, de cele mai multe ori, con- 
stituie indicii despre nivelul de încredere al interlocutorului, 
despre personalitatea și agresivitatea lui. 

După ce am aflat modul lui de gândire și abordarea, mi 
le adaptez pe ale mele în mai multe feluri, pentru a obţine 
un profit maxim. 

Cel mai memorabil interogatoriu a fost acela cu directo- 
rul de marketing pentru consumatori al unui mare retailer 
național. Omul era pe cale de a fi promovat în funcția de vi- 
cepresedinte, când au apârut zvonuri că ar fi fost implicat în 
fraude și deturnare de fonduri. Dovezi irefutabile nu existau, 
iar procesul de promovare era deja în desfășurare. Mi s-a spus 
foarte clar că, dacă mârturisea, omul era terminat. Dacă nu, 
urma să fie promovat vicepreședinte. 

O nouă zi la slujbă. 

Clientul meu m-a avertizat să suspectul avea peste 
1,90 m înălțime și peste suta de kilograme. Spunea câ 
slăbise enorm recent și devenise considerabil mai arogant. 
M-au prevenit că îi plăcea să-și folosească gabaritul pentru 
a impresiona și intimida oamenii. 

Întotdeauna este bine cănd oamenii se prezintă aşa cum 
ai fost avertizat. Cănd omul a intrat în încăperea în care se 
desfășura interogatoriul și mi-a dat mâna, s-a apropiat atăt 
de mult de mine încât ni s-au atins vârfurile pantofilor. Mi-a 
strâns mana cu toată puterea, punand-o pe a lui deasupra 
mâinii mele și m-a tras spre el. A trebuit să ridic capul ca să-i 
văd fata. S-a prezentat cum nu se poate mai dominator. 

În regulă: avantaj eu. A încercat clar să mă intimideze 
chiar înainte de a începe discuția. Dar eu știam deja că în- 
cerca să compenseze o lipsă de încredere și câ voia să mă 

atragă într-o competiție a dominării. De fapt, chiar încerca- 
rea lui de a stabili cine domină m-a pus pe mine în poziția 
superioara. 

Nu aveam nicio dovada si stiam acest lucru. Daca ne-am 
fi întâlnit de la egal la egal pe un câmp de luptă metaforic, 
l-as fi forțat sa adopte o poziție pe care ar fi trebuit sa o apere 
pânâ la capât. Dar opţiunea mea a fost exact pe dos. Rămân 
calm, detașat si concentrat si las conversaţia să vină la mine. 

Deseori omul cel mai tulburător este acela care nu poate 
fi tulburat. De îndată ce și-a dat seama că nu mă poate atrage 
într-o discuție controversată, a fost nevoit sâ asculte ce 
aveam de spus. Din fericire, a început să marturiseasca cam 
la 30 de minute după începutul discuţiei, iar la sfârşitul ei 
a scris o depozitie pe mai multe pagini. 

Când oamenii își declară în acest fel intenţiile, indiferent 
ce sunt ei, iti oferă un avantaj strategic. Ca un jucător de poker 
care le arată competitorilor ce carti are. Cand știi ce au în 
mână, știi cum sa joci cu ei. Pastreaza-ti calmul. Tine-ti firea 
și rămâi concentrat asupra țintei tale.” 

3.5. Asculta cu tot corpul 


Ascultarea este un proces fizic. Am vazut mai inainte ca 
oamenii resimt o nevoie profundă de a fi ascultați; de aceea 
nu este suficient să asculti, trebuie să arăţi că asculti şi am 
văzut că întrebările adresate şi folosirea unor minime încu- 
rajări vor fi de ajutor în acest sens. Dar utilă este şi partea fi- 
zică, să te uiţi mereu la interlocutor, să dai din cap afirmativ, 
să arăţi un limbaj corporal care exprimă atenţie, toate acestea 
demonstrează că asculti şi vor răspunde eficient nevoii lui de 
a se şti ascultat. Aşa se va simţi în siguranță, probabil va fi mai 
deschis şi mai dispus să te asculte la rândul lui. 

Din punct de vedere fizic putem face mai mult. Am văzut 
că rostind la rândul nostru cuvintele folosite de celălalt arată 
că l-am înţeles, dar la fel se întâmplă şi dacă folosim același 
limbaj corporal. Limbajul corporal al celuilalt nu este întâm- 
plător, ci face parte din comunicarea lui, iar repetarea acestuia 
din partea noastră arată că l-ai înțeles. 

Aşa cum arată cuvântul, avem de-a face cu un limbaj, o 
expresie a structurii de suprafață care comunică ce se întâm- 
plă în părţile mai profunde ale creierului unei persoane. Acum 
câţiva ani, nepotul meu cel mic a vrut emoţionat să descrie 
salonul de mic dejun al hotelului din vacanţă şi a făcut un gest 
larg cu mâna. Nu a fost un gest oarecare, ci a exprimat repre- 
zentarea din mintea lui a salonului, ca o mare desfăşurare de 
mâncare delicioasă în fata lui. Dacă aş fi făcut un gest similar 

vorbind despre salon, i-as fi arătat subconstient că il intele- 
geam pe deplin. 

Prin urmare este partial vorba despre o expresie a sensu- 
lui, dar în acelaşi timp este mai mult decât atât, este expresia 
unui nivel de energie si chiar a unei stări de spirit. Adesea ne 
putem da seama de dispoziția unei persoane înainte de a des- 
chide gura, numai după limbajul ei corporal — „Hopa, e su- 
părată!” — deci, dacă reflectăm înapoi limbajul corporal al ce- 
luilalt, reflectăm şi starea lui de spirit. Spunem (la nivel 
subconștient) „Înţeleg ce simți” Mai mult decât atât, spunem 
„Şi eu simt la fel” şi chiar „Sunt şi eu la fel,” ceea ce este încă 
şi mai mult. lar dacă intenţia ta este să-l faci pe celălalt să se 
simtă important, competent şi agreat, a face acest lucru are 
consecințe importante în a-l ajuta să se simtă în siguranță. 

A prelua limbajul corporal al celuilalt te va ajuta şi să-l în- 
telegi mai bine, pentru că legătura dintre fiziologie şi emoție 
funcţionează în ambele direcţii. Dacă ai o emoție, în mod tipic 
ea se va exprima printr-un anumit limbaj corporal şi de aceea 
putem face comentarii de genul „are un aer supărat” Şi vice- 
versa, dacă adopti o anumită fiziologie, vei resimti aceeași 
emoție. Aşadar, copiază fiziologia - stai jos sau în picioare, la 
fel cum stă celălalt — si într-o oarecare măsură vei intra în ace- 
easi stare de spirit. 

Ascultand la nivelul limbajului corporal, asculti mult mai 
profund. Aceasta este o modalitate eficienta de a asculta tot 
ceea ce este simtit, dar nu si exprimat in cuvinte. 

3.6. Ascultă cu INIMA 


Oamenii iau decizii pe baza emoţiilor, aşa că ascultă ca să 
le identifici. Acest lucru te va ajuta nu numai să-ţi structurezi 
mesajul, dar iti va permite şi să te conectezi şi să empatizezi 
cu interlocutorul, să identifici acele probleme si motivații care 
nu au fost exprimate. Vrei să arăţi că înţelegi experienţa şi 
emoţiile lui, că ele sunt legitime. 


Metoda HEAR* 


Psihologii criminalisti Laurence şi Emily Alison au studiat 
timp de mai mulți ani de zile ce metode funcționează în con- 
texte extreme precum interogatoriile suspectilor de terorism 
şi infractorilor sexuali recidivişti. Activitatea lor se bazează 
pe abordarea denumită interviu motivational, uneori numită 
şi consiliere pentru schimbare comportamentală. 

Cei doi au constatat că cea mai eficientă abordare a inte- 
rogatoriului este o structură pe care o numesc HEAR” și care 
presupune: 


I Onestitate 
I Empatie 
I Autonomie 
I Reflecție 


* În limba engleză, HEAR înseamnă „a auzi”. Am preferat să păstrăm 
acronimul din original, care provine de la Honesty, Emphaty, Auto- 
nomy, Reflection. (n.trad.) 

Onestitatea presupune desfăşurarea procesului de comu- 
nicare, pornind de la adevăr și autenticitate. Dacă cealaltă 
persoană suspectează fie si cea mai mică intenţie de înşelă- 
ciune şi manipulare, ai pierdut-o. Fii deschis, chiar şi în pri- 
vinta adevarurilor dificile; încă o dată spun, ascunzisurile îl 
vor determina pe celălalt să nu aibă încredere deplină în tine 
şi prin urmare să nu manifeste deschidere. 

Empatia înseamnă să-i arăţi că înţelegi ce simte. Un posi- 
bil exemplu este un copil de doi ani care vrea să îmbrace tri- 
coul preferat, cel cu dinozaur, iar tu îi spui că nu se poate pen- 
tru că tricoul acela este la spălat. Un copil mic nu va înţelege 
acest argument chiar dacă l-ar pune singur în maşina de spa- 
lat şi te vei alege în schimb cu o mulțime de tipete. 

În schimb, dacă îi spui ceva de genul „Ştiu că iti place foarte 
mult tricoul acela. Are un dinozaur înspăimântător, este gro- 
zav tricoul. Ia să ne uităm, vai de mine! Tocmai îl spală ma- 
sina. Nu-i nimic, ştii ce o să facem? Îl uscăm azi, special ca 
să-l poţi purta mâine. O să fie interesant, nu-i așa? Iar azi poţi 
să porţi celălalt tricou care iti place” (să sperăm că şi acesta 
are pe el un dinozaur!). Copilul va fi probabil mult mai mul- 
tumit si dimineaţa mult mai liniştită. 

Etichetarea emoţională, exprimarea sentimentelor în cu- 
vinte, este foarte puternică. Ea reduce activitatea amigdalei şi 
acesta este exact rezultatul pe care urmărim să-l obținem." 


SUPER PONT 


Exprimă în cuvinte sentimentele pe care presupui că le 
are celălalt față de tine. „Probabil că ești supărat pe mine 


pentru că... Și eu aș fi supărat dacă mi s-ar întâmpla așa 
ceva.” Sentimentele ies astfel la suprafaţă și pot fi abor- 
date corespunzător. 

Autonomia acum: cealaltă persoană trebuie să aibă posi- 
bilitatea să aleagă şi să controleze această alegere. Dacă încer- 
cam să o fortam în vreun fel, se va împotrivi si mai tare. 
Acordându-i posibilitatea să aleagă şi întrebând-o ce părere 
are despre problema în cauză, îi arăţi că o respecţi. 


Reflectia SONAR* 


Daca ti se pare ca HEAR este un acronim foarte adecvat 
pentru ascultare, ce spui de SONAR pentru reflectie? 
Îndrumări mai pertinente de la Laurence şi Emily Alison: 


A Simpla reflecţie: reflecţie textuală asupra unei parti 
din ceea ce s-a spus (partea pe care o alegi pentru 
reflecţie ar trebui să fie aceea pe care vrei să o dez- 
volte cealaltă persoană). 


I Reflectia „pe de-o parte”: rezumarea celor două 
perspective contradictorii ale celuilalt („Pe de o 
parte pari supărat pe el, dar pe de altă parte iti este 
bun prieten.). 


E Fără ceartă: Cercetează în schimb („Poţi să-mi spui 
mai multe despre...?”, „Nu sunt sigur că inteleg...”). 


E Afirmatii: Caută lucruri cu care poți fi de acord şi 
dezvoltă pornind de la ele („Fără îndoială, Thatcher 
a avut intenţii bune şi a vrut tot ce era mai bun pen- 
tru țară”) 


* În limba engleză, SONAR înseamnă „a auzi”. Am preferat să păs- 
tram acronimul din original, care provine de la Simple reflection, 
„On the one hand” reflection, No arguing, Affirmations, Reframing. 


(n.trad.) 


106 | SCHIMBĂ OPINIA ORICUI 


I Reformulare: Exprimi sentimentele şi valorile mai 
profunde pe care crezi că le sesizezi („Înţeleg că... 
este important pentru tine”). 


Ascultă cu HEART (inima) 


Îmi plac acronimele HEAR si SONAR; dar si mai mult îmi 
plac tiparele pe care le desemnează. Voi adăuga însă o literă 
şi voi transforma HEAR (a auzi) în HEART (inimă), pentru 
că trebuie să auzim cu inima. Trebuie să dăm dovadă de com- 
pasiune; trebuie să-l sprijinim pe celălalt în nevoia lui de se- 
curitate psihologică. 

Iar T-ul poate veni de la Together (împreună). 

Amândoi trebuie să ascultăm. Trebuie să ne ascultăm unul 
pe celălalt. Trebuie să ne dăm mâna și să colaborăm ca să re- 
zolvăm problema cu care ne confruntăm împreună. Dacă noi 
vom lucra împreună pentru a răspunde unei provocări, atunci 
şi ei vor lucra împreună cu noi pentru a-i răspunde. 

Prin urmare, trebuie să asculti ca să înţelegi cum vede ce- 
lălalt situaţia respectivă, de ce se comportă așa cum se com- 
portă, şi motivele, poate motive foarte ascunse, aflate în spa- 
tele rezistenței pe care o opune. Cand faci acest lucru şi 
recunoşti perspectiva celuilalt, poţi începe să colaborezi cu el 
pentru a găsi soluţia potrivită pentru toți. 

Altfel spus: ca să faci pe cineva să-şi schimbe opinia, tre- 
buie să faci persoana respectivă să te asculte cu atenție şi să 
proceseze ceea ce spui, iar celălalt va face aşa numai dacă mai 
întâi îl asculti tu pe el cu atenţie si procesezi ce iti spune el. 

Este nevoie să ascultați amândoi, ceea ce înseamnă că tu 
trebuie să începi. 

Faci deja toate acestea? 


„Da, spui tu, sunt onest. Sunt empatic. Îl las să decidă sin- 
gur. Nu provoc ceartă. Fac toate acestea si totuşi nu pot să-l 
conving. 

Sunt sigur că faci toate acestea, dar uneori, dacă nu obţii 
rezultatul dorit, trebuie să te străduieşti putin mai mult. 

Poate tu crezi că nu este o ceartă, dar celălalt crede că este. 

Poate tu crezi că ești onest, dar eventual ascunzi o mică 
informatie, iar celălalt şi-a dat seama. Până la urmă, toţi sus- 
ţinem că suntem onesti, dar el insistă că nu poate da o mie de 
lire în plus pe mașină, deși ştie prea bine că are o mie cinci 
sute de lire, bani gheaţă, în buzunarul de la spate. 

Poate fi greu să asculti cu inima, dar poate că exact acest 
lucru va face diferența. 

Imagineaza-ti că lucrezi într-un call center și ai la telefon 
un client nervos, care se rasteste la tine din cauza unei expe- 
riente neplăcute pe care a avut-o cu firma ta. Poti să iei lucru- 
rile personal si să te superi la rândul tău, sau poți lua apărarea 
firmei, dar probabil că în acest fel nu-l vei face pe client decât 
să tipe şi mai tare. În schimb, dacă îl lași să termine si pe urmă 
ceri scuze din partea firmei şi spui că înţelegi ce simte şi că ai 
fost şi tu furios nu demult, când ai patit ceva similar, dacă faci 
toate acestea, clientul se va calma şi va fi gata să poarte o dis- 
cutie normală. 

La fel, daca tu eşti persoana care sună la call center, vei ob- 
tine un rezultat mult mai bun dacă iti ceri scuze că iti descarci 
nervii pe cel care ţi-a răspuns, spui că înţelegi că nu este vina 
lui şi că înţelegi cât de greu trebuie să-i fie pentru că se ţipă la 
el toată ziua. 

Cât de departe ar trebui să mergi? Răspunsul este pragma- 
tic. Dacă ai obţinut rezultatul dorit, înseamnă că ai reacționat 
asa cum trebuia. Dacă nu l-ai obţinut, trebuie să continui. 

Am fost odată implicat în transferarea unui departa- 
ment-cheie al unei mari companii petroliere către un centru 
de servicii comune şi m-am întâlnit cu sefa unei anumite 
echipe cu care trebuia să discut despre transferul de roluri. 
Discutia a mers foarte bine, sau asa am crezut eu, până când 
am revenit la biroul meu şi am constatat că ea a trimis un 
e-mail către întregul personal, în care a arătat cât de furioasă 
era pentru propunerile mele. Aşa că m-am dus și m-am mai 
întâlnit o dată cu ea, ca să clarific lucrurile şi să rezolv de 
această dată; din nou, revenind la birou, am primit un e-mail 
similar, trimis tot către întregul personal. 

Persoana în cauză era însă într-o funcție înaltă si impor- 
tantă din punct de vedere strategic în firma respectivă, aşa că 
e-mailurile acelea nu erau benefice pentru reputaţia mea, fără 
să mai pun la socoteală succesul proiectului. Totuși am mai 
încercat o dată. De această dată am ascultat-o, am ascultat-o 
cu atenţie. Credeam că o ascultasem şi mai înainte, dar nu 
fusese suficient. Doar pretinsesem că o ascult; nu asimilasem 
ceea ce îmi spusese ea. De ce aş fi făcut-o? Cunosteam deja 
răspunsurile. 

Numai că, desigur, răspunsurile mele nu functionasera. 
De aceea, la cea de-a treia întâlnire am ascultat așa cum tre- 
buia: am vrut să aud îngrijorările din spatele cuvintelor pe 
care le rostea și mi-am schimbat răspunsurile astfel încât să-i 
arăt că intelesesem şi că urma să o protejez aşa cum ar fi facut 
ea, ca să se protejeze singură. 

De această dată, când m-am întors la birou nu am mai găsit 
niciun e-mail. Am primit totuși unul peste câteva săptămâni, 

adresat si acesta intregului personal. Numai ca de aceasta data 
persoana respectiva devenise un sustinator fervent al proiec- 
tului, iar mesajul ei le spunea tuturor ce treaba buna faceam 
si cum trebuie sa se ralieze toti pentru a reusi. 

HEAR si SONAR sunt acronime interesante, dar ele con- 
tin şi secretul metodei de a-l face pe celălalt să-şi schimbe 
opinia, chiar şi în circumstanţe extreme. 

Trebuie doar să le aplici, chiar dacă este într-adevăr 
foarte greu. 


Eu chiar merit mai mult, nu-i așa? 


Richard Bryant-Jefferies, consilier și autor. Richard a fost multi 
ani consilier și supervizor în diverse medii, dar s-a specializat în 
adictie. A scris peste 20 de cărți despre acest subiect și o mul- 
time de capitole în alte cărti de specialitate. 


În scrierile sale a dezvoltat o abordare de tip roman, în care 
folosește scenarii fictive și dialogul, bazate pe experiența lui 
de consilier, pentru a exprima ce se întâmplă la terapie. Folo- 
sește această tehnică și în fragmentul următor. 


„Îmi amintesc că eram așezat și priveam scrisoarea de 
trimitere de la medicul de familie: «bea pe stradă..., stil de 
viata haotic... istoric de violență domestica în copilărie...» 
Gary se apropia de 40 de ani și se zbătea. Știam că va fi o 
provocare pentru el. 

Gary a venit la prima ședință. Era precaut, nu spunea 
mare lucru, clar tensionat. Avea o stimă de sine scăzută și, 
asa cum s-a dovedit la numeroasele ședințe de terapie care 
au urmat, în spatele bravadei exterioare, capacitatea de a se 
simţi bine cu el însuși era minimă. 

În prima parte a vieții fusese lipsit de trei experienţe esen- 
tiale pentru dezvoltarea lui: onestitate din partea celorlalţi - 
avusese parte de prea puţină si acum îi era greu să aibă în- 
credere; înțelegere - nimeni nu-l ascultase când a avut nevoie; 

și bunătate din partea oamenilor - nimănui nu i-a păsat 
atunci când a avut nevoie de ajutor. 

Pe măsură cea trecut timpul, lui Gary i-a fost din ce în ce 
mai ușor să vorbească. Da, a mai lipsit de la ședințe, dar a re- 
venit de fiecare dată și mi-a povestit dificultățile cu care se 
confruntase în viata. El a vorbit, eu am ascultat. Faptul că ni- 
meni nu a avut grijă de el, faptul că nu s-a simţit în siguranţă, 
furia, toate au ieșit la suprafață în repetate rănduri. 

Una dintre ședințe iese mai mult în evidenţă: 

Gary a povestit cum ajungea întotdeauna la o relație abu- 
zivă si ce simţea în legătură cu acest lucru. 

«Nu găsesc pe cineva căruia să-i pese cu adevărat și asta 
mă înfurie.» 

l-am răspuns blând, pentru că am vrut să scot în evidență 
firul gândului și sentimentului lui, fără să-l întrerup: «Nu gă- 
sesti pe nimeni căruia să-i pese si asta te înfurie.» 

A tras adanc aer în piept si a oftat. «Cred că pur și simplu 
nu merit să găsesc pe cineva.» 

Vorbea privind în pămănt. Am răspuns la ceea ce tocmai 
spusese: «Nu merit pe nimeni.» Am vorbit la fel de apăsat. 

Dintr-odată în încăpere s-a lăsat o liniște deplină. Mi s-a 
făcut pielea de găină. Se întâmpla ceva, ceva profund. Mai 
trăisem și altă dată asemenea senzații. Am simţit că îmi dau 
lacrimile. Păstrează tăcerea, mi-am spus. 

Gary părea cufundat în ceva. Ganduri, sentimente, nu 
știam în ce. Dar îmi era foarte clar ce trebuia să fac eu, să nu-i 
stau în cale. 

L-am auzit trăgănd din nou aer adânc în piept și expirând 
cu un suspin. Din nou tăcere. 

Gary a ridicat privirea. A vorbit aproape soptind. 

«Dar merit mai mult, nu-i asa?» 

Mi s-a frânt inima pentru el, durerea lui, disperarea, ată- 
tea sentimente s-au revărsat în expresia de pe chipul lui. Ce 
cuvinte să spui ca să-i arăţi empatie? M-am mulțumit să în- 
cuviintez dand din cap incetisor. Mi s-a părut nepotrivit sa 
spun ceva şi să-l scot din ceea ce trăia în acele clipe. 

O urmă de zămbet. A dat și el din cap. Altă respiraţie 
adâncă. Dar niciun suspin de această dată. 

În săptămânile care au urmat, Gary a progresat. Se stă- 
pănea mai bine cu băutura. Și-a dezvoltat capacitatea de a 
se privi într-o lumină pozitivă și a făcut schimbări în viață. 
Mai tărziu, când a reflectat la ce anume l-a ajutat, și-a adus 
aminte de ședința aceea de terapie. 

«Acela a fost momentul cănd s-a produs un declic, cănd 
s-a schimbat ceva, nu știu cum să spun, dar ştiu cum s-a în- 
tămplat.» 

L-am întrebat dacă voia să-mi vorbească despre acel 
moment. 

«Am văzut pe fata ta, aveai lacrimi în ochi. Nimeni nu mai 
reactionase așa, niciodată. Dar niciodată. Tu ai înțeles, tie ţi-a 
păsat, ţi-a păsat cu adevărat. Asta m-a făcut să simt că me- 
ritam ceva mai bun, am știut în clipa aceea și m-am hotărăt 
să fac ceva și să găsesc.» 

3.7. Ascultă, ca să afli lucruri 
ce nu pot fi rostite 


În minunata sa carte Negotiating the Nonnegotiable'’, 
Daniel Shapiro, fondatorul Programului International de 
Negociere de la Harvard, vorbeste la randul sau despre cat de 
important este sa asculti, ca sa descoperi emotiile. El sublini- 
ază faptul că este nevoie să găsim o soluţie rațională, dar spune 
că putem face acest lucru numai dacă am luat mai întâi în 
considerare substratul emoțional. 

Lăcomia, furia, egoul, ura, resentimentul, gelozia, dispre- 
tul, panica, tristețea, toate acestea ne vor împiedica să găsim 
o soluţie rațională. 

Şi este cu atât mai greu atunci când emoția este îngropată 
într-un tabu, în ceva stanjenitor pentru una dintre parti sau 
pentru ambele, de exemplu fraţii care se înțeleg bine dacă nu 
intervine subiectul divorțului dintre părinţii lor sau prietenii 
care de asemenea se înțeleg bine, dacă discuţia nu ajunge la 
conflictul israeliano-palestinian. 

Acestea pot fi situaţiile cel mai dificil de abordat si, în mod 
paradoxal, cele în care vrem cu tot dinadinsul să-l facem pe 
celălalt să-şi schimbe opinia. 

Shapiro ne încurajează să stabilim o zonă de securitate 
pentru a purta discuţia, clarificand şi comunicând intenția 
(„Uite, niciunul dintre noi nu vrea să cedeze aici..”) şi să cerem 
permisiunea de a vorbi despre subiectul tabu, de a-l numi și 

de a-l pune în discuţie fără ca vreuna dintre parti să se implice 
prea mult. 

Dacă această discuţie este prea greu de realizat, Shapiro 
recomandă să înaintăm cu paşi mici, îndepărtând treptat pra- 
ful de pe ceea ce este tabu. 


— — 


1] MODALITĂȚI DE A ABORDA INDIRECT 
UN SUBIECT TABU 


1. 
2. 
3. 
4. 
5. 
6. 
7. 
8. 
9. 
0. 
1. 


Discutati in jurul subiectului. 

Discutati despre subiect in mod indirect. 
Discutati neoficial. 

Discutati intr-un cadru mai putin formal. 
Permiteti interventia unui mediator. 

Recurgeti la umor. 

Concentrati-va asupra tabloului mai amplu. 
Discutati despre relatia istorica pe termen lung. 
Discutati despre succese obtinute in trecut. 
Discutati despre planuri de viitor. 

Apelati la sprijinul unor suporteri pentru ambele parti. 

3.8. Ascultă și pune întrebări 


Este greu să asculti; nu suntem făcuţi pentru acest lucru. 
Există însă un truc simplu care ajută: întrebarea. 

Avem tendinţa firească să ne spunem părerea. Când punem 
întrebări nu putem face acest lucru, ci suntem obligați să as- 
cultăm răspunsurile înainte de a vorbi. 

A asculta nu înseamnă să nu mai scoatem niciun cuvânt 
şi să spunem doar un ,,inteleg” din când în când. Putem ma- 
nifesta curiozitate; curiozitatea de a înţelege: 


E dece gândeşte celălalt asa cum gândește 
I de ce spune ceea ce spune 

E de ce se comportă aşa cum se comportă 
E de ce simte ceea ce simte. 


Daca ţi-ai câştigat acest drept, este posibil ca interlocuto- 
rul să aprecieze interacțiunea şi să se deschidă. Dacă vede ca 
asculti pentru a-l înțelege şi că îi laşi spațiu pentru a-și ex- 
prima ceea ce are de exprimat şi eventual chiar il ajuţi să ex- 
prime ceea ce pare a fi greu de formulat, rolul tău în conver- 
satie nu trebuie să fie complet pasiv, poţi pune întrebări şi, de 
asemenea, poţi face propuneri. 

Întreabă, oferă spaţiu, ascultă, taci, ascultă, taci, întreabă 
din nou, iată un model eficient. 

Întrebare: Cum îi deturnezi creierul? 


Răspuns: Pune-i o întrebare. 


Aşa funcționează creierul, dacă pui o întrebare, persoana 
respectivă nu se mai gândeşte la altceva atât timp cât încearcă 
să răspundă. Este o reacţie numită elaborare instinctivă şi un 
reflex automat ce scapă posibilității de control. În clipa aceea, 
celălalt poate doar să se gândească la întrebarea ta. De fapt, 
chiar dacă celălalt nu iti va răspunde tie, va răspunde totuși 
în sinea sa. 

Acesta este un instrument puternic în procesul de in- 
fluentare. 


Vânzătorul: Ce ziceti de bluza asta? 


Clientul: Ah, este foarte frumoasa, daca tot ma intrebati. 
Vânzătorul: Credeţi că v-ar sta bine? 
Clientul: (Îşi imaginează cum ar arăta bluza pe el) Da, 


s-ar putea, am s-o încerc. 


Un studiu efectuat pe un număr de 40.000 de participanţi 
a constatat că a întreba pur şi simplu clienţii dacă aveau de 
gând să cumpere o mașină în următoarele 6 luni a mărit cu 
35 la sută şansele de cumpărare.!* Alt studiu, care îi întreba 
pe participanţi dacă intenționau să meargă la vot la alegerile 
următoare, a dus la o creştere a participării cu 25 la sută.” 

A pune o întrebare despre un anumit comportament pre- 
găteşte neuronii pentru comportamentul respectiv şi, de 
aceea, probabilitatea producerii acelui comportament creşte. 


Vânzătorul: Grozav, deci o cumpăraţi? 
Clientul: (Imaginându-şi în continuare cum ar arăta 
bluza pe el). Da, de fapt, cred că da! 

Adresarea unei întrebări care solicită o opinie despre ceva 
duce la eliberarea de serotonina și dopamină în creier - sub- 
stante chimice care e bine să fie din abundență prin preajmă. 
Nu este de mirare că cercetătorii Karen Huang şi Michael 
Yeomans de la Harvard au constatat, pur și simplu, că oamenii 
care pun întrebări le sunt mai agreabili partenerilor de con- 
versatie."® 

Mai mult, daca procesul de adresare a intrebarilor il face 
pe interlocutor să ajungă singur la o concluzie, el va fi cu atât 
mai mult dispus să apere acea decizie, tocmai pentru că a 
luat-o singur. Autonomie. 


Ce întrebare e bine să pui? 


Evident, întrebările deschise vor fi, în general, mai eficiente: 


E „Lacete-aigânditcând...?” 
N „Ce crezi despre...?” 
E „Poți să-mi spui mai multe despre...?” 
Toate acestea sunt întrebări deschise foarte bune, pentru 
că îi permit celuilalt să răspundă așa cum dorește. 


Întrebările care solicită precizări şi care contin cuvântul 
„exact” sunt utile pentru a evita interpretările greşite: 


E „O bucată mică de teren? Cat de mică, mai exact?” 
Iar întrebările închise vor elimina ambiguitatile şi, pentru 
că cer un răspuns cu da sau nu, nu lasă loc de întors: 
E „Casă fie totul clar, este adevărat că ai primit acest 
lucru în scris?” 


Ai putea citi pe undeva că „De ce?” nu este o întrebare 
bună, pentru că implică un răspuns defensiv. Este posibil, dar 

nu neapărat. Ca întotdeauna, depinde foarte mult de modul 
în care adresezi Întrebarea. Dacă întrebi pe un ton acuzator, 
oamenii vor deveni defensivi, cu certitudine. 

Dar, dacă întrebi pe un ton de curiozitate, după ce ai con- 
struit deja o relație pozitivă, de sprijin, şi dacă este clar că 
abordezi discuția dintr-o perspectivă de colaborare, de rezol- 
vare a problemelor, cu gândul la ce rezultat va obține celălalt, 
atunci este în regulă. Ca întotdeauna, importantă este inten- 
tia şi ceea ce exprimăm pe cale nonverbală. 

Aşadar, ce întrebare ar trebui să punem? Ei bine, aceasta 
este chiar ea o întrebare foarte deschisă şi, prin urmare, o în- 
trebare foarte bună. Ne-o putem adresa nouă înşine sau in- 
terlocutorului. 

Din alt punct de vedere, ne putem întreba „Încotro vrem 
să se îndrepte gândirea celuilalt?” şi pe urmă să ne gândim la 
întrebarea care l-ar putea dirija într-acolo. 


La ce vrem să se gândească el? La economisire. 

Întrebare: Ce se va întâmpla dacă con- 
sumi toată descoperirea 
de cont? 


La ce vrem să se gândească el? La ce l-ar motiva ca să-şi 
termine temele. 

Întrebare: Ce vei face după ce iti ter- 
mini de facut lectiile? 


Nu este uşor să găseşti întrebarea potrivită, mai ales în si- 
tuatiile delicate. Dacă formulezi întrebarea rar, făcând pauză 
după fiecare cuvânt, laşi mintea să fugă înainte şi încerci men- 
tal diferite variante şi răspunsuri posibile, aşa că vei putea da 
formă întrebării chiar în timp ce o rosteşti. 

Invatam însă exersând, uneori greşind şi adaptandu-ne. 

Înapoi la interviul motivational 


Am vorbit deja despre interviul motivational; acesta este 
folosit pe scară largă în situaţiile delicate precum cele legate 
de adictie si recidivisti. Este un domeniu în plină dezvoltare 
şi aceasta pentru că duce la rezultate foarte bune chiar şi în 
situaţii extrem de dificile. 

Îmi plac negocierile legate de luarea de ostatici, când se 
lucrează în condiţii la fel de dure, pentru că modul de abor- 
dare se bazează pe o atitudine necondiţionat pozitivă, în care 
asculti şi pui întrebări. 

Cei care conduc un interviu motivational alocă o mulțime 
de timp cercetării discrepantei dintre comportamentul inter- 
locutorului şi ceea ce crede el despre acel comportament. 
Majoritatea dependentilor şi a infractorilor recidivisti s-au 
gândit măcar o dată să renunțe, dar dacă le sugerezi să renunțe 
vei primi răspunsul „Mi-ar plăcea, dar n-ai să vezi.” 

Specialistul va insista şi făcând acest lucru va creşte şan- 
sele de schimbare a motivatiei. El va adresa întrebările astfel: 


I Întrebări despre neajunsurile comportamentului 
existent 
„Dacă nu te schimbi, ce impact va avea acest lucru 
asupra vieții tale?” 
„Ei bine, voi sta cea mai mare parte a vieţii la în- 
chisoare” 

1 Întrebări despre beneficiile schimbării 
„Dar, dacă ai reuşi să te schimbi, ce ai putea face 
pentru că te-ai schimbat?” 
„Aş putea duce o viață normală, mi-aş putea vedea 
copiii, aş putea să joc fotbal în echipa locală, aș putea 
pleca în vacanţă, ca toţi ceilalți” 

I Întrebări despre motivaţia interlocutorului 
„Care este principalul motiv pentru care te-ai 
schimba?” 
„Copiii mei. Nu i-am văzut crescând. I-am dezamă- 
git. Nu-mi place deloc acest lucru.” 


E Întrebări despre cum vor aborda schimbarea 
„Ce crezi că ai putea face de data aceasta, altfel decât 
ai făcut până acum?” 
„Cred că m-aş putea înscrie în programul de sprijin. 
Nu m-am interesat niciodată de el până acum, n-am 
crezut că funcționează. Dar cred că depinde de mine 
dacă funcţionează sau nu” 


E Întrebări despre următoarele lui acțiuni 
„Foarte bine. Ce crezi că vei face ca să demarezi 
această acțiune?” 
„Mă înscriu în program. O fac după-amiază. Am 
făcut deja rost de formulare, dar încă nu le-am com- 
pletat. Le completez după-amiază.” 


Intervievatul trebuie să aleagă soluţia. Dacă nu, schimba- 
rea opiniei lui nu va fi de durată - intervievatul va completa 
formularele de înscriere în program, dar nu va participa la el; 
vecinul tău va da muzica mai încet de această dată, dar vine- 
rea viitoare muzica va fi la fel de tare; copilul tau isi va face 
temele azi, dar mâine va opune şi mai multă rezistenţă. 

Lucrurile se complică - nu numai că îi facem să-şi schimbe 
opinia, dar îi facem să şi-o schimbe pentru că așa aleg ei să 
facă — numai așa răspunsul va fi de durată. 

3.9. Ascultă și minţile Vulcanienilor* 
se vor contopi 


Ce se întâmplă în creier atunci cand asculti: Multe! Cine 
ar fi ştiut? 

Am văzut deja cât de importantă este amigdala în acest 
proces, dar când cineva ascultă pe altcineva vorbind se mai 
întâmplă ceva, antrenarea neuronală, numită uneori și sin- 
cronie interpersonală. 

Este procesul prin care două creiere se sincronizează şi lu- 
crează în acelaşi mod. De exemplu, când mişcările a doi oa- 
meni sunt coordonate, neuronii lor motori lucrează în mod 
similar, ceea ce se poate vedea prin investigaţii de rezonanţă 
magnetică funcțională ale creierelor celor doi oameni. Acelaşi 
lucru se întâmplă dacă oamenii stau în acelaşi fel, aşezaţi sau 
în picioare. 

S-a dovedit că această sincronizare duce la creşterea încre- 
derii, cooperării, spiritului de întrajutorare, empatiei şi altor 
comportamente cu impact social pozitiv şi acesta este tipul 
de comportament pe care vrei să-l vezi atunci când încerci să 
faci pe cineva să-şi schimbe opinia.! 

Nu este vorba numai de neuronii motori. Orice mișcare 
este probabil legată şi de alte zone din creier - o expresie 


* Specie umanoidă de pe planeta Vulcan, în serialul Star Trek. Puteau 
să-şi contopeasca mintea cu aceea a altui individ prin simpla atingere 
cu vârfurile degetelor. (n. trad.) 

facială ar putea exprima un răspuns emoţional, care, la rân- 
dul lui, poate fi legat de o anumită convingere. În consecință, 
prin antrenare poate intra în sincronizare si gestaltul neuro- 
nal al celeilalte persoane, adică emoţiile şi convingerile. 

S-a ajuns şi mai departe. Profesorul Uri Hasson de la 
Princeton a constatat că atunci când vorbirea oamenilor este 
corelată, la fel sunt şi părţile din creier care guvernează vor- 
birea, precum şi multe dintre părțile superioare din creier care 
sunt implicate în ceea ce se spune.” Alte studii au arătat că 
emoțiile amplifică acest efect.?! 

Hasson a constatat de asemenea, următorul fapt: cu cât 
creierele au fost mai bine sincronizate, cu atât participanţii la 
o conversaţie au apreciat-o ca fiind mai reuşită. 

Prin urmare, iată ce doreşti tu să obţii, sincronizarea cre- 
ierului tău cu al celuilalt. 

Miles Davis a spus: „Dacă ai înţelege tot ce am spus, tu ai 
fi eu şi aici există un adevăr. Cu cât creierul tău este configu- 
rat mai aproape de creierul celeilalte persoane, cu atât ești tu 
mai aproape de a fi el. Aceasta este temelia contopirii minţii 
Vulcanienilor? Cine ştie!” 

În persuasiune, cu cât minţile sunt mai bine sincronizate, 
cu atât poți conduce mai bine dansul sincroniei, aducându-l 
pe celălalt acolo unde vrei tu să ajungă. 

În concluzie 


Trebuie să ascultăm mai mult şi mai bine. Concentreaza-ti 
atenţia asupra celuilalt — pe tine te-ai convins deja, trebuie să 
te concentrezi asupra lui, dacă vrei să știi ce să faci pentru a-l 
convinge. 


E Orice comportament ai vrea să aibă interlocutorul, 
trebuie să-l ai mai întâi tu. 
Dacă vrei ca celălalt să te asculte şi să se implice în 
ideile tale, este logic că mai întâi trebuie să-l asculti 
tu pe el si să te implici în ideile lui. 


E Porneşte de pe o poziție de afecţiune. Sau măcar de 
respect. 
Refuzul lui de a se implica în ideile tale izvorăşte în 
mare parte din absenţa siguranţei psihologice. 
Celălalt trebuie să se simtă în siguranță lângă tine, 
din punct de vedere psihologic. Arată-i întotdeauna 
respect, indiferent cu cine stai de vorbă. Chiar şi 
acelora care crezi că nu merită. Şi, dacă poţi să-i arăţi 
afecţiune, ar fi extraordinar de bine. 


E Ascultă ca să înţelegi, nu respinge. 
Nu asculta doar ca să spui „Da, dar...” — pentru că 
nu funcţionează; nu vei obţine înapoi decât un „Da, 
dar... În schimb, ascultă ca să înţelegi cu adevărat. 

E Ascultă cu multă atenţie. 
Ascultă ca să afli ce îl motivează pe celălalt: ce vrea, 
de ce nu vrea. Ascultă ca să descoperi alte emoții. 
Ascultă ca să afli ce valori şi criterii are. Toate aces- 
tea te vor ajuta, după aceea, să-ţi transmiti mesajul 
mai uşor. 


E Ascultă mesajele nonverbale. 
Mare parte din comunicarea celuilalt se realizează 
prin canale nonverbale, aşa că fii atent la acestea şi 
vei afla o mulțime de lucruri. 


E Apelează la emoţiile interlocutorului. 
Interlocutorul va înțelege logica ta numai dacă tu 
vei apela mai întâi la emoţiile lui. 


E Pune multe întrebări. 
Întrebările sunt foarte importante — prin ele afli in- 
formaţii utile; ele trezesc interesul interlocutorului 
şi te ajută să-l influentezi. Mai mult decât atât, ele ne 
ajută să ascultăm. 


E Sincronizează creierele. 

La nivel neuronal subconștient profund, cu cât cre- 
ierul tău este mai bine sincronizat cu al interlocuto- 
rului, cu atât mai mult el va considera că eşti „unul 
de-al nostru”, cu atât mai mult se va simți în sigu- 
ranta din punct de vedere psihologic în prezenţa ta 
şi cu atât mai mult te va asculta probabil și va fi de 
acord cu tine. 

Gary Noesner, unul dintre creatorii abordării moderne 
a negocierii în cazuri de răpire, spune că a asculta este cea mai 
ieftină concesie pe care o putem face. 

Să asculti le da interlocutorilor sentimentul siguranţei psi- 
hologice, care este esenţială pentru a fi dispuşi să-și schimbe 
opinia. 

Pentru a face însă acest lucru în mod eficient, trebuie să te 
simţi chiar tu în siguranță. Să vedem cum. 


Fii puternic 


4.1. Construieste-ti puterea 
astfel incat sa nu fii nevoit sa o folosesti 


Sa spunem clar: in multe situatii in care este nevoie de per- 
suasiune, nu este nevoie si de putere, iar uneori aceasta este 
chiar contraproductiva. 

Pentru ca ai ajuns cu lectura pana aici, stii ca aceasta carte 
porneste de la premisa ca puterea este de evitat. Daca tu esti 
seful si le ceri membrilor echipei tale sa stea peste program 
(„De ce?” „Pentru că sunt şeful şi asa spun eu”) s-ar putea sa 
meargă o dată, dar o relaţie de acest tip se va deteriora rapid. 
Vei pierde mare parte din capitalul relaţiei. 

Să fie clar de asemenea, nu te îndemnăm să-ţi dezvolti 
puterea ca să o foloseşti. 

În lumea negocierilor există mitul acesta adânc înrădăci- 
nat, potrivit căruia totul se învârte în jurul puterii. Dar, dacă 
vei încerca să impui ceva numai pentru că poți, partea cealaltă 
s-ar putea să se conformeze neavând încotro, dar pe tăcute va 
încerca să găsească o cale de a-şi lua revanşa. Va pune la treabă 
membrii din linia a doua, va folosi materiale mai ieftine, 

va recurge la o scurtătură, va respecta acordul în litera lui, dar 
mai putin în spirit, va pune în sendvis carne de cal, nu de vacă. 
Raportul câştig-pierdere repede obţinut va deveni pierde- 
re-pierdere. 

Ceea ce vrem să spunem este că, dacă fortezi omul să 
adopte punctul tău de vedere sau să-şi schimbe opinia, nu 
merge aşa, pur si simplu. 


Atunci, de ce să fim puternici? 


Şi totuşi, puterea are rostul ei. Iti dă siguranţa psihologică 
de care ai putea avea nevoie pentru a aborda situația așa cum 
am arătat în capitolul anterior, ceea ce nu este întotdeauna 
uşor de făcut într-o neînțelegere. Ca să-i oferi celuilalt sigu- 
ranta psihologică, ai nevoie de ea tu însuți. 

Operaţiunea Journeyman, pe care o descriem în continu- 
are, este un foarte bun exemplu în acest sens. Desfășurarea în 
secret a navelor militare le-a permis negociatorilor britanici 
să comunice limpede că guvernul intenţiona să apere intere- 
sele locuitorilor Insulelor Falkland şi le-a permis să susţină 
această poziţie cu toată încrederea. Rezultatul a fost că s-a 
evitat confruntarea militară (cel puţin în 1977). 

Să fii puternic te ajută să eviti lupta. Așa cum am afirmat 
în introducere, este uluitor cât de cooperant devine celălalt, 
dacă armata ta este mai mare decât a lui. Iar faptul că el este 
cooperant iti permite tie să fii mai putin defensiv si mai 
generos. 

Așadar, aici este cheia: nu spunem să folosesti puterea de 
care dispui; spunem că trebuie să-ți dezvolti puterea tocmai 
ca să nu fii nevoit să o foloseşti. 

Războiul din Insulele Falkland a fost evitat 


Lordul David Owen, ministru de externe între 1977-1979 și parla- 
mentar de Plymouth timp de 26 de ani. A mai fost ministru al 
Marinei, ministru al Sănătății și cofondator al Partidului Social- 
Democrat, pe care l-a condus în perioada 1983-1987 și 1988-1990. 
În 1992-1995 a fost șeful echipei de negociatori pentru fosta 
Iugoslavie și coautor al planului de pace Vance-Owen. 


El descrie mai jos Operațiunea Journeyman. 


„Riscul ca Argentina să invadeze Insulele Falkland deve- 
nise iminent și atinsese un punct critic pe care nu îl mai pu- 
team ignora. Am ţinut nesfârșite ședințe în Comitetul de 
Apărare și Politică Externă din cadrul Cabinetului, în care am 
discutat ce opţiuni aveam și la sfârșitul lunii noiembrie a fost 
trimisă în zonă o misiune navală secretă. La scurtă vreme 
după ce vasele au ajuns acolo tensiunea a scăzut și de Crăciun 
navele se întorceau acasă. Ostilitățile fuseseră evitate. 

Se întâmpla în 1977. Era de mult recunoscut la nivel gu- 
vernamental că probabil statutul insulelor trebuia să se 
schimbe, dar era greu de găsit o soluţie viabilă din punct de 
vedere politic, iar locuitorii insulelor și tot publicul britanic, 
erau, de fapt, împotriva acestei schimbări. 

Acţiunile juntei argentiniene, care acaparase puterea prin 
lovitură de stat în urmă cu un an și care se făcea răspunză- 
toare pentru mii de morți și disparitii într-un interval de timp 
atât de scurt, nu ajuta propriei ei cauze. Insularii nu doreau 
deloc să schimbe o democrație relativ stabilă și pașnică, chiar 
dacă aflată la 8000 de mile distanţă, cu o dictatură care ii 
tortura și îi ucidea pe opozantii ei. 

Din această cauză, discuțiile dintre cele două ţări cu pri- 
vire la statutul insulelor decurgeau foarte greoi și argenti- 
nienii păreau să-și fi pierdut răbdarea. Evenimentele escala- 
dau: Ambasada Marii Britanii la Buenos Aires fusese 
bombardată, Marina argentiniană deschisese focul împotriva 
unei nave britanice de cercetări, neinarmata, RRS Shackleton, 
și fusese înfiinţat un post «științific» în insulele britanice 
Southern Thule, numai că așa-numiții «oameni de știință» 
purtau, toți, uniforme militare. 

Beligeranta crescută s-a văzut clar când în zonă au fost 
sechestrate mai multe traulere sovietice și bulgare și când 
s-au deteriorat relațiile dintre Argentina și Chile. Rezultatul 
net a constat în riscul real ca discuțiile programate să aibă 
loc în decembrie la Buenos Aires să se sfârșească prost și 
Marina Argentinei să declanșeze invazia în Insulele Falkland. 
Daca ea putea ajunge la țintă în numai câteva zile, Royal Navy 
avea nevoie de trei sâptămâni. 

La solicitarea mea, a avut loc o ședință prezidată de 
prim-ministru pentru a trimite în secret un submarin care să 
aștepte în largul Insulelor Falkland, în caz ca se producea in- 
vazia. Ministerul Apârării susținea că era esenţial să poată 
comunica cu submarinul și pentru aceasta voia să mai tri- 
mită și două fregate împreună cu două nave de sprijin. Din 
discuţie a reieșit că nu era nevoie să se apropie de Insule, ele 
puteau rămâne în mijlocul Atlanticului, în afara razei de ac- 
tiune a avioanelor de recunoaștere ale Argentinei. S-au luat 
mâsuri speciale pentru ca desfâșurarea acestor nave să ră- 
mână secretă, dintr-un motiv simplu. Ne-am dat seama că 
eventual ar fi trebuit să facem acest lucru de mai multe ori, 
dacă apăreau tensiuni în timpul negocierilor. 

Cu ajutorul Oficiului de Drept s-au stabilit reguli clare de 
deschidere a focului. Dacă navele argentiniene ignorau aver- 
tismentele repetate și se apropiau de insule, comandantul 
submarinului era autorizat, în ultimă instanţă, să lanseze o 
torpilă împotriva navei care executa manevra de apropiere. 

Având la dispoziție această linie de acțiune, negociatorii 
noștri puteau adopta cu încredere o poziție mai robustă la 
masa negocierilor. În realitate, următoarea rundă de nego- 
cieri s-a desfâșurat rezonabil, vasele au fost retrase și nu s-a 
aflat nimic despre desfâșurarea lor. Un an mai târziu, s-a eva- 
luat organizarea unui exercițiu pentru repetarea manevrei, 
dar nu a fost considerată necesară. 

Dacă submarinul și navele nu s-ar fi aflat la fața locului, 
mai greu i-am fi convins pe argentinieni câ englezii erau pre- 
gatiti să apere Insulele Falkland în ciuda faptului că nu dis- 
puneau de un aerodrom. Păcat că în 1982 nici nu s-a luat în 
considerare o desfășurare navală de acest fel. Parlamentul 
a aflat despre acțiunea din 1977 cu ocazia unei dezbateri în 
Camera Comunelor, dupâ ce argentinienii debarcaserâ deja 
în insule.” 

4.2. Puterea poate însemna 
multe lucruri 


Când vorbim despre putere, nu spunem forță sau amenin- 
tarea cu violența fizică. 

Profesorul Ivan Arreguin-Toft,” membru Harvard, este 
specialist în istorie militară. A studiat 200 de războaie în care 
o armată a fost de cel puţin zece ori mai puternică decât cea- 
lalta. Şi fără a fi de mirare, a constatat că în majoritatea cazu- 
rilor a câştigat armata care a fost mai puternică. 

Cu toate acestea el a mers mai departe. A constatat că, în 
multe exemple, partea mai slabă a recunoscut dezechilibrul 
şi a ales să răspundă printr-o strategie neconvenţională. Partea 
mai slabă a câştigat în aproape două treimi din situaţiile de 
acest fel, în pofida puterii masive concentrate împotriva ei. 

Lecţia care se desprinde de aici este că trebuie să fii creativ 
în privința sursei tale de putere. 


9 LUCRURI VIZATE 
CÂND VORBIM DESPRE PUTERE 


. Studiază situația până ce ajungi sa o cunosti la 
perfectie. 


. Ai încredere și sustine-ti cauza clar într-o situație în 
care ai fi, de obicei, nervos. 


. Vino cu ideea care te pune în avantaj. 


. Râmăi pe poziţie atunci cand cealaltă persoană te res- 
pinge vehement. 

Rămâi calm atunci când ceilalți se enerveazâ. 
Rezistă în fata unui eșec major. 

. Ascultă, chiar dacă iti vine sa strangi pe cineva de gat. 
Recunoaste ca uneori poti gresi. 


Pastreaza-ti superioritatea, rămâi ferm la o abordare 
etică. Virtutea în sine este o forță. 


Puterea poate însemna o mulțime de lucruri. Am lucrat 
odată cu un avocat a cărei clientă era implicată într-o dispută 
legată de un testament. Erau şase petenti şi clienta avocatului 
era dispusă să se bată în justiţie, ceea ce ar fi costat-o mult, 
cazul ei era slab şi șansele de a câştiga, mici. 

Însă faptele în cauză sugerau că femeia avea o poziţie mo- 
rală puternică. Asa că cei doi s-au concentrat asupra acestei 
surse de putere. Clienta a apelat la bunăvoința părții adverse 
şi a scris din toată inima o scrisoare foarte personală, fără să 
se refere la lege, reuşind în felul acesta să-i convingă pe cei- 
lalti şase reclamanti să fie de acord cu solicitarea ei. 

Puterea este un proces mai curând creativ decât violent. 


Câtă putere personală avem? 


Mare parte din putere este personală. Ca îndrumător în 
domeniu, consum mult timp pentru a le spune oamenilor 
„amabili” că trebuie să fie mai duri (și la fel de mult timp, 
apropo, ca să le spun celorlalți să fie mai blânzi.) Amabilii nu 
trebuie să-și facă griji că ar fi prea duri: propria conștiință nu 
le-ar permite niciodată acest lucru. 

Sunt multi cei care solicită o mărire de salariu, dar şeful 
mârâie fără să ridice măcar privirea, aşa că oamenii fug re- 
pede înapoi în biroul lor şi aşa mai trece un an. 

Apara-ti cauza! Care este cel mai rău lucru ce ţi s-ar putea 
întâmpla? 


I Emana putere. Nu agresivitate, ci o încredere calmă, 
care-i spune celuilalt că nu are rost să încerce vreo 
şmecherie. 


I Emanăcredibilitate, orice ar însemna credibilitatea 
în lumea ta. Am cunoscut o persoană care şi-a con- 
struit o afacere ca designer de interior pentru elite 
internationale. Femeia a învățat să conducă elicop- 
terul pentru că acest lucru arăta că se simţea acasă 
în lumea respectivă. „Ne întâlnim pe iahtul tău? 
Iahtul tău are heliport? Excelent, ne vedem acolo.” 


E Arata-tistatutul in mod corect. Nu vrei să coplesesti, 
dar vrei sa arati atat cat trebuie. 


Fiintele umane sunt animale de haita si statutul este im- 
portant, atat de important incat il evaluam in aproximativ 40 
de milisecunde (cam a zecea parte din timpul necesar pentru 
a lua cea mai rapidă decizie conştientă). 

Atributele statutului depind de cultură (ceea ce este con- 
siderat statut înalt într-o firmă de avocatură ar putea să nu fie 
acelaşi lucru într-o echipă de fotbal), așa că trebuie să te gân- 
desti ce anume iti este necesar ca să te lauzi cu statutul tau, 
indiferent cum ai reuși să faci acest lucru în contextul tău 
specific. 


N Sa ştii bine ceea ce ai de facut. Cu cât te-ai pregătit 
mai bine, cu atât este mai puţin probabil să încerce 
celălalt ceva. 

SUPER PONT 


Cere feedback. Feedbackul ne poate spune acele lucruri 
pe care nu le-am aflat singuri și dacă nu ești cât mai pu- 
ternic posibil, feedbackul te va avertiza de acest lucru și 
iti va arăta cum te poţi perfecționa. 


la-l pe James Bond de partea ta 


Chris Bryant, parlamentar de Rhondda. Chris a fost adjunctul 
șefului Camerei Comunelor și subsecretar de stat pentru Europa 
și Asia. A fost de asemenea ministru al Culturii în guvernul din 
umbră și șeful din umbră al Camerei Comunelor. 


„Îmi amintesc că atunci când Burberry a decis să-și în- 
chidă fabrica din Rhondda, managerii au făcut o mulțime de 
greșeli, inclusiv aceea de a anunţa că vor închide fabrica în 
ajunul Crăciunului și că vor da fiecărui angajat 20 de lire ster- 
line cadou de sărbători, bani care puteau fi cheltuiţi doar în 
magazinele firmei (nu puteai să cumperi decât un elastic 
de păr). 

Sindicatul GMB, Leighton Andrews și cu mine (membru 
în consiliul local) am dus o campanie susținută, publicând 
săptămânal articole în ziarele naţionale. La un moment dat, 
Judi Dench a anunţat că nu va accepta premiul BAFTA din 
acel an dacă era sponsorizat de Burberry, așa că BAFTA a tre- 
buit să găsească alt sponsor. 

Bineînţeles că ne dădeam seama că nu puteam opri com- 
pania, dacă hotărârea fusese luată, dar voiam să obținem 
compensaţii mai bune pentru angajații disponibilizati, sala- 
riul pe câteva luni în plus și o donaţie substanţială pentru 
acțiunile de caritate din Rhondda. 

La prima întâlnire între reprezentanţii firmei și cei ai cam- 
paniei, am strecurat informaţia că îl cunoșteam pe Daniel 
Craig, actorul care îl interpretează pe James Bond. Când GMB 

și cu mine am venit la ultima întâlnire, președintele a accep- 
tat destul de repede primele două dintre revendicările noas- 
tre, dar s-a arătat mai reticent în privinţa banilor pentru ac- 
tiunile de caritate, până cand l-am menţionat din nou pe 
Daniel. 

S-a temut în mod clar că 007 se va ridica împotriva firmei 
Burberry și a acceptat sâ ne dea 1,5 milioane de lire sterline, 
precum și să dubleze compensatia pentru disponibilizare, 
cu condiția să garantez că Daniel nu va scoate niciun cuvânt. 

Cum nici nu-i spusesem ceva lui Daniel, am fost bucuros 
să-i dau firmei Burberry garanţia de care avea nevoie.” 

4.3. Fii ferm în privinţa rezultatului 
și îngăduitor cu abordarea 


În situațiile de răpiri de persoane, negociatorii lucrează în 
condiţii extreme: o situație de viata și de moarte, emoții de 
nivelul 11 pe o scară care merge până la 10 şi solicitări diame- 
tral opuse. 

Şi totuşi ei obțin rezultate foarte bune. Cum? 

Primul lucru care trebuie subliniat este acela că, de fapt, ei 
nu negociază. Nu spun niciodată „Îi ucideti pe toți cei zece 
ostatici. Haideţi să facem jumate-jumate, puteţi omori cinci 
şi restului le dati drumul.” 

Cel de-al doilea element surprinzător este blandetea abor- 
dării. Majoritatea negociatorilor în situaţii de criză folosesc 
un model numit scara schimbării comportamentale, un 
model simplu, cu cinci trepte, pus la punct în anii 1990 de 
Gary Noesner, devenit ulterior şef al departamentului de ne- 
gocieri în situații de criză de la FBI.” 

Modelul face exact ce scrie pe ambalaj: este o scară, un 
proces care se desfăşoară treaptă cu treaptă şi duce la schim- 
barea de comportament. Cele cinci trepte sunt: 

Ascultă 

Arată empatie 
Construieste o relație 
Convinge 


Schimbă comportamentul 

Este destul de blând. De fiecare dată când ţin un curs de 
pregătire al cărui titlu conține cuvântul ostatic răpit, toată 
lumea se entuziasmeaza: „Grozav, o să fiu ca Denzel si Bruce, 
cool!” Şi pe urmă eu vorbesc despre a asculta şi a da dovadă 
de empatie şi toată lumea rămâne surprinsă. Negociatorii spe- 
cializati în cazuri de răpiri de persoane obţin rezultate exce- 
lente, pentru că sunt fermi în privinţa rezultatului, dar sur- 
prinzător de blânzi în modul de abordare. 

De fapt, modelul este aproape identic cu interviul motiva- 
tional, de care ne-am ocupat în capitolul dedicat consilierii. 
Ambele modele se bazează fundamental pe ascultare atentă, 
perspectivă necondiționat pozitivă şi dezvoltarea cât de mult 
posibil a securităţii psihologice, astfel încât cealaltă parte să 
poată ajunge singură la soluţie. Ambele modele conduc la re- 
zultate excelente în circumstanţe extreme. 

Desigur, echipa de negociatori este ajutată de o echipă 
SWAT (arme şi tactici speciale). Şi tocmai acest lucru îi per- 
mite negociatorului să folosească o metodă bazată pe mai 
multă înţelegere. În același fel, puterea de care dispui este cea 
care iti permite o abordare îngăduitoare, cu mai multe şanse 
dea obţine rezultatul sustenabil pe care il urmăreșşti. Vorbeşte 
blând, dar tine in mână o bâtă uriașă, a spus Roosevelt, si bâta 
uriașă iti va permite să vorbeşti bland. 


Ce se întâmplă dacă nu am o echipă SWAT? 


Poti, desigur, să te întrebi: „Dar, dacă nu am la dispoziție 
o echipă SWAT, ce fac?” 

Am văzut în capitolul anterior că puterea și forța sunt 
procese creative, aşa că poate ai o echipă SWAT, doar că nu ai 
sesizat încă acest lucru. Poate că găseşti pe undeva o 
echipă SWAT. 

Se poate întâmpla ca lipsa puterii să fie sursa ta de putere; 
este ceea ce a folosit Nelson Mandela în favoarea sa. În ulti- 
mele lui săptămâni de şedere la închisoare, guvernul Africii 
de Sud a vrut să-l elibereze, dar ela refuzat să iasă până când 
nu i-au fost satisfăcute toate solicitările, pentru că a ştiut că 
tocmai detentia îi asigura mare parte din forţa lui de ne- 
gociere. 

Totuși, ce se întâmplă dacă ţi-ai stors creierul cât ai putut 
şi nu ai descoperit în ce ar consta puterea ta? Se poate întâmpla. 

Atunci, foloseşte orice altceva de două ori mai mult. Am 
dedicat câteva pagini echipei SWAT, alte 200 de pagini din 
această carte se referă la altceva. Dacă dispui de suficientă pu- 
tere, nu trebuie să o foloseşti pe toată; în același fel însă, dacă 
foloseşti suficient de bine toate celelalte instrumente prezen- 
tate aici, nu ai nevoie de putere. 

Poate că acestea sunt sursele tale de putere. Poate fi capa- 
citatea ta de a asculta, abilitatea de a construi o relaţie, capa- 
citatea de a genera siguranță psihologică într-o lume în care 
celălalt nu a mai simţit așa ceva niciodată, aceasta poate fi 
puterea ta. 

În ultimul capitol am vorbit foarte mult despre interviul 
motivational şi nici măcar nu am pomenit puterea sau echi- 
pele SWAT. 


Ultima sursa de putere 


Poate ca interviul motivational are totusi o echipa SWAT. 
Poate ca status-quo-ul este acea echipă - adictia, revenirea la 
inchisoare, amenintarea unei vieti risipite. 

Atat timp cat esti dispus sa pleci, ai o sursa de putere. Daca 
tu nu esti dispus, dar celălalt este, ai zero putere şi trebuie să 
accepti termenii pe care ii cere el. 

SUPER PONT 


Fii întotdeauna gata să pleci, dar nu face acest lucru prea 


ușor. Concentrează-te pe rezultatul celor cinci întrebări 
„de ce” și pleacă doar dacă alternativa te va ajuta mai 
mult să-l obţii. 


— Dacă şeful refuză categoric să-ți mărească salariul 
anul acesta, poate este timpul să-ți cauţi altă slujbă 
mai bine plătită, în altă parte. 

— Daca disputa cu vecinul nu duce nicăieri, poate că 
a-i semnala că vrei să consulti un avocat îl va face 
mai dispus să ajungă la o soluţie amiabilă. 

E Daca cel care vinde casa visurilor tale nu lasă nimic 
din pret, iar tu chiar nu iti poţi permite suma, du-te 
înapoi pe piață si caută altă casa de vis. 


Însuşi faptul că te gândeşti la alternativă l-ar putea deter- 
mina pe celălalt să te ia în serios și să înceapă să negocieze. 
Iar dacă nu o face, nu-i nimic, mergi mai departe, pleacă - din 
nou spun, ca să subliniez, dacă şi numai dacă acest lucru te 
va ajuta să obţii pentru acel „De ce?” un rezultat mai bun decât 
cel pus pe masă. 

Dar într-o conversaţie legată de politică? Să urmaresti ferm 
obținerea unui anumit rezultat nu înseamnă să te cramponezi 
de părerea ta, insistând să şi-o schimbe celălalt pe a lui şi să 
te opreşti doar dacă ati stabilit că tu ai dreptate în tot ce spui 
despre orice subiect. Puteţi cădea de acord să nu fiți de acord 
şi astfel relația va rămâne deschisă pentru continuarea discu- 
tiilor ulterior. 

A-ti urmări ferm rezultatul nu înseamnă nici că nu te poți 
razgandi. Într-o discuţie pe teme politice, rezultatul trebuie 
să fie adevărul, nu validarea părerii tale. 


Spune un „nu” ferm 


Să-ţi urmaresti ferm rezultatul înseamnă să fii în stare să 
spui ,,nu”. 

Dacă ştii foarte clar ce vrei, aşa cum am arătat în Capito- 
lul 1, va fi mai uşor să deosebeşti ceea ce poți accepta spunând 
„da” şi ceea ce trebuie să respingi spunând „nu'. 

Dar mai trebuie şi să fii în stare să exprimi toate acestea. 

Am lucrat odată cu o clientă care mi-a spus că „trebuia 
să-și recapete viata înapoi”. Când am insistat să-mi dea deta- 
lii, mi-a spus că în săptămâna aceea rămăsese la birou până 
la 3 dimineața de două ori si până la 10 seara în restul zilelor: 
3 dimineaţa nu era ceva obişnuit, a spus ea, dar 10 seara era. 

A reieşit că problema ei era incapacitatea de a spune „nu. 
Era angajată consilier juridic la o bancă de investiţii şi era o 
persoană foarte competentă si conștiincioasă. Oamenii aveau 
obiceiul să-i solicite lucruri care nu intrau în atribuţiile ei, dar 
pentru că ea nu era în stare să spună „nu”, le prelua. Şi pentru 
că era constiincioasa, stătea până la 3 dimineaţa, ca să le 
termine. 

Trebuia să înveţe să spună „nu'. Am pus-o să exerseze acest 
lucru în fata oglinzii, arătând cu degetul si repetând cu per- 
severenta „Nu, nu, nu!” A spus „nu” acestei teme şi m-am bu- 
curat că făcea progrese. 

Acum, comparati exemplul de mai sus cu acela al unui fost 
coleg, angajat să se ocupe de calculatoare la o firmă de asigu- 
rări importantă. Suna telefonul, el răspundea, mârâia puţin, 

pe urmă spunea „nu” şi închidea. L-am întrebat dacă treaba 
lui era să intervină atunci când apăreau probleme în cazul 
vreunui calculator şi în ce consta, mai exact, ajutorul pe care 
îl oferea printr-o asemenea conversaţie? Mi-a spus că oamenii 
trebuiau să înveţe să-şi facă treaba singuri. 

Mi-a spus că atunci când s-a angajat, toată lumea îl suna 
să-i ceară ajutorul pentru orice fleac şi evident că cel ce îl pre- 
cedase în funcție avusese obiceiul să spună întotdeauna „da”. 
„S-a strâns praf pe ecran? Vai, ce rău îmi pare, cobor imediat 
si îl şterg.” Colegul meu a ştiut că trebuia să obişnuiască oa- 
menii să-l cheme dacă aveau o problemă serioasă, pe care 
numai el putea să o rezolve. Şi, ca să spun drept, toți ştiau ca 
el latră mai mult decât muşcă, că mormăia, dar că rezolva 
problema. 

Numai că spunând ,,nu’, el devenise unul dintre cei mai 
eficienți oameni pe care i-am cunoscut vreodată. Rezolva de 
unul singur partea de suport şi dezvoltare pentru un vast sis- 
tem de calculatoare, iar când a plecat, în locul lui a fost anga- 
jată o echipă de doisprezece oameni. 

Să fii ferm în privinţa rezultatului şi maleabil în abordare 
implică puterea de a spune ,,nu’, desi poate că într-un mod 
ceva mai diplomatic decât mârâind. 


să omori cu blandete 


Koen Schoenmakers este cofondator și președinte al asociației 
studențești Positive Impact Society de la Universitatea Erasmus. 


„Începuse pandemia de COVID și nimeni nu avea voie să 
iasă afară, așa că toți ne simţeam închiși. Aveam un balcon 
micut și de acolo ne cataram pe acoperișul scăldat în soare. 
Sigur că oficial nu aveam voie să facem așa ceva: consiliul 

a decis că încălcam regulamentul și, prin urmare, ne-au in- 
terzis să mai facem acest lucru, numai că în condițiile date, 
era ceva salvator. 

Într-o zi, mă răcoream pe acoperiș și am tușit, fără vreo 
cauză anume, iar vecinul, care era în grădină, m-a auzit și a 
comentat destul de agresiv că trebuia să stau în casă, nu să 
răspăndesc germeni. 

Mai pe seară, colega mea de cameră stătea pe balcon îm- 
preună cu prietenul ei și vecinul s-a apucat să strige la ea 
cerându-i să ne luăm catrafusele de pe acoperiș. S-a iscat o 
altercatie în care toată lumea tipa. Cealaltă colegă de cameră 
s-a înfuriat și a intrat în stare de război, punând la cale tot 
felul de acțiuni cum ar fi să asculte muzică foarte tare toată 
noaptea, cu singurul scop de a-l săcăi pe vecin. 

Eu m-am speriat totuși, vecinul ar fi putut chema autori- 
tatile municipale, ceea ce însemna să ne luăm la revedere 
de la acoperiș. Așa că am încercat altfel. 

A doua zi am cumpărat o planta și i-am atașat un biletel: 
«Salut, propun să stăm de vorbă, acesta este numărul meu 
de telefon», ceva de genul acesta. Am sunat la ușa vecinului, 
așteptându-mă să mă întâmpine cu scandal, numai că eram 
pregătit să-l «omor cu drăgălășenie», acesta era răspunsul 
meu tactic. Vecinul a deschis și, cănd a văzut planta, s-a în- 
muiat. A fost luat complet prin surprindere de cadou, pentru 
că și el se așteptase tot la război. 

Văzând toate acestea, mi-am dat seama că nu eram decât 
doi oameni care încercau să se descurce cum puteau mai 
bine în situația aceea dificilă. Pana la urmă am stat de vorbă 
îndelung și am descoperit că aveam multe în comun: aman- 
doi ascultam muzică și aveam aceeași părere în multe pri- 
vinte. Era tatăl a trei fete pe care le creștea singur, una dintre 
ele suferea de sindromul Down, iar munca lui suferea serios 
din cauza izolării, de aceea era foarte stresat și speriat de si- 
tuatie, pentru fetele lui. 

Mai tărziu mi-a scris un text lung pe care îl pot rezuma în 
felul următor: «Îmi pare rău pentru reacția mea, am greșit, 
tu ai avut dreptate.» Locuia în vecinătate de 18 luni si pana 
atunci nu mai stătusem niciodată de vorbă. Acum, datorită 
plantei, am stat de vorbă și amăndoi am făcut tot ce am 
putut ca să fim niște vecini buni.” 

4.4. Cum să abordezi oamenii dificili 


Să urmărești cu fermitate rezultatul implică şi abilitatea de 
a aborda oamenii dificili, pentru că altfel rişti să izbucnesti în 
lacrimi la cea mai mică mârâială a lor şi rezultatul s-a dus. 

Sunt convins că în lumea ta nu există oameni dificili, dar 
în cazul ipotetic în care ar exista, ce ar trebui să faci? 

Este important să înţelegi de unde vine comportamentul 
dificil, iar oamenii recurg deseori la asemenea comporta- 
mente din rațiuni tactice, după ce au constatat că acestea au 
funcționat în trecut. Dacă le vei arăta că nu funcționează şi 
cu tine, va fi inutil să le mai folosească. 

De exemplu, la un moment dat, am avut la curs un delegat 
foarte înalt şi impunător. Când l-am întrebat ce aştepta de la 
curs, a spus că îl interesau abilitățile de negociere. A adăugat: 
„Cred că sunt deja un negociator bun. Dacă cineva nu este de 
acord cu mine, mă aplec putin in fata și celălalt devine ime- 
diat cooperant! Dar, a continuat el, acest lucru nu functio- 
nează întotdeauna si atunci nu mai ştiu ce să fac” 

Tată lecţia: dacă cineva este nepoliticos sau agresiv, sau ma- 
nipulator, sau ceva de genul acesta, explicația constă, de obi- 
cei, în constatarea că acest fel de a fi a funcționat pentru acea 
persoană. Dacă nu-i permiti să aibă efect şi asupra ta, celălalt 
va trebui să se comporte altfel. 

11 MODALITĂȚI DE A REACȚIONA 
ÎN CAZUL UNUI COMPORTAMENT DIFICIL 


Bismarck a spus: cu un gentleman comportă-te ca un 
gentleman și jumătate, cu un pirat, ca un pirat și jumă- 
tate. Ceea ce nu diferă prea mult de abordarea noastră 
duală, care combină tehnica echipei SWAT cu aceea a 
negociatorului bland din cazurile de răpiri de persoane. 
Numai că nu trebuie să exagerăm aspectul dual, ci putem 
fi mult mai nuantati. Am putea: 


Să ignorăm comportamentul agresiv. 

Să calmăm interlocutorul fiind amabili. 

Să-l invităm la o discuție într-un cadru neoficial. 
Să-l invităm la o discuție în public. 

Să abatem atenţia interlocutorului sau să schimbăm 
subiectul. 

Să luăm o pauză. 

Sa lăsăm situația în seama altui partener. 

Sa amenintam că ne vom retrage din tranzacție. 
Să apelăm la umor. 

să ne supărăm la răndul nostru. 


10. 
11. Să arătăm că suntem foarte supăraţi. 


Să facem orice altceva ne trece prin minte care ar putea 
să ne ajute să ajungem la rezultatul dorit. 


Să ne ținem firea si să facem tot ce putem ca să obținem 
rezultatul pe care îl dorim. Flexibilitatea comportamentală 
este esenţială, pentru că niciodată nu putem anticipa cu exac- 
titate care ar fi cea mai bună abordare: dar, cu cât este mai 
amplă gama de comportamente pe care le putem aborda, cu 
atât mai mare este probabilitatea de a avea succes. 

Controlul propriei reacții 


Desigur, nu este întotdeauna ușor. Când celălalt face ceva 
ce apasă pe butonul nostru secret, este mai uşor să te superi, 
să te infurii, să fii mâhnit, speriat sau să ai alte reacții emoti- 
onale cu resorturi profunde. Totuşi trebuie să luăm toate mă- 
surile pentru a nu ajunge acolo, pentru că, dacă ajungem, 
pierdem controlul propriului comportament. 

Putem folosi emoţiile, dar trebuie să ne asigurăm că le 
ţinem sub control. Asa cum a spus John Lydon, „Furia este o 
formă de energie”; dar în egală măsură, după cum a spus 
Aristotel, „Oricine se poate înfuria — nu e greu; dar să fii su- 
părat pe cine trebuie, cât trebuie, când trebuie, din cauza co- 
recta, într-un scop corect şi în mod adecvat — acest lucru nu 
stă în puterea oricui şi nu este uşor.” 

Doi mari filozofi, de la care avem multe de învățat. 

Așadar, cum păstrăm controlul asupra propriei reacţii? Să 
o spunem clar. Da, este greu, dar este ceva ce putem învăța să 
facem. Uneori vedem ce se întămplă cu incetinitorul si o parte 
din noi ne spune să răspundem așa cum facem de obicei, dar 
altă parte o ia înainte si răspunde oricum. Nu te simţi frustrat: 
suntem într-un proces de învățare şi deja ai avansat devenind 
mai bun. 

Cheia este să constientizezi. Să constientizezi ce se întâm- 
pla şi, mai ales, cum ti se întâmplă tie. Toţi avem propriile de- 
clansatoare si propriile răspunsuri nefolositoare şi cu cât în- 
telegem mai bine procesul lor de desfășurare în fiecare 
fracțiune de secundă, cu atât mai eficient putem interveni 
pentru a le preveni. 

SUPER PONT 


leși pe balcon. De ce să ieși pe balcon? Ca să-ți imaginezi 
că te afli într-un cinematograf și ai loc la balcon și privești 
pe ecran propria ta situație. Din această perspectivă, a 
privirii „unui film pe perete”, poți desprinde singur sfaturi 
despre cea mai bună cale de abordare. 


SUPER PONT 


Pregătește de la început un răspuns. Dacă anticipăm la 
timp că va exista un declanșator al unei situații, putem 
lua măsuri pentru a-l evita sau pentru a răspunde într-un 
alt mod atunci când se declanșează o anumită situație. 


Îi putem da un nume reacției noastre (spaimă, ego, pitic 
pe creier, copil interior, spirit de autoapărare), ea devenind 
astfel o entitate rezolvabilă şi putem chiar să o aducem în dis- 
cutie cu cealaltă persoană, ceea ce ne va permite amândurora 
să-i facem fata. 

În permanenţă, dar în permanenţă, în permanență trebuie 
să avem în vedere rezultatul pe care îl urmărim şi să ne între- 
băm ce comportament are cele mai multe șanse de a ne ajuta 
să-l obținem. 

Este util să nu uităm că reacția celuilalt nu este personală. 
Ar putea părea personală, dar de fapt este dictată de situație 
şi de dorinţa lui de a obține rezultatul pe care și l-a propus. 
Tu nu esti decât cel ce stă în calea obținerii rezultatului său 
(aşa vede el problema) și de aceea reacția lui pare îndreptată 
împotriva ta. Nu este decât o tactică, iar celălalt a constatat cu 
alte ocazii că ea funcționează. 

Timpul, marele vindecător 


Timpul ajută şi el, de aceea este mai ușor să-ţi controlezi 
reacția atunci când comunici prin e-mail. Nu răspunde pe 
loc: lasa-ti timp să te calmezi înainte să apeşi pe butonul de 
trimitere. 

În ceea ce mă priveşte, am constatat că starea mea de spi- 
rit trece prin mai multe etape de escaladare. Poate că la înce- 
put sunt furios și probabil că prima mea ciornă va cuprinde 
înjurături, dar acestea dispar din a doua ciornă şi sunt înlo- 
cuite cu sarcasm. Cea de a treia poate avea o logică ustură- 
toare, dar până la urmă, ultima ciornă poate readuce puţină 
căldură si numai această variantă are şanse de a convinge. 


3 MODALITĂȚI DE A-ŢI CONTROLA REACȚIA 


Dacă într-adevăr avem la dispoziție timp înainte de a răs- 

punde, putem recurge și la alte strategii care să ne ajute 

să ne schimbăm dispoziția. 

1. Imagineaza-ti prietenul în situația ta, ce l-ai sfătui 
să facă? 

2. Făo listă a argumentelor pro și contra rămânerii în 
starea în care te afli și o listă similară cu posibilități de 
atingere a scopului celor cinci întrebări cu „de ce.” 


3. Suna un prieten și discută situația cu el. 


În loc să stăm şi să flerbem de indignare, toate acestea 
ne vor ajuta mai mult să ne atingem scopul. 


Învață de la homari 


Probabil că cea mai bună cale este totuși să anticipăm com- 
portamentul si în felul acesta să nu întâlnim oameni dificili 
prin preajmă. Iar dacă facem tot ceea ce am discutat pana 

acum - tintim sus în beneficiul ambelor parti la nivelul lui 
„De ce?”, ştim pe dinafară cu ce ne confruntăm, dovedim o 
perspectivă necondiționat pozitivă, ascultăm cu atenție punc- 
tele de vedere ale celuilalt şi în acelaşi timp dovedim noi în- 
şine putere si fermitate - reducem probabilitatea oricărui 
comportament dificil. 

În această privință putem învăța multe de la homari; de 
fapt de la viata lor sexuală. Homarii, după cum ştim, au o car- 
casă dură şi noduroasă, care îi protejează şi care le pune o 
problemă: îi împiedică să facă sex. Este ca şi cum oamenii ar 
încerca să facă sex îmbrăcaţi în costume de scafandru. Nu este 
uşor. Se pare. 

Pentru a rezolva problema, femela isi scoate carcasa când 
este pregătită de reproducere. Dar apar complicațiile - acum 
nu mai are nicio protecţie şi stim cu toții că sexul este ceva 
periculos. Pentru femela homar, sexul neprotejat poate în- 
semna să fie mancata de iubitul ei. La oameni nu se întâmplă, 
de obicei, dar la homari, da. 

Cum se descurcă homarul obsedat de sex în această situ- 
atie? Ei bine, femela foloseşte arme chimice: ea pulverizeaza 
un feromon în adăpostul homarului mascul, care îl face pe 
acesta mai puţin agresiv. În acest moment, femela poate re- 
nunta la scut şi face ce are de făcut, sigură că masculul nu o 
va ataca înainte de a apuca ea să-și formeze un scut nou. 

Acea substanță chimică este varianta de oxitocină a ho- 
marului. 

Profesorul Paul Zak” este unul dintre întemeietorii dome- 
niului neuroeconomic şi unul dintre primii oameni care au 
recunoscut importanța oxitocinei în procesul construirii în- 
crederii. Cunoscută uneori ca „substanța chimică a legăturii, 
ea este probabil factorul care o leagă pe mamă de copilul 

nou-născut. Este totodată substanța chimică ce ajunge la tavan 
atunci când doi oameni se întâlnesc şi se îndrăgostesc. Şi con- 
tinuă să acționeze timp de cinci până la şapte ani. Ceea ce ex- 
plică multe în viața mea. 

S-a dovedit că oxitocina este substratul chimic al încrederii. 

Experiențele lui Zak au arătat o corelaţie directă între ni- 
velurile de oxitocină şi gradele de încredere şi generozitate, 
deopotrivă. Este vorba despre context, desigur, și există nu- 
ante — substanţele neurochimice sunt extrem de complicate. 
Dar Zak a arătat că, în jocurile economice dezvoltate pe bază 
de încredere, generozitatea a crescut cu 80 la sută sub influ- 
enta oxitocinei. 

Prin urmare, ce determina cresterea sau descresterea aces- 
tor niveluri si putem face ceva pentru a creste nivelul de oxi- 
tocina al celuilalt, astfel încât să avem mai multă încre- 
dere în el? 

În primul rând, unele lucruri pot avea un impact negativ. 
Zak a desfăşurat un experiment la o nuntă, ocazie cu care a 
măsurat nivelul inițial de oxitocină al fiecărui participant, 
apoi l-a măsurat din nou în ziua evenimentului şi a constatat 
că oxitocina fiecăruia a crescut direct proporțional cu gradul 
de apropiere familială dintre fiecare participant şi mireasă. 
Adică, cea mai mare valoare de creştere a avut-o mireasa, apoi 
mama miresei şi aşa mai departe. Cu o singură excepție. 

Mirele! 

Ca să fim drepți cu mirele, nivelul lui de oxitocină a cres- 
cut, într-adevăr, dar nu atât de mult pe cât ne-am fi așteptat 
conform modelului nostru. Explicaţia constă în faptul că tes- 
tosteronul lui a crescut, doar mirele era omul zilei, iar testo- 
steronul este un inhibitor al oxitocinei. Prin urmare, tot ce 
stimulează testosteronul va influența negativ încrederea: 

comportamentul concurential, comportamentul macho, prea 
mulți bărbaţi în preajmă! 

Dacă însă vrei să mărești nivelul de oxitocină al unei per- 
soane, s-a dovedit că una dintre cele mai simple modalități 
este să arăţi încredere prin comportamentul tău fata de acea 
persoană. 

Unul dintre jocurile pe care le-a studiat Zak în domeniul 
economiei a fost Jocul încrederii. În cadrul acestuia, Persoana 
A primeşte 10 dolari şi i se spune că poate da o parte din 
această sumă Persoanei B. Tot ce dă isi va tripla valoarea si 
apoi Persoana B poate decide să păstreze toţi banii sau să dea 
o parte din ei înapoi. Persoana A trebuie să aibă încredere în 
generozitatea Persoanei B. 

Când Persoanei B i s-a arătat încredere, aceasta a restituit 
cu 50 la sută mai mult decât atunci când a primit banii alea- 
toriu, de la un calculator. Mai mult, corelatia a fost liniară. 
Cu cât i s-au dat mai multi bani (adică, cu cât încrederea în el 
a fost mai mare), cu atât nivelul de oxitocină al primitorului 
a crescut mai mult. 


13 LUCRURI CARE POT MĂRI 
NIVELUL DE OXITOCINĂ 


Mărește nivelul de oxitocină și de încredere al unei 
persoane: 


. Aratandu-i ca ai încredere în ea. 


. Cu o atingere adecvată (de exemplu, o atingere 
ușoară a cotului). 


. Cu o discuţie pentru stabilirea relațiilor. 


. Spunând o poveste emoţionantă. 


Prin jocuri prietenoase. 
. Stand împreună la o bârfă. 

Dansând. 


. Înconjurându-vă de oameni prietenoși. 


. Avănd în preajmă animale de companie. 
10. Gâsind puncte comune. 


11. Oferind bomboane, vin roșu, alimente grase sau alte 
alimente gustoase. 

12. Punănd accentul pe colaborare și scopuri comune. 

13. Folosind în adresare cuvinte precum „noi”. 


Toate acestea au arătat, cu prilejul unor studii diverse, că 
sporesc nivelurile de oxitocină. Poate că nu toate pot fi 
aplicate în contextul în care te găsești, dar cu cât există 
mai multe elementele de acest fel, cu atât mai bine. 


Leslie John, profesoară la Harvard Business School, a con- 
statat în studiile sale asupra detectării minciunilor că un com- 
portament prosocial din partea noastră conduce la un com- 
portament mai bun al celuilalt.” De exemplu, ea a constatat 
că oamenii îi vor minți mai putin pe cei care le plac şi în care 
au încredere sau dacă cineva împărtăşeşte cu ei informaţii 
sensibile (le arată încredere, cu alte cuvinte). 

Trebuie să creşti nivelul de oxitocină, să creşti nivelul de 
încredere, să descreşti comportamentele dificile. 

4.5. Doctore, fa-te bine mai întâi pe tine 


Înainte de a spune despre cineva că este problematic, poate 
că problema se află chiar la noi. Am o prietenă care este foarte 
sensibilă la oamenii care fac zgomot atunci când mănâncă şi 
îi găseşte oriunde se duce: eu sunt tot acolo şi nu observ nimic. 

Dacă eşti foarte sensibil la oamenii dificili, de ei vei 
avea parte. 

De multe ori începem o discuţie așteptând să ajungem la 
ceartă şi, ce să vezi? Chiar ajungem să ne certăm. Poate că, 
dacă ne-am fi aşteptat la o discuţie calmă, acolo am fi ajuns. 

Când aveam putin peste 20 de ani, eram într-o relaţie des- 
tul de înverşunată. Ne certam aproape în fiecare seară: eu spu- 
neam ceva, ea răspundea tăios, eu continuam la fel de taios şi 
aşa mai departe. Sunt sigur că ştii scenariul. 

Apoi s-a întâmplat că într-o vineri m-am dus la aparta- 
mentul ei, pregătit pentru o altă noapte cu scântei. Am revă- 
zut în gând toate controversele pe care urma să le avem şi 
m-am înfuriat chiar înainte să fi ajuns. 

Mi-am dat seama că așa făceam de fiecare dată, aşa că 
m-am hotărât să mă comport diferit în seara aceea. Am decis 
că n-o voi lăsa să se lege de mine, că voi fi permanent în bună 
dispoziţie, indiferent ce spune ea. Mi-am propus să ignor toate 
remarcile tepoase şi dacă (sau când, asa cum mă aşteptam) 
devenea prea mult, urma să plec şi gata. Intentionam să nu 
spun nimic la plecare, să zâmbesc pur şi simplu şi să-mi iau 
haina. Şi basta. 

Am bătut la usa. Ea a deschis cu un zâmbet larg, într-ade- 
văr bucuroasă să mă vadă. Am spus amândoi ceva drăguţ des- 
pre cum arăta celălalt, am râs împreună despre diverse lucruri 
şi am petrecut o seară agreabilă. Fără ceartă. Am învățat o 
lecţie importantă. 

Comportamentul celuilalt depinde partial de ceea ce aduci 
tu în relație. Dacă tu însuţi vii cu un comportament dificil 
(știu, este putin probabil), vei obține acelaşi lucru, dar inmul- 
tit. Dacă vii însă cu ceva pozitiv, vei primi de asemenea ace- 
laşi lucru. 


SUPER PONT 


Dacă iti dai seama că ești deja supărat pe cineva înainte 
de a întâlni persoana respectivă, probabil că totul se pe- 


trece în mintea ta și nu în lumea reală. Poţi, în schimb, 
să-ți imaginezi că întâlnirea va decurge foarte bine, ca 
celălalt va răspunde pozitiv si că toţi vor fi mulțumiți de 
rezultat. Dacă procedezi așa, cresc șansele ca situația să 
decurgâ exact în acest fel. 


Prin urmare, dacă șeful ne urăște și ne dă de lucru mai 
mult decât permit legile fizicii, dacă colegul ne blochează în 
tot ce facem sau ne închipuim că facem, dacă directorul fi- 
nanciar ne taie bugetul la sânge, cu zâmbetul pe buze şi dân- 
du-le mai multi bani tuturor celorlalţi, în loc să scoatem tu- 
nurile sau să ne închidem la toaletă, poate ar fi mai înțelept 
să ne gândim la o strategie nouă și să venim chiar noi cu mai 
multă energie pozitivă. 

Steven Spielberg povestește că la 13 ani a fost agresat la 
şcoală de un copil mai mare. Nu a răspuns luând-o la fugă sau 
devenind agresiv. În schimb, l-a invitat pe agresor să joace 

rolul unui erou de război în filmul la care lucra. Cei doi au 
devenit prieteni. 


Nevoia de a fi în siguranță 
și din punct de vedere psihologic 


După cum am văzut, nu este ușor, creierul ne este invadat 
de emoţii negative si intrăm în modul „luptă sau fugi”, o stra- 
tegie pe care am dezvoltat-o de sute de milioane de ani şi care, 
ca să fiu cinstit, ar trebui revizuită. 

Dacă modul tău de a reacționa decurge din „luptă sau fugi”, 
celălalt nu se va simţi în siguranţă din punct de vedere psiho- 
logic și nu se va regăsi în situaţia de a avea o minte deschisă 
pentru schimbare. 

Ce este important? Să le arăţi cat esti de supărat? Să te raz- 
buni? Bineînţeles că nu; important este să obţii rezultatul 
dorit, iar deturnarea emoțională cu siguranță te va sabota. 

Prin urmare, trebuie la rândul tău să iei măsuri pentru a 
fi în siguranţă din punct de vedere psihologic, astfel încât să 
poți veni cu o energie pozitivă. Ai grijă de propria ta stare de 
bine si stimă de sine. 

Spunem şi de această dată că puterea de care dispunem 
este importantă — nu ca să o folosim împotriva celeilalte per- 
soane, ci ca să o folosim în beneficiul ei (şi de asemenea al 
nostru, aşadar). Propria putere ne dă un sentiment de secu- 
ritate, care va atrage mărinimie şi nu agresivitatea izvorâtă 
din teamă. 

Trecând de la frică la mărinimie, de la învinuire la sprijin, 
trecem totodată de la efect la cauză. Ne place să invinovatim, 
dar puterea ne scade. 

Când invinovatim, ne situăm pe partea de efect a ecuaţiei: 
ne confruntăm cu o problemă și aceasta depinde de 


Fil PUTERNIC | 153 


capacitatea limitată a celuilalt (din perspectiva vinei pe care 
o vedem noi) de a o rezolva. Renuntand la vinovăţie, avem 
posibilitatea să trecem la partea de cauză a ecuaţiei: acum ne 
putem asuma responsabilitatea obținerii rezultatului pe care 
îl dorim. 

Renuntarea la învinuire ne creşte puterea în lume. 


SUPER PONT 


la tot ce-ţi trebuie pentru a te simți în siguranţă si puter- 


nic, astfel încât tu, la răndul tău, să-i dai celuilalt putere, 
iar el sâ se simtă, de asemenea, în siguranţă. 


Ar trebui să-mi cer scuze? 


Mărinimia nu este o slăbiciune, este o forță. La fel, a-ţi cere 
scuze poate părea o slăbiciune, dar în realitate poate proveni 
din putere. 

În lumea comercială a-ţi cere scuze este considerat adesea 
o practică periculoasă, deoarece poate indica recunoașterea 
responsabilități şi, în consecinţă, ar putea duce la o plângere 
legală împotriva ta. Lucrurile sunt mai complicate decât atât. 
Un studiu” efectuat în 2004 de Fiona Lee si colegii ei de la 
Universitatea din Michigan a constatat că firmele care și-au 
cerut scuze pentru o greşeală au avut mai mult succes la bursă 
decât cele care nu și-au cerut. Un alt studiu efectuat de Ben 
Ho si Elaine Liu a constatat că mai puţini doctori au fost dati 
în judecată, dacă şi-au cerut scuze.” 

Scuzele trebuie să fie însă complete. Într-un experiment 
s-au prezentat scenarii identice, dar rezolvările fie nu au 

conţinut scuze, fie au conţinut scuze parţiale (au exprimat 
simpatie, dar fără asumarea responsabilitatii) sau scuze com- 
plete, cu asumarea totală a responsabilităţi. 

Când nu s-au exprimat scuze, 52 la sută au acceptat oferta, 
dar când s-au prezentat scuze parţiale, numărul acceptărilor 
a scăzut la 35 la sută. lar 73 la sută au acceptat scuzele com- 
plete. Uber a obținut rezultate asemănătoare când a făcut un 
amplu experiment despre scuze.% Sub conducerea economis- 
tului-sef, profesorul John List, au fost trimise e-mailuri cu 
diferite tipuri de scuze unui număr de 1,6 milioane de pasa- 
geri din baza de date, care ajunseseră la destinaţie cu întârzi- 
ere. Scuzele parţiale, în care nu era asumată responsabilitatea, 
nu au avut nicio importanță în comparaţie cu grupul de con- 
trol. Însă scuzele complete, însoțite de un cupon de 5 dolari 
drept compensație, au avut ca rezultat creşterea numărului 
de utilizări ale mașinilor Uber fata de perioada anterioară 
erorii. 

Am lucrat la un moment dat cu nişte avocaţi cu valoare 
netă mare. Erau implicaţi într-un caz de divorţ în care una 
dintre parti cerea 100 de milioane de dolari, iar partea cea- 
laltă oferea zero. Eu am presupus că o scuză ar valora dintr-un 
foc 50 de milioane. 

Dacă aşa obţii rezultatul pe care îl doreşti, de ce nu? Uneori 
trebuie să treci peste tine însuţi înainte de a avea câștig 
de cauză. 


Puterea smereniei 


Toate acestea indică un singur lucru: smerenia, smerenia 
intelectuală. Până la urmă, poate că gresim. Eu am crezut în 
Mos Crăciun, probabil că si tu; presupun că acum nu mai 

crezi. Chiar adult fiind, mi-am schimbat părerea de multe ori. 
Poate că trebuie să-mi schimb opinia si în legătură cu convin- 
gerea de acum, pe care o strig în gura mare de la tribună şi 
pentru care dau cu pumnul în masă. 

Aşa cum spune despre Hollywood scenograful William 
Goldman, câştigător al Premiului Oscar, „Nimeni nu ştie 
nimic”, 

Ai putea crede că cele trei doctorate ale tale iti dau dreptul 
să ignori smerenia, dar, foarte interesant, prejudecata că „nu 
am prejudecăţi” tinde să se manifeste mai frecvent la oamenii 
inteligenți, decât la ceilalți. Plus că va exista întotdeauna efec- 
tul Dunning-Kruger. 

Efectul Dunning-Kruger este o comoară în rândul preju- 
decatilor cognitive si arată că oamenii cu abilităţi scăzute tind 
să-şi supraestimeze competenţa pentru o anumită sarcină. În 
termeni mai meschini, prostii sunt prea proști ca să-şi dea 
seama că sunt proști. 

Dar, înainte să începem să râdem și să arătăm cu degetul 
spre alţii, prima regulă în Clubul Dunning-Kruger este că ni- 
meni nu-şi dă seama că face parte din Clubul Dunning- 
Kruger. A doua regulă este că toți suntem în acest club. 

Ray Dalio, fondatorul celui mai mare fond speculativ din 
lume, Bridgewater Associates, identifică două obstacole-cheie 
care ne împiedică să obținem rezultate bune şi le descrie foarte 
bine în excelenta sa carte Principles: Life and Work*.° 

Primul este punctul mort pe care îl avem cu toţii, pentru 
că niciodată nu putem studia un subiect suficient de mult 
încât să-l cunoaștem în întregime. În pofida experienței și 


* În limba română, cu titlul Principii. Învață să obţii cât mai mult din 
fiecare efort pe care îl depui! (n. red.) 

siguranţei noastre, nimeni nu poate şti totul. Cel de-al doilea 
este egoul, pe care, tot aşa, îl avem toţi și care este ghidat de 
procese profunde desfăşurate în creierul nostru, iar acestea 
urmăresc să ne facă să ne simțim în siguranță. 

Răspunsul este acelaşi pentru ambele: deschidere radicală 
a minţii. Fii permanent conștient că s-ar putea să greşeşti, că 
în ciuda tuturor certificatelor şi diplomelor care iti ies pe 
urechi, alții iti pot arăta lucruri despre care habar n-ai avut, 
oricare ar fi nivelul lor de salarizare. Înlocuieşte nevoia de a 
avea dreptate cu bucuria de a învăţa ce este cu adevărat co- 
rect, conştient că procesul de învăţare nu se sfârşeşte ni- 
ciodată. 


SUPER PONT 


Fii deschis fata de ideea că ai putea greşi. Întreabă-te ce 


ar demonstra acest lucru. Abordănd lucrurile astfel vei 
avea mai mult succes decât daca pornesti de la ideea că 
ai dreptate. 


Smerenia nu înseamnă să fii moale sau slab, nu înseamnă 
lipsă de ambiţie, nu înseamnă timiditate. Înseamnă doar să-ți 
dai seama că ceea ce crezi că este adevărat s-ar putea să nu fie 
totuşi asa. Aceasta este o sursă de putere, iti dă posibilitatea 
să descoperi soluţii reale, pe care altfel nu le-ai căuta. 

Philip Tetlock a constatat în urma unor cercetări privind 
marii previzionişti”, că succesul previziunilor legate de re- 
zultate viitoare depinde mai putin de informaţii sau cunos- 
tinte despre subiectul în cauză si mai mult de capacitatea ta 
de a accepta greşeala şi de a-ţi actualiza convingerile. 

Cel mai mare și mai deștept dintre noi... 


... nu este, de fapt, chiar atât de mare sau de deştept. 

Tipic, persoana implicată într-un conflict are mai puţin de 
doi metri înălțime, trăieşte pe o planetă cu circumferința de 
25.000 de mile şi primeşte toată energia de la un soare aflat la 
o distanță de 93 de milioane de mile. Iată o mulțime uriașă 
de certareti descrişi din cap până în picioare. 

Iar în galaxia noastră se află 200 de miliarde de stele ase- 
mănătoare şi sunt 125 de miliarde de galaxii în universul pe 
care îl cunoaştem. Cum au spus Powell şi Pressburger: „Acesta 
este universul. Mare, nu-i aşa?” 

Ah, şi unii fizicieni bănuiesc că există un număr infinit de 
universuri. lată ceva cu adevărat mare. 

Aşa că, fii smerit! Lumea este mai mare decât tine. Egoul 
hipersensibil se trage din slăbiciune; puterea iti permite să fii 
smerit şi smerenia este, la rândul ei, putere. 


Au pus capăt războiului civil 


Juan Fernando Cristo, avocat și politician columbian și fost pre- 
ședinte al Senatului Columbiei. A fost ministru de Interne între 
2014-2016, în timpul negocierilor cu FARC și a jucat un rol major 
în aceste negocieri. 


l-am luat un interviu domnului Cristo, care mi-a spus ca 
se afla la Atena, ca ambasador al Columbiei în Grecia, când 
a aflat groaznica veste că tatăl lui a fost asasinat de forțele 
columbiene rebele. Desigur, a fost extrem de dureros, abia 
sărbătoriseră împreună cea de-a treia aniversare a fiicei sale, 
iar acum afla că nu-l va mai vedea niciodată. S-a întors zbu- 
rând cu avionul de la Atena la Frankfurt și de la Frankfurt la 
Bogotă și pe drum a avut tot timpul să se gândească la acest 
lucru, o mulțime de gânduri, iar el trebuia să decidă cum să 

răspundă. Mi-a spus că îi venea să-i urască pe cei care făcu- 
seră asta, dar nu era sigur că era calea potrivită. 

Șaptesprezece ani mai tărziu, în calitate de ministru de 
Interne, se afla în situația de a negocia cu gherilele FARC și 
desigur, în fata propriei istorii. Negocierile în caz de război 
civil sunt cele mai dificile dintre toate, iar discuţiile înaintau 
greoi, dar preşedintele Santos a crescut presiunea fixând un 
termen- limită. Munceau fara întrerupere încercând să ajungă 
la un acord, diferiți oameni așezați la diferite mese, discu- 
tand parti diferite din acord. Au existat discuții formale. dis- 
cutii la cină, discuţii pe coridor. 

Asa a ajuns sâ-i cunoască pe membrii gherilei ceva mai 
bine. Au discutat despre politica FARC, despre familiile lor, 
despre istoriile lor de viaţă. A spus că a fost extrem de edifi- 
cator să-i vadă pe oamenii aceia, pe care îi cunoscuse din 
presă doar ca criminali și autori de fapte oribile, să le vadă 
latura umană. 

S-a dovedit că voiau puţină demnitate în acord, puțină 
liniște în ultimii ani ai vieţii lor, să-și trăiască acei ani alături 
de familii, de soţii, de copii. Dar le era foarte frică, credeau ca 
semnătura lor pe acord însemna condamnarea la moarte: 
„Vom semna, dar suntem siguri câ ne vor ucide.” 

Așa că s-a introdus în acord un capitol special referitor 
exact la acest lucru. Au înființat un „corp de securitate și pro- 
tectie” în cadrul Serviciului National de Protecție, cu misiu- 
nea specială de a-i păzi și a veghea asupra siguranţei lor. 
Acesta a fost în cele din urmă cel care a permis instaura- 
rea pâcii. 

În 2017, după 55 de ani de război, FARC a renunţat la 
arme și le-a predat Naţiunilor Unite, într-un moment istoric 
incredibil. 

Domnul Cristo mi-a spus că în avionul care îl ducea acasă 
de la Atena a hotărât să nu caute răzbunare, să nu trăiască 
cu inima plină de ură, ci să lucreze pentru reconciliere și pace 
în tara sa. Și familia lui, mama, frații, toți au hotârât la fel, sa 
nu trăiască în trecut pentru tot restul vieții, ci dimpotrivă, 
sa-si folosească experiența pentru a alimenta munca în spri- 
jinul păcii. 

„Bunăstarea ţării mele, mi-a spus el, pacea tarii mele, vii- 
torul ţării mele au fost mai importante decât nevoia noastră 
de razbunare.” 

A fost interesant să-mi spună că nu i-a fost ușor, dar că 
și-a dat seama că aceasta era decizia corectă, nu numai pen- 
tru tara, dar si pentru familia lui și pentru el însuși. Fiica lui 
avea trei ani si curând după aceea a venit si un băiat. El nu 
voia ca ei sa trăiască în tara în care trăise el. Trebuiau să tra- 
iască într-o ţară diferită, o Columbie diferită, în care este pace. 
Răzbunarea nu-i ajuta pe copiii lui, nu-l ajuta nici pe el. A fost 
o decizie în spirit practic. 

„S-a petrecut acum 24 de ani. În fiecare an de atunci ii 
scriu o scrisoare tatălui meu și o public într-un ziar. Și în fie- 
care an îmi spun câ a fost decizia corectă.” 

În concluzie 


Puterea poate fi utilă atunci când se pune problema de a 
schimba opinia cuiva, pentru că iti dă siguranța psihologică 
de care ai nevoie pentru a fi mărinimos. 


E Dezvolta-ti puterea 
Nu ca să o foloseşti, ci tocmai ca să nu fie nevoie să 
o foloseşti. Cu cât eşti mai puternic, cu atât cealaltă 
parte va deveni mai dispusă să colaboreze. 


E Puterea poate însemna multe lucruri 
Fii creativ în privința surselor tale de putere şi nu 
uita că este vorba despre puterea personală aşa cum 
este şi despre toate celelalte. 


I Fiiferm în privinţa rezultatului, dar bland în abor- 
dare 
Rămâi concentrat asupra țintei şi fii flexibil în atin- 
gerea ei. Ar putea însemna să spui un nu hotărât şi 
ar putea însemna de asemenea să fii dispus să pleci, 
renunțând la înțelegere. În acest din urmă caz, nu 
pleca prea repede - evaluează dacă alternativa este 
mai bună decât înțelegerea din prezent, din perspec- 
tiva rezultatului definit cu ajutorul întrebărilor 
„De ce?” 

E Abordarea oamenilor dificili 

Nu interpreta comportamentul celuilalt dintr-un 
punct de vedere personal. Comportamentul dificil 
este o simplă informatie: gandeste-te la rezultat si, 
în lumina comportamentului celuilalt, evaluează 
cum îl poți obține cel mai bine şi ce opțiuni ai. 
Este mai bine să previi comportamentul dificil decât 
să te confrunti cu el şi, de aceea, construieşte relația 
şi construieşte încredere, împiedicând astfel pro- 
blema să mai apară. 


I Comportamentul celuilalt este adesea determinat 
de comportamentul tău 
Gandeste-te în ce fel contribui tu la comportamen- 
tul dificil al celuilalt şi încearcă să vii cu o atitudine 
mai pronunţat pozitivă. Aceasta va atrage probabil 
o atitudine pozitivă şi din partea celeilalte persoane. 


E Ocupa-te de deturnarea emoțională 
Creierul nostru poate fi uşor deturnat emoțional şi, 
chiar dacă indignarea ne poate face plăcere, ea nu 
ne ajută să ne atingem ținta. Mai bine rămâi con- 
centrat pe ceea ce urmaresti să obţii, pentru că acest 
lucru te va ajuta să-ți gestionezi răspunsul mai 
eficient. 


N Smerenia înseamnă putere 
Nu suntem atotștiutori; smerenia este cea mai bună 
cale de a înţelege o lume mult mai mare decât noi. 
Ea poate însemna generozitate, poate însemna a-ți 
cere scuze. Amândouă izvorăsc din putere şi amân- 
două înseamnă la rândul lor putere. 

De pe această poziţie de putere poţi fi sigur că, lucrând cot 
la cot cu celălalt, poţi găsi o soluţie care să mulțumească pe 
toată lumea. 


Colaborează pentru 
a găsi soluţia împreună 


5.1. Nu există soluţie 
pentru o singură persoană 


Daca vrei ca celălalt să-şi însuşească soluţia, el trebuie să 
fie implicat în găsirea ei. 

Spune cuiva să tundă gazonul acum şi s-ar putea să pri- 
mesti un refuz categoric. Dar implică-l în găsirea soluţiei si 
s-ar putea să afli că are altceva de făcut în clipa aceasta, dar că 
va tunde gazonul mai târziu. Minunat, ţi-ai obținut rezultatul. 

Funcţionează acasă şi funcţionează de asemenea în afaceri. 
De exemplu, în ultimii ani, marketingul s-a deplasat înspre 
creativitatea comună, deoarece o mai mare implicare a con- 
sumatorului în dezvoltarea unui brand duce la creşterea loia- 
litatii fata de brandul respectiv, precum şi la o mai mare ca- 
pacitate de valorificare a cunoaşterii consumatorului. 

Într-un context paralel, Sistemul Naţional de Sănătate* în- 
curajează pacientul să se implice în deciziile legate de propria 


* Din Marea Britanie (n. trad.) 

sănătate şi îngrijire, deoarece dovezile arată că, în consecință, 
pacientul va face următoarele: 


E va fi mai mulțumit de serviciile pe care le primeşte 


E va regreta mai putin deciziile pe care a fost ajutat să 
le ia si probabil va fi mai înclinat să spună ca deci- 
ziile adoptate i s-au potrivit 


E va depune mai puţine reclamaţii decât cei care nu 
au fost implicaţi în luarea deciziilor.” 


În concluzie, fă-l pe celălalt să vină cu soluţia. 


Reformulează ca proces 
de colaborare și rezolvare a problemelor 


Într-o negociere, pentru a obţine un rezultat sustenabil, 
trebuie să trecem de la abordarea de şcoală veche a luptei la 
baionetă, în care cel mai puternic câştigă, şi să o reformulăm 
ca proces de colaborare si rezolvare a problemelor, în care 
problema este: 


A tuaiun rezultat în minte; el are un rezultat în minte 
I tuai constrângeri reale; el are constrângeri reale 


E tu ai resurse pe care le poţi pune pe masă; el are 
resurse pe care le poate pune pe masa. 


Scoate toate acestea la vedere si colaborati pentru a rezolva 
ecuaţia, astfel încât toate părțile să obţină rezultatul dorit. 
Ținând cont de constrângeri, dar ţinând cont si de resurse. 
Cu alte cuvinte, colaborati pentru a crea o soluţie care să răs- 
pundă nevoilor tuturor şi atunci vei putea avea încredere că 
soluția va fi aplicată. 

SUPER PONT 


Dacă vei face să pară că ideea este a celuilalt, el se va bate 
pentru ea. 


La fel se întâmplă într-o discuţie politică: este vorba tot 
despre identificarea problemei ce trebuie rezolvată, a rezul- 
tatelor dorite, a constrângerilor si resurselor şi apoi despre a 
decide care este soluţia cea mai bună. 

Şi, din nou, nu vei ajunge la cea mai bună soluţie până ce 
nu vei identifica clar părțile ecuaţiei. Cele mai multe conver- 
satii de acest fel nu duc nicăieri, pentru că fiecare susține idei 
diferite. Este mult mai bine să găseşti un punct comun asupra 
căruia părţile să se înțeleagă și să pornesti de acolo. 


Prietenul 1, oponent politic: Măcar putem fi de acord că 
amândoi vrem să facem lumea 
un loc mai bun. 


Prietenul 2, oponent politic: Da. Şi cea mai bună cale de a 
face acest lucru este să stimu- 
lăm economia. 

Prietenul 1, oponent politic: Aşa este, atât timp cât facem 
acest lucru în mod cinstit și 
sustenabil. 


Prietenul 2, oponent politic: Corect. Ceea ce înseamnă că... 


Desigur, toate acestea ar putea însemna o modificare a po- 
zitiei tale, dar nu ar fi grozav? Înseamnă că tocmai ai învățat 
ceva nou. 

Să treci din nou pe primul loc 


După cum am văzut, totul se bazează pe faptul că tu ai fost 
primul în adoptarea acelor comportamente pe care ai vrea să 
le manifeste cealaltă persoană, de exemplu a asculta cu aten- 
tie si a fi dispus la schimbarea opiniei. 

Același lucru este valabil si în privința impartasirii infor- 
matiilor. Predomină mitul că, cel putin într-o negociere, nu 
este bine să impartasesti informaţiile pe care le ai, pentru că 
celălalt le va folosi împotriva ta. În realitate, cu cât împărtă- 
şeşti mai multe informaţii, cu atât mai bună va fi soluţia la 
care veţi ajunge. 

Desigur, tu, pentru că eşti un cititor deosebit de inteligent 
şi bun cunoscător, ştii că este important să împărtășești in- 
formaţiile, dar celălalt ar putea fi mai convins că este un mit. 
Încă o dată, trebuie să fii un exemplu. Nu-l poţi învinui pe 
celălalt că înşală sau că nu spune totul, dacă și tu faci la fel. 


Colaborarea este o investiție 


Dacă vom lucra în acest spirit al colaborării pentru rezol- 
varea problemelor, nu numai că vom rezolva situația cu care 
ne confruntăm, dar vom şi stabili o relaţie mai buna pentru 
viitor. 

În 1978, preşedintele Sadat al Egiptului şi prim-ministrul 
Begin al Israelului au semnat acordurile istorice de la Camp 
David şi, făcând acest lucru, au găsit o cale de a colabora. Un 
an mai târziu, au semnat un tratat de pace care a pus capăt 
unui război de 31 de ani. Sinaiul a fost demilitarizat, s-au sta- 
bilit relații diplomatice, au fost anulate boicoturile şi s-a reluat 
comerțul. Doi dușmani de moarte au devenit aliaţi: o alianță 
care continuă şi în ziua de astăzi. 

Duşmanul tău de moarte ar putea deveni aliatul tău, ce zici? 

Nu te mai lega de identitatea celuilalt! 


Nimic nu va pune capat mai repede colaborarii decat ame- 
nintarea cu privire la sensul identitatii celuilalt. Cu toate aces- 
tea, a face pe cineva sa-si schimbe opinia poate face exact 
acest lucru. 

William Zartman, marele invatat in ale negocierii, profe- 
sor emerit la Universitatea Johns Hopkins şi preşedinte al 
Institutului International pentru Pace si Securitate* spune ca 
în niciun caz nu trebuie să negociem un sistem de convingeri: 
trebuie să negociem în cadrul unui sistem de convingeri.” 

Încercarea de a schimba sistemul de convingeri al celeilalte 
parti, viziunea ei asupra lumii, identitatea sau stilul ei va dura 
o veşnicie, dacă nu şi mai mult; pastreaza-ti energia şi lucrează 
cu ceea ce iti oferă ea. 

Daca esti democrat și stai de vorbă cu un republican sau 
viceversa, sau dacă esti o persoană provaccinare si stai de 
vorbă cu o persoană antivaccinare, nu te confrunti doar cu o 
schimbare de opinie; opinia lui se bazează pe situaţiile prin 
care a trecut in viata, pe prietenii şi familia din jur, pe poves- 
tea lui de viaţă, pe sentimentul de sine. Îţi urez noroc dacă 
vrei să schimbi așa ceva! 

Iar dacă celălalt simte că îi este pusă în pericol stima de 
sine, va intra în modul de funcționare tribal, în „eu contra tu”. 
Discutia va deveni personală, ceea ce este o veste foarte 
proastă pentru tine, dacă încerci să-l faci să-şi schimbe opinia. 

Prin urmare, stima de sine a celuilalt nu trebuie să fie ame- 
nintata. 


* În original, International Peace and Security Institute (1. red.) 

3 MODALITĂȚI DE A PROTEJA STIMA DE SINE 


Fă legătura între noua convingere și stima de sine. 


Fă legătura între noua convingere si o altă parte a 
identității celuilalt (de exemplu, aceea de suporter de 
fotbal, nu de suporter al echipei Manchester United). 


. Concentrează-te asupra asemănărilor dintre voi. 


Sora mea mi-a povestit cum a reuşit să-i facă pe colegii ei 
de birou să pună capăt nesfârşitei văicăreli de luni dimineaţă, 
implicându-se în discuţie şi pe urmă spunând: „Vai de mine, 
cât negativism! Să fim putin mai optimişti.” 

Dacă le-ar fi spus să nu mai fie negativi, aşa cum sunt si- 
gură că ar fi fost tentată, ar fi ridicat o barieră de tipul „noi 
împotriva lor” şi nu ar fi ajuns nicăieri. 

Iar în cazul istoricului acord de la Oslo, una dintre moda- 
litatile prin care negociatorii israelieni şi palestinieni au reu- 
sit să stabilească o legătură între ei, a fost glumind împreună 
pe seama gazdelor norvegiene. Este clar că în această privință 
trebuie sa fim precauti şi este important să subliniem că nor- 
vegienii înşişi au încurajat acest lucru, astfel încât le-a permis 
părţilor să micşoreze diferenţele de identitate dintre ele şi să 
înmulțească punctele comune. 


„Omul acela nu-mi place; 
trebuie să-l cunosc mai bine” 


Aşa cum spune acest citat din Abraham Lincoln, rezistența 
noastră în fata colaborării sau pur și simplu antipatia fata de 
celălalt vine adesea din faptul că nu cunoaştem persoana. 
Descoper-o şi vei vedea că „de fapt nu este chiar așa de rea”. 

Este un fapt cum nu se poate mai evident în organizaţiile 
de tip siloz. Comentariul de genul ,, Vai, echipa X nu este bună 
de nimic” (unde X înseamnă IT-istii, serviciul comercial, 


COLABOREAZĂ PENTRU A GĂSI SOLUȚIA ÎMPREUNĂ | 169 


financiar, juridic, auxiliar, resurse umane, control de calitate, 
back office, front office, conducere, filiala de la Paris sau orice 
altă echipă, alta decât echipa persoanei care face acest comen- 
tariu) este simptomatic pentru o structură de acest tip. 

Aceste chestiuni dispar aproape instantaneu dacă echipele 
au ocazia să se întâlnească şi să discute între ele. Indiferent 
dacă acest lucru ar însemna o ocazie de socializare sau depla- 
sarea echipei din India la sediu, pentru o întâlnire cu con- 
ducerea, sau doar postarea unor fotografii şi biografii pe in- 
tranet, toate vor contribui la îndepărtarea barierelor şi 
îmbunătățirea colaborării. 


Construiește alianţa la fata locului 


Dacă vrei să fii convingător, nimic nu va ajuta mai mult 
decât ca tu si cealaltă persoană să treceţi împreună prin situ- 
atia pe care vrei să o schimbi. În felul acesta construieşti o ali- 
anta în fata provocarii din lumea reală. 

În cartea Influencer: The New Science of Leading Change** 
autorii descriu cum Mike Wildfong, manager al unei firme 
de inginerie, a vrut să-și determine angajaţii să respecte mă- 
suri mai stricte de siguranță a muncii. 

Aşa că i-a scos la o zi de voluntariat în ajutorul unui fost 
coleg care avusese un accident de muncă şi care trăia din in- 
demnizatia de handicap. 

Oamenii au petrecut o zi facand reparatii in gospodaria 
fostului coleg si initiativa a fost incununata de succes in toate 
planurile: a fost un ajutor pentru fostul coleg, o experienta de 
solidaritate pentru echipa si, probabil cel mai important, ati- 
tudinea fata de siguranta la locul de munca s-a schimbat din 
acel moment. 


* În limba română, cu titlul Influencerul. Noua știință a tipului de 
conducere (n. red.) 

5.2. Planificarea procesului 


Când vine vorba despre a determina o persoană să-şi 
schimbe opinia nu există o baghetă fermecată, dar dacă vrei 
să-ţi maximizezi şansele de succes, ai face bine să planifici 
procesul şi cel mai bine este să-l planifici împreună cu per- 
soana respectivă. 

În negocierile de pace complexe, acesta este un lucru esen- 
tial. Înainte de începerea discuţiilor vor fi discuţii despre dis- 
cutii, iar în situațiile deosebit de sensibile vor exista chiar si 
discuţii secrete despre discuţiile despre discuţii. În felul acesta 
va rămâne prea puţin loc pentru neprevăzut. Comentatorul 
negocierilor de pace din Columbia a spus: „Vedem lumina de 
la capătul tunelului. Problema este că nu avem tunel” 
Discuţiile despre discuţiile despre discuţii pot construi 
tunelul. 

S-ar putea să ai nevoie de o întâlnire preliminară întâlnirii 
cu persoana a cărei părere vrei să o schimbi, pentru a discuta 
cum s-ar putea desfăşura discuţiile. Sau, ai putea face acest 
lucru doar cu echipa ta, ca să fii sigur că toată lumea ştie ce 
are de făcut. Un prieten care a lucrat cu o mare firmă de ingi- 
nerie mi-a povestit că a participat la o şedinţă cu un posibil 
partener de afaceri, în care un membru venit de curând a 
mărturisit: „Suntem foarte bucuroși ca stati de vorbă cu noi — 
nu a mai interesat pe nimeni si suntem cam disperaţi.” 
Onestitate admirabilă, poate, dar probabil nu a adus niciun 

folos cauzei lor. Acesta este genul de neajunsuri ce pot fi evi- 
tate printr-o întâlnire preliminară întâlnirii. 

Te-ar putea interesa si să lansezi ideile anticipat, astfel încât 
ele să nu mai vină ca o surpriză. Oamenii îşi schimbă rareori 
opinia la primul contact cu o idee, dar, dacă au ocazia să o 
cântărească mai întâi, cresc şansele să fie de acord cu ea; cresc 
chiar şansele să pretindă că este ideea lor — un rezultat de care 
ar trebui să te bucuri. 

S-a întâmplat odată să fac pregătire cu două persoane care 
solicitau acelaşi post de conducere, în sistem partajat, într-o 
organizaţie publică bine-cunoscută. Aveau câteva idei exce- 
lente despre cum puteau să aducă organizaţia în secolul XXI, 
dar când i-am întrebat cum va primi aceste idei preşedintele, 
principalul factor de decizie, s-au încruntat. Se pare că per- 
sonajul avea idei foarte conservatoare în această privință. De 
aceea am dedicat cea mai mare parte a pregătirii discutând 
despre cum ar putea să-i transmită preşedintelui ideile îna- 
inte de interviu, astfel încât acesta să se convingă de valoarea 
lor. Cei doi au reuşit să identifice câţiva cunoscuţi: oameni 
care ar fi dispuşi să le susțină ideile şi care urmau să se întâl- 
nească cu preşedintele, iar lansarea preliminară a ideilor cu 
ajutorul acestora a devenit baza strategiei lor. 


Poartă o meta-discutie 


Cum este cu soluţia, așa și cu procesul: vei obține rezultate 
mai bune dacă vei implica cealaltă persoană în definirea pro- 
cesului. Este ceea ce numim o meta-discutie: unde discuţia 
este despre discuţia propriu-zisă: cum se va desfăşura, ce su- 
biecte vor fi abordate, ce veți face dacă vor exista dezacorduri 
sau dacă se încinge şi aşa mai departe. 

Dacă stabileşti acest proces de colaborare cu cel din fața 
ta, toată lumea va fi mult mai dispusă să-l respecte și poţi să 
revii la el pe parcurs, pentru a te asigura că nu există abateri. 

Gary Noesner a spus că întotdeauna va conveni împreună 
cu autorul unei răpiri cum se va desfăşura sfârşitul operati- 
unii, cât mai detaliat posibil. „Mașinile vor fi parcate acolo. 
Eu dau semnalul, iar tu vei elibera primii doi ostatici..., veri- 
ficând în permanență: „Eşti mulțumit, asa? Vrei să schimbi 
ceva?” 

Dacă procedează în acest fel, dacă discută procesul cu ce- 
lălalt în prealabil, va constata că rareori celălalt vrea să 
schimbe ceva şi când se ajunge la desfăşurarea propriu-zisă a 
procesului, totul decurge conform înţelegerii şi se termină 
fără incidente. 

Meta-comentariul, spargerea celui de-al patrulea perete al 
discuţiei, este un instrument util si în timpul desfăşurării pro- 
cesului, dacă se întâmplă totuşi o deraiere. 


Calmează-l în timpul desfășurării procesului 


Discutia cu cineva pe timpul desfăşurării unui proces are 
ceva hipnotic. Piloții de linie se folosesc de acest efect: „Vom 
zbura la o altitudine de 11.000 de metri, vom ajunge la Miami 
în 3 ore, la ora 17 şi câteva minute, iar temperatura va fi foarte 
plăcută, de 26 grade Celsius.” 

De ce fac acest lucru? Se așteaptă să zică cineva „Prefer să 
zburăm la 10.000 de metri?” Pasagerii nu au nevoie să ştie 
această informaţie, dar au nevoie să știe că se află pe mâini 
sigure. Un pilot calm, cu o voce de radio potrivită unei emi- 
siuni de la miezul nopţii, care le vorbeşte liniştit despre ce 

urmează, practic spunându-le cum va arăta viitorul, ajută la 
relaxarea nervilor. 

Şi comercianții folosesc acelaşi truc în avantajul lor, îna- 
inte de a încheia o tranzacţie. „În următoarea etapă vom veni 
să facem măsurători; atunci vom putea să vă dăm o estimare 
mai exactă a costului. Când vom comanda materialele veţi 
putea alege gama de culori. Durează aproximativ două săp- 
tămâni să primim materialele. Contractorii noştri vor rămâne 
pe şantier două săptămâni să le instaleze. Vă sugerez să le lă- 
sati să se usuce câteva zile si după aceea le puteţi lua acasă. 
Cum vi se pare?” 

Habar nu am ce vinde acest comerciant, dar pot răspunde 
la întrebare: „Da. Mie îmi sună bine!” Încrederea lui în cum 
va arăta viitorul dovedeşte autoritate şi experienţă, iar mie 
îmi place acest lucru, aşa că voi cumpăra triplu. 


Cum să convingi pe cineva 
să sară de pe o macara foarte înaltă 


Acum multi ani acest proces a fost atât de convingător, 
încât m-am hotărât să fac prima mea săritură bungee. Nu-mi 
este ruşine să recunosc că intepenisem de frică. Eram într-o 
cușcă, atârnat de o macara şi pe măsură ce cusca se ridica, in- 
structorul îmi povestea ce urma să se întâmple. „OK, deci, 
când ajungem sus de tot, voi deschide uşa asta, tu vei pune 
mâna dreaptă aici, mâna stângă aici şi pe urmă vei striga 
«1-2-3 bungee!» şi vei sări.” 

În mintea mea, m-am gândit: „Oh, nu, n-o sa fac aşa ceva, 
ba chiar am să-ţi cer să mă duci imediat jos.” Dar s-a întâm- 
plat ceva ciudat. 

Instructorul şi-a cronometrat perfect discursul şi l-a în- 
cheiat exact când am ajuns sus, continuând să-mi dea instruc- 
tiuni fără întrerupere. „Aşa, am deschis uşa, acum pune mâna 
dreaptă aici’, ceea ce am făcut, „pune mâna stângă aici’, ceea 
ce am făcut, „acum strigă «1-2-3 bungee!» si sari; ceea ce am 
făcut! Imediat după aceea am mai strigat şi alte cuvinte, dar 
am fost total surprins că i-am urmat sfaturile. 

Oricum, a fost cea mai rapidă coborâre prin care am tre- 
cut vreodată. 


Dirijează-l în timpul procesului 


Așadar, la fel ca în cazul instructorului de sărituri, consti- 
entizarea şi controlul procesului nu se sfârșesc odată cu pla- 
nificarea: sunt importante până la capăt. 

Începe prin a exprima în cuvinte intenţia întâlnirii 
(„Suntem aici ca să convenim asupra / ca să discutăm despre / 
ca să găsim o soluţie pentru...”). Dacă ati clarificat si ati con- 
venit asupra acestui aspect şi reveniti la el ori de câte ori con- 
versatia se impotmoleste, ai toate şansele să obţii rezulta- 
tul dorit. 

Condu în continuare discuţia prin fiecare etapă: „OK, cred 
că ne-am înţeles cu privire la X, putem trece la Y?”, verificând 
întotdeauna dacă este OK şi pentru cealaltă parte. În felul 
acesta toți rămân în dispoziţie de colaborare, plus ca impli- 
carea celuilalt nu îi va lăsa posibilitatea să spună mai târziu 
că soluţia nu-i aparține în egală măsură şi lui. 

De obicei, va prezida neoficial în acest proces persoana cea 
mai influentă dintre participanţii la întâlnire, cea care are cele 
mai mari şanse să obțină rezultatul urmărit. 

SUPER PONT 


Începe şedinţa propunând o ordine de zi si întrebând 
dacă celâlalt este de acord cu ea. 


Umflă contul bancar 
în care ţi-ai depozitat influența 


Procedând astfel iti măreşti creditul din contul bancar în 
care iti tii influența psihologică. Potrivit acestui model, vei 
câştiga credit de fiecare dată când: 


I spui ceva care are sens 

I arăţi înțelegere pentru preocupările celeilalte per- 
soane 

T ajuţi cealaltă parte să-şi atingă scopul 

I propui ceva ce conduce la un rezultat de succes. 


Pe de altă parte, pierzi credit ori de câte ori: 


I propui ceva fără sens 

I te concentrezi numai asupra preocupărilor tale 
E îlblochezi sau îl impiedici pe celâlalt 

I propui ceva ce nu are succes. 


Aşa cum se întămplă cu orice cont, vrei să ai în el un cre- 
dit cât mai mare, aşa că este foarte simplu, asigură-te că faci 
mult de pe prima listă şi nimic din cea de-a doua. 

implică oamenii în detalii 


Gary Noesner, negociator al FBI pentru cazuri de răpire de per- 
soane. Noesner a lucrat 23 de ani pentru FBI ca negociator pen- 
tru cazuri de răpire și a fost șeful echipei de negocieri în situații 
de criză. A fost consultant tehnic pentru miniseria Waco la Netflix 
și unul dintre personajele principale ale acestui serial. El a elabo- 
rat cadrul principal de desfășurare a negocierilor în cazuri de ră- 
pire de persoane, intitulat The Behavioural Change Stairway și a 
publicat volumul de mare succes, Stalling for Time: My Life as an 
FBI Hostage Negociator. 


„După părerea mea totul este bazat pe o relație. Înainte 
de a reuși să rezolvăm o situație sau să transmitem un mesaj, 
trebuie să construim o relaţie de încredere și să ne dovedim 
autenticitatea sau sinceritatea, sau credibilitatea. 

Dar este și o chestiune de proces, iar dacă ai capacitatea 
de a conduce acel proces, o poţi folosi în avantajul tău. 

În 1993, m-am dus la Lucasville în Ohio, ca să ajut la stin- 
gerea unei razmerite grave din închisoare, care dura de mai 
multe zile. Se războiau între ele trei grupări diferite: o bandă 
de infractori de culoare, o bandă de infractori albi, iar a treia 
era o banda de musulmani negri. Cele trei nu se intele- 
geau deloc. 

Fiecare grupare luase ostatici pe care îi ţineau separat. 
Fiecare grupare voia ceva diferit: unii voiau să discute cu prie- 
tenele lor, alții voiau doar să se revolte și să facă scandal pen- 
tru condiţiile din închisoare, iar razmerita se întinsese peste 
tot. Cu cât erau mai multi implicaţi în discuţii, cu atât situa- 
tia devenea mai haotică. 

Așa că le-am spus managerilor închisorii că, în loc să in- 
siste pe «Ar fi bine sa vă predati», ar trebui să-i ajute pe deti- 
nuti să se organizeze. 

Și așa am făcut. l-am comunicat fiecărui grup că voiam 
să intrăm în dialog cu ei, dar că nu puteam face acest lucru 
până ce nu puneam pe o listă ce era important pentru grup. 
Au desemnat câte un purtător de cuvânt și am fixat o întâl- 
nire în care să-i ascultăm cu atenţie și să înțelegem ce pro- 
bleme aveau. Și deținuții așa au facut. 

Din întâlnire a rezultat o listă de 20 de puncte, iar răspun- 
sul curajos al managementului a fost că nu putea fi de acord 
cu niciunul dintre ele, pentru câ ar fi stabilit un precedent: 
«Nimeni nu ne poate spune ce sâ facem.» 

Când am luat însă punctele unul câte unul, am fost uimiti 
să constatâm cât de ușor putea fi transpus în practică fiecare. 
Revoltatii urmaseră clar instrucţiunile noastre și exprimaseră 
cererile în termeni foarte politicosi, ceva de genul «Am dori 
să analizăm posibilitatea de a primi o hrană mai bună la can- 
tina închisorii», «Vă rugăm să analizati posibilitatea de a mări 
timpul alocat pentru recreere» și așa mai departe. 

Închisoarea respectivă era într-adevăr recunoscută pen- 
tru metodele aspre și pe acest fundal se desfășura razmerita. 
După părerea mea, aceste solicitări, așa cum erau prezentate, 
erau o ocazie de aur. Le spuneau managerilor, «O puteţi re- 
zolva pe fiecare dintre ele. Nu trebuie să implementati ceea 
ce ati constatat, dar este ușor să analizati. lar daca nu puteţi 
să rezolvati, comunicaţi un motiv pentru care nu puteți 
rezolva.» 

Detinutii au fost de acord sa elibereze ostaticii și sa se 
predea. Așa că am trecut la etapa a doua și am început lungi 
discuții despre detaliile exacte ale predării lor. «Va veți alinia 
acolo, vom lua loturi de câte zece persoane...» etc. 

Când implici oamenii în detaliile procesului, verifică de 
fiecare dată: «Este OK pentru tine? Vrei să schimbi ceva?» Vei 
constata că, de obicei, celălalt nu vrea să schimbe nimic sem- 
nificativ. lar când își dă acordul pentru un proces, devine par- 
tener în implementarea și succesul lui. 

Și așa s-a întâmplat. Ostaticii au fost eliberați, iar deținuții 
s-au predat. 

Am reușit să rezolvăm situaţia inflamată nu impunând 
autoritate cu forţa, ci prin disponibilitatea de a fi deschiși și 
de a asculta și prin managementul eficient al procesului. 
Aratand respect și permiţând celeilalte parti să simtă o oa- 
recare justificare si putin succes în problema ei.” 

5.3. Fii creativ 


Este vorba, aşadar, despre un proces orientat spre rezolva- 
rea problemei, numai că uneori rezolvarea unei probleme nu 
este chiar atât de simplă. 

Înseamnă că trebuie să fii creativ şi să vii cu cât mai multe 
idei posibil, pentru că nu se ştie care va fi cea bună. 

Creativitatea a fost inventată în 1942 de Alex Osborn, un 
guru al reclamei. Ei bine, poate nu chiar creativitatea, dar el 
este cel care a inventat cuvântul ,,brainstorming’, pe care l-a 
folosit în cartea How to Think Up** şi ale cărui principii le-a 
detaliat ulterior în mai popularul volum Applied Imagination: 
Principles and Procedures of Creative Problem Solving.**** 


4 PRINCIPII 
ALE METODEI BRAINSTORMING 


1. Mergi pe cantitate: este mai usor sa reduci decat sa 
adaugi. 


. Abtine-te să critici: suspendarea judecarii pentru o 


etapă ulterioară a criticii le permite oamenilor sa-si 
elibereze gândirea. 

. Întâmpinâ cu braţele deschise ideile ciudate: ele ar 
putea conduce la o alta idee care altfel nu ar fi apărut. 


. Combinâ ideile și îmbunâtățește-le: natura generativa 
a procesului va duce la elaborarea soluţiei optime. 


* În limba română, cu titlul Cum să gândești la nivelul următor. (n. red.) 
** În limba română, cu titlul Imaginatie aplicată: Principii si proceduri 
de rezolvare creativă a problemelor. (n. red.) 

În punctul acesta, meta-discutia cu privire la aceste prin- 
cipii devine extrem de importantă: „Să concediem tot perso- 
nalul” este o idee bună în brainstorming, dar poate primi un 
răspuns diferit dacă ceilalți nu se află în acelaşi context. 


Identifică cât mai multe variabile 


Un element care va ajuta mult creativitatea este identifica- 
rea cât mai multor variabile posibile. Să vedem mai exact ce 
înțelegem prin acest lucru. 

Ai cerut o promovare şi răspunsul şefului tău este un mare 
„nu” pentru că nu i-ai ușurat sarcina de a spune „da. Situaţia 
nu este însă binară, promovare sau nepromovare, fii creativ 
şi identifică mai multe variabile. În afară de funcţie: 


E există si salariul, bonusuri şi alte componente ale 
pachetului, care ar putea fi aduse în discuţie 

I ar putea fi vorba despre participarea la ședințe 

I ar putea fi vorba despre participarea la unele pro- 
iecte mai bune 

I ar putea exista alte forme de recunoaștere pentru 
munca suplimentară pe care ai depus-o 

E ai putea lucra patru zile pe săptămână 

I ai putea lucra șase zile pe săptămână. 


Un milion de posibilități, limitate numai de imaginaţia ta. 

Şi, în spiritul acestui capitol, două imaginatii care colabo- 
rează vor fi mai bune decât una. 

Clientul spune că nu-şi poate permite onorariul tău, astfel 
încât, fie lucrezi la un nivel neprofitabil, fie renunti să iei con- 
tractul. Dar, încă o dată, situaţia nu este binară. 

I Poti reduce anvergura pentru a te încadra în buget. 

I Poţilăsao parte din muncă pe seama clientului sau 
o poţi subcontracta sau transmite cuiva aflat la în- 
ceput de carieră. 

I Îi poţi oferi versiunea Dacia a serviciului mai de- 
grabă decât pe aceea Rolls Royce. 

E Ai putea folosi materiale mai ieftine. 

A Poţisolicita sa fii plătit in avans, ca să nu ai ulterior 
probleme de flux de numerar. 

A Clientul poate să aștepte perioada cand tu ai mai 
puţin de lucru. 

E Clientul poate să fie de acord cu mai multă muncă. 

I Celălalt poate delega o parte din activitate. 

I Poti fixa preţul în funcţie de rezultat. 


Un milion de posibilități, limitate numai de imaginaţia ta. 

Încerci să slabesti şi partenerul isi propune să luați masa 

în oraş. Bineînţeles că tu nu vrei, pentru ca te gândeşti la ca- 

loriile care se vor așeza pe tine. Dacă va fi o alegere binară de 

» » 

genul „Mergem la restaurant” sau „Nu mergem la restaurant”, 

unul dintre voi doi va rămâne dezamăgit. Dar există şi alte 
variabile care v-ar putea ajuta. 


E Ati putea alege un restaurant cu variante sânătoase 
de meniu. 

E Ati putea conveni să mergeţi la restaurant diseară, 
dar mâine seară partenerul va găti chiar el o cină cu 
puţine calorii. 

E Sau poate îi vei permite partenerului să iasă la res- 
taurant cu altcineva. 

E Sau vă duceti amândoi la alergare, ca să ardeti mai 
întâi nişte calorii. 

E Sau partenerul va fi de acord să tina împreună cu 
tine un regim cu porții reduse, o perioadă de timp, 
ştiind că acest lucru te va ajuta pe tine să-l respecţi. 

— Sau va fi de acord să-ţi spună când va mai fi disponi- 
bil să vină la masă în restul săptămânii, pentru că asa 
te va ajuta să-ți planifici mai bine regimul alimentar. 


Un milion de posibilități, limitate numai de imaginaţia ta. 

În ultimii ani de existenţă ai Uniunii Sovietice, când 
glasnost şi perestroika au deschis o economie falimentară în 
fata multor firme occidentale, dispuse să se lanseze pe piaţă 
acolo, jocul s-a numit de multe ori creativitate. Pepsi a dorit 
o parte din piaţă şi a acceptat să vândă băuturi răcoritoare în 
valoare de 3 miliarde de dolari, dar nu exista atâta valută pen- 
tru a fi plătită. 

Exista însă o abundență de echipament militar învechit, 
aşa că Pepsi a acceptat în schimb, ca parte a plăţii, 17 subma- 
rine sovietice, un crucișător, o fregată şi un distrugător.” 

Eventual clientul tău iti poate oferi un submarin ca parte 
din plată? Zic și eu, poate că da. 


Treci la vizual 


În general, este avantajos să gândeşti folosind cerneală. 

Problemele pe care le avem de rezolvat sunt adesea destul 
de complexe si contin multe componente aflate în tot felul de 
interconexiuni şi dependențe și ar putea fi prea mult să le tii 
minte pe toate atât de mult timp cât ai nevoie pentru a le 

rezolva. De aceea, să pui problema pe hârtie iti va ușura mult 
sarcina. 

lată un adevăr cu atât mai valabil cu cât problema preo- 
cupă mai multe creiere. Dacă trebuie să comunici o problemă 
complexă celeilalte persoane, te va ajuta mult să recurgi la 
vizual. 

Nu trebuie să fi Picasso: forme si linii simple şi oameni de- 
senati ca un bat ajung (e drept că tocmai acestea îmi amintesc 
de Picasso). Poţi reprezenta idei, oameni, relaţii, entități. Le 
poţi folosi pentru a explica, a explora, a pune o structură în 
situația respectivă, a crea idei noi. Poti să le arăţi, poţi crea le- 
gături între lucruri, poţi muta lucrurile. 

„Un bon croquis vaut mieux qu'un long discours”, a pus 
Napoleon — o schema bună este mai valoroasă decât un dis- 
curs lung. Iar cand este vorba despre schimbarea unei opinii, 
probabil că este adevărat. 


Valorifică diferenţele 


De obicei, evaluăm variabilele în mod diferit, iar soluţia 
se găseşte de multe ori tocmai aici. 

Aşa cum au arătat profesorii David Lax şi James Sebenius 
de la Harvard, constati că tocmai diferenţele care ar putea 
duce la conflict sunt cele care dau valoare. În cartea lor The 
Manager as Negotiator”, cei doi recomandă să valorificăm 
diferenţele, iar cum facem acest lucru este, încă o dată, limi- 
tat doar de propria imaginație. 

5 MODALITĂȚI DE A VALORIFICA DIFERENȚELE 


1. Diferenţele de interes: poate că una dintre părți urmă- 
rește un rezultat politic, fără să-i pese de buget; cea- 
laltă nu este interesată de politică și este preocupată 
numai de bani. Ele pot găsi ușor o soluţie potrivită pen- 
tru toți. 

Predictii diferite despre viitor: am niște acțiuni și cred 
că preţul lor va scădea; tu crezi că va crește cu 10-15 
la sută. Cadem de acord să le cumperi cu un pret mai 
mare cu 5 la sută decât cel actual și amândoi suntem 
mulțumiți de tranzacție. 

Păreri diferite despre risc: mie nu-mi place riscul, așa 
că vreau un rezultat garantat; tu ești dispus să riști, așa 
că te oprești la o cifră care ia în calcul performanța și 
care ar putea să crească. 

Diferențe în privința timpului: poți cumpăra acum, 
daca plătești prețul integral, dar te va costa mai putin 
dacă aștepți perioada din afara sezonului. 


Diferențe de resurse: tu ai o vacă, eu am un bou, îm- 
preună avem o afacere. 


În aceste diferenţe de priorități şi valorizări ale variabile- 
lor putem găsi soluţia prin care 1 + 1 = 3 şi care este aproape 
întotdeauna cheia succesului. 


Cum pronunti „Nene”? 


Paul Chard, presedinte al Clubului de Crochet Northampton, a 
găsit o soluţie creativă pentru rezolvarea unei dispute locale. 


„Cum pronunti Raul Nene? Întâmplător există o dispută 
în legătură cu acest lucru și am găsit o soluţie creativă pen- 
tru rezolvarea controversei. 

Râul izvorăște din ţinutul Northamptonshire, curge prin 
Peterborough și se varsă în mare în ţinutul Cambridgeshire. 
La capătul din Northampton, pronunția rimează cu pronun- 
tia «ten”, dar la Peterborough, rimeaza cu «kiin». La mijloc se 
află si un oraș, numit Thraxon, unde pronunția diferă de la 
un cartier la altul și existâ oameni care locuiesc în centrul 
orașului și care se cearta în familie pe acest subiect. 

Ambele părți pot veni cu hărți și cu dovezi istorice sau 
academice în sprijinul unui argument sau al altuia. Deci, cum 
rezolvăm? 

Jucănd crochet, desigur. 

Vezi, eu sunt Paul şi sunt președintele Clubului de Crochet 
din Northampton si am un prieten, tot Paul si el, care este 
secretarul Clubului de Crochet din Peterborough. Doua clu- 
buri la cele două capete ale râului, care glumesc permanent 
pe marginea numelui. 

Așa câ am hotărât să jucăm un meci între echipele noas- 
tre, iar în următoarele 12 luni echipa care pierde să fie obli- 
gată să adopte pronunția echipei care câștigă. 

A devenit o chestiune de mândrie să-ţi reprezinti orașul 
şi râul. Dumnezeu și Majestatea Sa sunt de partea noastră, 
pentru Anglia şi pentru St. George, lucruri de genul acesta! 
Multă bășcălie, toate pentru a mâri miza. 

Problema a căpătat o atenție colosalâ. Am dat un comu- 
nicat pentru presa localâ, care a mușcat momeala imediat. 
Ziarul din Northampton m-a numit Paul cel Bun, iar pe pri- 
etenul meu Paul cel Râu, în timp ce Radio Cambridge, desi- 
gur, ne-a numit pe dos. 

Dar am luat meciul în serios. Totul a fost oficializat, am 
instituit un sistem de handicap, ne-am pus costumul oficial 
de crochet: ne distram, dar eram seriosi. Meciul a fost cu ade- 
vărat interesant si s-a intamplat că a fost și echilibrat. Numai 
câ la crochet nu poți termina la egalitate, asa câ scorul a fost 
străns până aproape de final. 

Și am câştigat! Peterborough va pronunţa «nen», care ri- 
mează cu «ten», timp de 12 luni, dupâ care vom juca din nou. 
Radio Northampton a fost foarte atent să-l audă pe Paul pro- 
nuntand Nen în eter, dar Radio Cambridge nu i-a cerut acest 

lucru, așa că am deschis eu subiectul: «Scuze, Paul, n-am 
auzit bine, poţi să repeti?!» 

A fost nostim și o modalitate lejeră de rezolvare a unei 
chestiuni în aceste vremuri de controverse pe tot felul de su- 
biecte. Și a fost de asemenea o publicitate binevenită pentru 
joc și pentru cluburile noastre. 

Ce urmează? Cum se pronunţă «scones»?! 


* Un produs traditional britanic, un fel de briose (n. red.) 

5.4. Concentrează-te asupra 
celor cinci întrebări „de ce” 


Am văzut în Capitolul 4 că trebuie să fii ferm în privința 
rezultatului, dar flexibil în modul de abordare, ceea ce nu în- 
seamnă totuși că trebuie să te tii cu dinţii de poziția ta. Acesta 
este probabil cel mai frecvent întâlnit mit în negocieri și pro- 
blema este că, dacă ambele părți sunt „buni” negociatori 
(adică duri), nimeni nu cedează si nu se ajunge la nicio inte- 
legere: înțelegerea care aduce beneficii ambelor parti este ra- 
tată, pentru că nimeni nu este dispus să-şi schimbe poziția. 

Chiar dacă cele două parti acceptă cu mare greutate să 
adopte o poziție de mijloc, se va ajunge la un rezultat cu care 
niciuna nu va fi mulțumită: una dintre parti va simți că acesta 
i-a fost luat pe nimic, iar cealaltă că l-a costat prea mult. Multi 
apreciază că împărțirea diferenţei înseamnă câştig pentru am- 
bele parti, dar în cazul de fata vom vedea că este, de fapt, o 
pierdere pentru ambele părți. 

În afară de acest lucru, dacă esti un negociator dur, este 
posibil ca reputaţia să te preceadă, iar oamenii fie vor refuza 
să colaboreze cu tine, fie - dacă vor fi nevoiți să o facă — vor 
taxa acest lucru în consecinţă. Acel procent de 20 la sută de 
care dispui, chiar dacă nu-ţi dai seama de el, i-a făcut sa 
crească prețul de la început cu 30 la sută. 

De aceea noi (împrumutăm pentru o clipă acel ,,noi” al 
maiestatii) nu recomandăm această abordare. 

Şi în acelaşi timp, nu recomandăm nici să te faci luntre şi 
punte. Fii, în schimb, ferm, dar flexibil. 

Aici este cheia, fii ferm în privinţa țintelor fixate răspun- 
zând la cele cinci întrebări „de ce”, dar flexibil în privința mo- 
dalitatii de a le atinge. 


Rămâi concentrat pe cele cinci întrebări „de ce” 


Pe de altă parte, lasă-i celuilalt avantajul dacă, printre va- 
riabile, obţii în schimb ceva de valoare egală sau mai mare, 
care iti permite să-ţi atingi țelul definit după cele cinci între- 
bari „de ce” 

Google, Facebook si alte companii de inalta tehnologie 
ofera multe dintre produsele lor gratis; este un mare avantaj. 
Dar acum sunt in posesia datelor tale, ceea ce inseamna ca 
sunt stăpâni pe viitorul tau şi au înaintat departe pe calea 
obiectivului pe care şi l-au stabilit cu ajutorul celor cinci în- 
trebări „de ce’, şi anume acela de dominație globală. A fost o 
lovitură de maestru, chiar dacă uşor diabolică. (Recomandăm 
loviturile de maestru, dar nu pe cele diabolice, nici măcar pe 
cele în mică măsură.) 

În 2020, un bărbat înarmat s-a urcat într-un autobuz din 
orașul ucrainean Lutk și a luat ostatici 13 pasageri. Poliţia a 
împrejmuit zona si s-a instalat o situaţie de asediu, în care au 
răsunat focuri de armă, iar teroristul, Maksim Krivoş, in vâr- 
stă de 44 de ani şi evident instabil psihic, a aruncat explozibili 
pe fereastră. 

Cum s-a rezolvat impasul? Krivoş a promis că va elibera os- 
taticii şi se va preda dacă preşedintele ucrainian Volodimir 
Zelenski posta un video pe Facebook recomandându-le oame- 
nilor să vadă filmul cu Joaquin Phoenix din 2005, Earthlings*, 
un film despre cruzimea oamenilor fata de animale. 


* Film documentar, în limba română cu titlul Pământenii (n. red.) 

Preşedintele a făcut acest lucru imediat şi Krivos s-a ţinut 
de cuvânt. În mai puţin de o oră criza s-a încheiat, iar posta- 
rea a fost retrasă de pe Facebook şi înlocuită cu o notă de mul- 
tumire pentru poliție si toţi cei implicați în încheierea ei. 

Zelenski a cedat solicitărilor și a fost criticat de unii dintre 
compatrioți: un președinte mai conservator ar fi considerat, 
poate, că nu se cuvenea să facă acest gest, dar a fost vorba doar 
despre un mod pragmatic de a obține rezultatul dorit, criza 
s-a rezolvat si viețile oamenilor au fost salvate. 

(Când scriam această carte, Rusia tocmai invadase Ucraina 
şi preşedintele Zelenski a adoptat o poziție remarcabilă în fața 
forțelor ei. Să sperăm că pragmatismul și creativitatea pe care 
le-a demonstrat la Lutk, împreună cu eforturile celorlalte 
parti, vor contribui la soluționarea paşnică a conflictului cât 
mai curând posibil. Din păcate, pentru moment perspectivele 
sunt sumbre.) 

Revenind la ale noastre, aşa cum am văzut în Capitolul 1, 
poate că ţinta definită prin răspunsurile la cele cinci întrebări 
„de ce” nu are nicio legătură cu a-l face pe celălalt să-şi 
schimbe opinia. Este chiar atât de important să-i faci pe pă- 
rintii tai să voteze altceva? Poate este mai important să le arăţi 
că îi iubeşti. Chiar trebuie să-l faci pe prietenul tău să-și 
schimbe părerea despre mişcarea Occupy? Poate este mai im- 
portant să ramaneti prieteni. 

Rămâi concentrat asupra celor cinci întrebări „de ce’, asu- 
pra aspectului cu adevărat important. 

5.5. Rezolvarea conflictului 


Ce faci dacă situația s-a încins si ati ajuns la conflict sau 
chiar la luptă? 

Ei bine, dacă vrei, poţi încerca să câştigi lupta, dar acesta 
ar fi subiectul altei cărți. Aici vrem să te ajutăm să-ți atingi 
țelul stabilit întrebând de cinci ori „de ce’, iar a câştiga lupta 
ne distrage atenția. In această carte, iti recomandăm să te con- 
centrezi asupra telului definit prin cinci întrebări „de ce” şi să 
faci tot ce poți pentru a-l atinge. 

Acest lucru înseamnă probabil gestionarea răspunsului, 
poate renunţarea la furie și la dorința de a pune mâna pe mi- 
tralieră, ceea ce nu este întotdeauna uşor de făcut. 

Şi mai înseamnă, de asemenea, să renunti la învinuire. Nu 
are niciun rost să încerci să repari trecutul; nu există valoare 
decât în încercarea de a rezolva problema actuală, ca să poți 
ajunge acolo unde dorești. Iar acest lucru se întâmplă numai 
daca renunti la ideea „Eu am dreptate, iar tu greşești.” 


6 MODALITĂȚI 
DE A GESTIONA CONFLICTUL 


1. Urmărește orice ocazie de deschidere în discuție, pen- 


tru a dezamorsa conflictul. 


Meta-comentariu: „Ne certăm în continuare, ceea ce 
probabil că nu ne ajută pe niciunul; am putea, în 
schimb, să ne calmăm și să căutăm o soluție.” 

. Concentrează-te din nou asupra intereselor: Nu ne 
ajută pe niciunul sa... 


. Auditarea acuzatiei: Esti supărat pe mine pentru că... 


la o pauza. 
Fă o glumă. 


lertare? 


Există situații când trebuie să şi iertăm. Poate s-a întâm- 
plat într-adevăr ceva ce nu mai poate fi reparat, dar, dacă vrem 
să progresăm, trebuie să mergem mai departe. 

Suntem bine echipați pentru răzbunare, dar ea nu duce 
decât la un ciclu nesfârşit de comportamente de tipul „dinte 
pentru dinte”, din care toți vor avea de pierdut. Pentru a pune 
capăt unei situații, trebuie să iertăm, ceea ce nu este ușor. 

In Negotiating the Nonnegotiable;* Daniel Shapiro a des- 
cris exact situații de acest fel şi a făcut mai multe recomandări. 


4 MODALITĂȚI CARE FACILITEAZĂ IERTAREA 


1. Făo analiză a argumentelor în favoarea și împotriva 
iertării și vei constata că recomandabilă va fi iertarea. 


. Construiește legături personale, la nivelul de la om la 


om, aflând despre viaţa celuilalt, despre trecutul lui, 
despre familia și interesele lui. 


Povestește despre tine și arată interes real pentru 
celălalt. 


Lucrati strâns împreună pentru a face progrese. 

Shapiro spune de asemenea că, dacă îţi este mai uşor aşa, 
nu este nevoie să ierti, ci doar să hotarasti că nu te vei răzbuna. 
În acest fel vei ajunge să progresezi și ulterior, la un moment 
dat, când vei fi mai pregătit, vei trece mai departe. 

Dar, dacă vrei o dezamorsare, ia ghiceşte, ea trebuie să în- 
ceapă de la tine. Dacă ai ajuns aici cu lectura acestei cărți, stiai 
că voi spune acest lucru. 


Respectă ceea ce este sfânt pentru celălalt 


Lucrarea lui Shapiro se referă şi la apariția unui conflict 
atunci când nu am respectat ceea ce este sfânt pentru celălalt, 
poate că râdem pentru că el ne trimite la Biblie sau îi spunem 
că îşi face prea multe griji pentru sănătatea copilului său. 

Pentru a gestiona aceste situații, Shapiro ne recomandă să 
ne facem timp pentru a înțelege subiectele sfinte ale celeilalte 
persoane: punând întrebări despre el, preluând inițiativa de 
a-i arăta clar respect şi discutând în cadrul sistemului lui de 
convingeri. Şi chiar dacă nu eşti de acord cu el, trebuie întot- 
deauna să-i arăţi consideratia la care are dreptul. 

Dacă toate acestea sunt recunoscute si respectate, există 
întotdeauna spațiu de manevră în cadrul lor. De exemplu, la 
început o persoană ar putea refuza categoric să-i permită ce- 
luilalt accesul la copii, dar în urma discuţiilor şi după ce te- 
merile au fost înțelese, s-ar putea să accepte accesul în condi- 
tii care ar tine cont de acele temeri. 

Este posibil, de asemenea, să găsiți puncte comune ale sa- 
crului (de exemplu, în religiile noastre, Dumnezeu este ace- 
lași; amândoi considerăm că este important să onorăm tradi- 
tiile strămoşilor nostri; amândoi dorim tot ce este mai bun 
pentru copiii noștri) sau să construiți o zonă sacră pe care să 

o onoreze ambele parti: ajungem astfel la „noi”, in loc de „eu 
contra tu” şi astfel vom putea progresa. 


Lasă-l să-și salveze obrazul 


Dat fiind egoul, poate fi într-adevăr important să-i laşi ce- 
luilalt o cale de a ieşi din situaţie păstrându-şi intact statutul. 
Ajută-l să găsească o justificare prin care să-și salveze obrazul, 
deși şi-a schimbat opinia, astfel încât să se simtă în continu- 
are bine cu el însuși şi să-şi poată justifica poziția in fata alt- 
cuiva, la nevoie. 

Ai putea chiar să-i acorzi celuilalt victoria, dacă pentru 
tine nu este importantă sau l-ai putea lăsa să pară că a câştigat. 

Sir Christopher Wren a construit faimoasa Guildhall la 
Windsor (locul unde s-a desfăşurat, câteva secole mai târziu, 
nunta Prințului Charles cu Camilla Parker Bowles), iar aceasta 
are o sală mare de întruniri deasupra unei pieţe exterioare de 
cereale. Se spune despre consiliul care a comandat construi- 
rea clădirii că s-a temut de eventuala ei prăbuşire peste piața 
de dedesubt şi că a cerut, de aceea, să mai fie ridicaţi câțiva 
stâlpi de sprijin. 

Sir Wren a refuzat, deplin încrezător în capacitatea sa de 
a edifica o construcție capabilă să reziste secole la rând. 
Consiliul a insistat totuşi şi pentru că era cel care dădea banii, 
el a cedat fără tragere de inimă şi a mai prevăzut patru stălpi 
în plus. 

Povestea spune în continuare că numai mulți ani după 
aceea, zugravii care au ridicat o schelă pentru a decora tava- 
nul au văzut că niciunul dintre cei patru stâlpi nu atingea, de 
fapt, tavanul! Wren i-a lăsat pe sponsori să creadă că au pri- 
mit ceea ce au cerut, dar în realitate s-a ținut de calculele lui 
inițiale, ştiind că posteritatea îi va da dreptate. 


COLABOREAZĂ PENTRU A GĂSI SOLUȚIA ÎMPREUNĂ | 193 


Povestea poate fi adevărată sau nu, dar lecţia este clară: 
uneori merită să laşi cealaltă parte să obțină ceea ce vrea, chiar 
dacă în realitate nu este decât o aparenţă; uneori îi poţi ajuta 
să arate bine în fata oamenilor, dacă, in acest fel tu obţii pana 
la urmă rezultatul dorit. 


Și și 


Într-un conflict, există adevăr, cu siguranţă, de ambele 
parti. Amândoi contribuie la conflict, ideile amândurora sunt 
valoroase, amândoi aveți o perspectivă valabilă şi fiecare a fost 
supărat de celălalt. 

Calea către rezolvare înseamnă să descoperiţi adevărurile 
fiecărei parti şi acest lucru se poate face cercetând, punând 
întrebări pentru a înțelege și ascultând cu atenţie răspunsu- 
rile, aşa cum am explicat pe larg în Capitolul 3. 

Apoi, orice soluţie trebuie să includă ambele adevăruri, să 
se poată demonstra acest lucru și o cale foarte bună pentru 
a-l realiza este folosirea cuvântului „şi”. „Şi” permite expri- 
marea simultană a două idei distincte, eventual aparent con- 
tradictorii, fără ca vreuna dintre ele să o slăbească pe cealaltă. 

Actorii care improvizează nu au voie să folosească cuvân- 
tul „nu” pentru că este distructiv; ei spun în schimb „Da şi...” 
Să zicem că vrei să realizezi o scenă care implică un câine şi 
actorul celălalt spune „Priveşte, este o pisică”, iar tu nu vei 
putea spune „Nu, este un câine”, pentru că scena va degenera 
într-o ceartă. În schimb, spune „Ah, da şi uite, este şi un caine.” 
Acum scena se poate dezvolta interesant. 

„Nu” înseamnă conflict; „Da...” generează soluţii. 

În cartea Difficult Conversations: How to Discuss What 
Matters Most,” autorii Stone, Patton şi Heen, de la Harvard, 

vorbesc despre „A treia poveste” — povestea care nu este a ta, 
nu este a celuilalt, dar pe care o poate spune un mediator ne- 
utru, după ce a ascultat ambele părți. A spune cea de-a treia 
poveste poate fi ceea ce vă permite ambilor să depăşiţi con- 
flictul şi să ajungeţi la o înțelegere. 

Cuvântul „şi” va sta în centrul acestei poveşti. 

Ca să împrumutăm excelentul lor exemplu, să zicem că 
anunti că te desparti de partener: „Mă despart pentru ca aşa 
este bine pentru mine (aici spune motivele) și înţeleg că eşti 
rănit şi crezi că ar trebui să mai încercăm și nu mă răzgândesc 
şi înțeleg că, după părerea ta, ar fi trebuit să vorbesc pana acum 
mai clar despre starea mea de confuzie și nu cred că din acest 
motiv sunt o persoană rea și ştiu că am făcut lucruri care te-au 
rănit si ştiu că şi tu ai făcut lucruri care m-au rănit pe mine si 
ştiu că s-ar putea să regret această decizie si totuşi o iau și... 
Shins RA 

Desigur, nu vei da asemenea veste ca si cum ai tine o pre- 
legere, dar exemplul ilustrează bine cât de complexe pot fi si- 
tuatiile, cu multe perspective, legitimă fiecare, poate contra- 
dictorii şi cuvântul „şi” o legitimează pe fiecare. 

Capacitatea noastră de a funcționa în situaţii complexe şi 
contradictorii ne permite să rezolvăm sau, încă şi mai bine, 
să evităm un conflict. 


Nu te despărţi de noi! 


Jo Hemmings, expert în psihologie comportamentală și îndru- 
mare relationald. Jo a primit titlul de Dating Coach of the Year 
(expertul anului în întâlniri sentimentale) și a înființat un grup 
de lucru. Ea este psiholog consultant pentru mai multe programe 
TV și psiholog responsabil cu evaluarea și realizarea pentru 

diferite seriaie TV de tipul reality-show, Este autoarea mai multor 
cărți de psihologie și relationare. 


„În perioada de pandemie m-am ocupat de multe cupluri 
care treceau prin dificultăți: cupluri care au avut o relație 
perfectă când se vedeau pentru perioade scurte de timp între 
ocupațiile de serviciu, dar care, izolate fiind la domiciliu, s-au 
trezit că trăiesc ceva cu totul diferit, fără putinţa de a scăpa 
de partener. Dacă mai adăugăm și școala de acasă a copiilor, 
nu este de mirare că au dat de greu. 

Am întâlnit un cuplu care se îndrepta cu viteză într-o di- 
rectie greșită. Pierduse comunicarea; cei doi isi mai transmi- 
teau doar informații. «Mine e zi de aruncat gunoiul.» «Pentru 
diseară fac paste.» Adesea se criticau: «Încă n-ai spălat va- 
sele.» «De ce stai tot timpul la telefon?», pe un ton negativ. 
De multe ori doar un «ia uite» și totul se transforma rapid în 
ceartă. 

Soţia nu era angajată si se bucurase că soțul lucra de 
acasă, sperând că îl va vedea mai mult. În practică însă, el era 
atât de solicitat pentru că transformase afacerea într-o ope- 
rațiune de la distanţă și trebuia să o menţină pe linia de plu- 
tire în condiţiile de scădere economică, încât ea îl vedea de 
fapt mai puţin. Din punctul ei de vedere el nu lăsa niciodată 
telefonul din mână, nu se dezlipea de e-mail și butona în 
continuare telefonul chiar și când se ducea la culcare. Chiar 
dacă stabileau să-și rezerve timp pentru o cină plăcută, el 
şi-o trecea în agenda zilei, iar ea simțea că o trata ca pe o în- 
tâlnire de afaceri. Se simţea neglijată, ceea ce s-a transformat 
treptat în resentiment si certuri. 

El, pe de altă parte, nu înțelegea de ce atâta tevatură: «Nu 
înțeleg ce te supără? Eu sunt cel care muncește 15 ore pe zi 
ca să putem păstra casa asta grozavă.» De câte ori ridica ochii, 
nu vedea decât o femeie nemulțumită care îl cicălea, ceea 
ce îl făcea să se retragă și mai mult în muncă. Intraseră într-un 
cerc vicios. 

Aşa că au venit la mine. 

Ei bine, rolul meu nu este să-i învăţ, este să-i îndrum. Să 
zicem că au pierdut legătura, îi întorc la primele zile împre- 
ună și îi întreb: «De ce v-aţi îndrăgostit la început?» lar ei vin 

cu propriile idei: ar putea propune să se uite la fotografii vechi 
de vacanţă, lucruri de acest gen. Este vorba despre o creație 
comună, dar faptul că le aparține înseamnă că va dura 
mai mult. 

În această situație in particular, soțul și soția trebuiau să 
se înțeleagă unul pe celălalt mai bine și să înțeleagă de ce 
se comportau așa cum o făceau. Numai că ajunseseră prea 
distantati emotional si nu erau capabili, de unii singuri, să 
aibă acest fel de comunicare. Am ajuns însă acolo. 

Ea simţea că era neglijată de sot, însă era în egală măsură 
neglijată de circumstanţe. El, pe de altă parte, era în aseme- 
nea măsură acaparat de nevoile propriei munci, încăt nu-și 
dădea seama că neglija nevoile ei emoţionale. 

Ea trebuia să înțeleagă de ce părea el că o evită şi el tre- 
buia să înțeleagă de ce părea ea să fie atăt de neglijată. Am 
studiat aceste lucruri. 

Amândoi au căzut de acord asupra unor limite cu care 
erau mulțumiți. Lucruri precum interzicerea telefonului la 
masa, rezervarea orei de culcare exclusiv pentru ei doi. Au 
găsit modalităţi de a-i acorda ei mai mult timp, fara ca el 
să-și neglijeze afacerea. 

Cat o privește pe ea, a ajuns să înțeleagă că întrebându-l 
permanent cand va termina, dacă vrea o cafea și asa mai de- 
parte, mai mult îi prelungea ziua de muncă decăt să-l ajute. 
Acum sunt mai puține situații care îl distrag, ceea ce în- 
seamnă că poate termina mai repede, iar ea, la rândul ei, îl 
poate avea mai mult timp numai pentru ea. 

Soţia s-a preocupat de asemenea de ceea ce putea face 
pentru a mai rupe monotonia pandemiei. Nu mai putea ieși 
cu prietenele să ia pranzul în oraș, asa că trebuia să găsească 
altceva de făcut. Și-a găsit un hobby nou, ceva creativ (din 
motive de confidentialitate nu voi spune ce), care îi făcea 
plăcere și o tinea ocupată. 

Cei doi au reușit să-și găsească echilibrul, iar acum sunt 
într-o situație mult mai bunâ. Le-am spus că nu mai aveau 
nevoie de mine și s-au necăjit; au zis că m-am despărțit de ei!” 

În concluzie 


Cea mai bună soluţie este întotdeauna aceea elaborată în 
comun, pentru că acum ea devine proprietatea ambelor parti 
şi amândouă vor contribui la reuşita ei. 


A Trateaza lucrurile ca pe un proces de colaborare şi 
rezolvare a problemelor 
Este ceea ce va duce la rezultate mai bune, pentru 
că soluţia nu stă în puterea unuia singur dintre voi 
şi, lucrând împreună, veți găsi rezultatul optim. Mai 
mult, veți dezvolta un mod de lucru care vă va im- 
plica pe amândoi, ceea ce va aduce beneficii în viitor. 


I Planificati procesul tot colaborând 
Dacă în prealabil cadeti de acord împreună asupra 
procesului, lucrurile se vor desfășura mult mai lin. 
Apoi conduceti-l pe celălalt de-a lungul acestui pro- 
ces, verificând cu el în fiecare etapă că este în conti- 
nuare de acord. 


I Rezolvarea problemelor este o activitate extrem de 
creativă 
De multe ori soluţia este greu de identificat, de aceea 
trebuie să fii creativ în asemenea ocazii. Identifica 
oricât de multe variante posibil pe care să le supui 
negocierii şi fii inventiv când vii cu posibile răs- 
punsuri. 

I Rămâi concentrat asupra viziunii 

Blocajele apar adesea pentru că oamenii rămân fi- 
xati pe detalii. Detaliul, desi important, este intot- 
deauna secundar fata de tinta definita prin raspun- 
surile la cele cinci întrebări „de ce”, aşa că, daca te 
concentrezi asupra acesteia (în beneficiul ambelor 
părţi), vei găsi răspunsul satisfăcător pentru 
toată lumea. 


— Nu alimenta conflictul 
Nimeni nu îşi va schimba opinia dacă se ajunge la 
conflict. Trebuie să dezamorsezi şi asta înseamnă, 
de obicei, să preiei conducerea în această privinţă. 
Fă ceea ce ai de făcut pentru a dezamorsa şi abia 
după aceea vei putea purta o discuţie adecvată. 


În felul acesta vom găsi o soluţie pe care ştim că o vor spri- 
jini toţi. Însă una este conţinutul soluţiei si alta este cum o 
prezinti. Despre acest lucru ne vom ocupa în Capitolul 6. 


Exprima-te adecvat 


6.1. Timpul potrivit, locul potrivit, 
canalul potrivit 


Opt miliarde de oameni şi toți diferiți. Atunci, de unde sa 
ştim cum să convingem exact persoana care stă acum în fata 
noastră? Ei bine, toată munca pe care am făcut-o din Capito- 
lul 1 până la Capitolul 5 ne spune cum. 

Motivul pentru care eforturile noastre de persuasiune dau 
greş de cele mai multe ori este acela că trecem direct la sfaturi, 
facem sugestii, îi spunem celuilalt că greşeşte, ceea ce, pur şi 
simplu, nu funcţionează. Sigur, pe noi ne-a convins, dar nu 
înseamnă că îl va convinge şi pe el. 

Vei reuşi să convingi numai dacă celălalt este dispus să as- 
culte, în primul rând, şi dacă tu ai o soluţie pe care el o poate 
accepta, iar toate acestea vin din ceea ce am învăţat să facem 
în capitolele anterioare. 

De asemenea, trebuie să ştii cum să-i comunici persoanei 
respective soluţia ta: ceea ce este valabil pentru cineva poate 
să nu fie pentru altcineva şi încă o dată spun, mult din ceea 
ce avem nevoie pentru a reuşi reiese din capitolele anterioare. 

În capitolul de fata ne vom ocupa de ce mai putem face în 
plus pentru o comunicare convingătoare. 

Prima pe listă este alegerea momentului potrivit, a locului 
potrivit si a canalului potrivit. 


Găsește momentul potrivit 


În 1978, Niki Lauda, triplu campion mondial de For- 
mula 1, concura pentru echipa Brabham, proprietatea lui 
Bernie Ecclestone. Lauda era plătit cu 500.000 de lire sterline 
pe an şi voia mai mult, dar Ecclestone a refuzat si le-a telefo- 
nat tuturor celorlalte echipe ca să le convingă să nu-i ofere lui 
Lauda un contract mai bun. Acesta nu a avut încotro, a fost 
nevoit să rămână cu salariul pe care îl avea. 

Cel puţin în momentul acela. 

Putin mai târziu, împreună cu Ecclestone s-a întâlnit cu 
gigantul din domeniul alimentar Parmalat, ca să discute des- 
pre o sponsorizare. Parmalat a întrebat cine era la volan. 
Ecclestone a spus Lauda, ceea ce i-a oferit acestuia ocazia de 
care avea nevoie. Foarte calm, Lauda a spus că nu era el, pen- 
tru că nu era plătit destul, și Ecclestone a fost forţat să-i mă- 
rească salariul la 2 milioane de lire sterline, pe loc, pentru că 
trebuia să-şi asigure sponsorizarea.* +! 

Lauda a aşteptat momentul strategic în care ştia că solici- 
tarea lui va fi de nerefuzat, dar uneori nu este nevoie decât 
să-l aduci pe celălalt în dispoziţie bună sau proastă. Profesorul 
Shai Danziger de la Universitatea Ben Gurion a efectuat un 
studiu cu peste 1000 de audieri referitor la eliberarea condi- 
tionata în Israel şi a constatat că există o corelație importantă 
între decizia luată și nivelul de zahăr din sânge: judecătorii 
erau mult mai dispuşi să aprobe eliberarea condiționată dacă 
luau decizia imediat după ce mâncau.” 

Aprobarea eliberării condiționate este o decizie importantă 
şi grea, iar de obicei este refuzată. O decizie contrară necesită 
o cântărire atentă şi acest lucru este posibil numai atunci când 
creierul are suficient combustibil pentru a dezvolta asemenea 
raționamente. 


SUPER PONT 


Dacă vrei ca celâlalt să ia decizia implicită, adresează-i 


solicitarea atunci când este obosit și înfometat. Dar dacă 
vrei să se găndească mai mult, fă acest lucru atunci când 
este la masă sau imediat după aceea. 


Găsește locul potrivit 


Şi locul poate fi important, pentru că poate contribui la 
instalarea atmosferei potrivite. Vrei să fie ceva formal sau in- 
formal? Vrei să fie pe terenul celuilalt sau pe al tău? 

În 2012, când două dintre cele mai mari firme comerciale 
din lume, Glencore și Xstrata, intenționau să fuzioneze, acor- 
dul s-a poticnit într-un obstacol important. Principalii acti- 
onari ai firmei Xstrata, familia regală din Qatar, nu erau de 
acord cu termenii înțelegerii și blocau continuarea acțiunii. 

Cum a fost rezolvată situaţia? 

Ei bine, întâmplător familia regală din Qatar era bună pri- 
etenă cu Tony Blair, care, la rândul lui, era bun prieten cu şeful 
de la Glencore, Ivan Glasenberg. Asa că s-au întâlnit cu toţii 
la cină la Claridges, unul dintre cele mai exclusiviste restau- 
rante din Londra şi au dat lovitura. O problemă de multe mi- 
liarde de dolari a fost rezolvată de meniul si vinurile de bună 
calitate ale unui restaurant de lux. 

Găsește canalul potrivit 


În ultimii ani, lumea s-a mutat din ce în ce mai mult în 
online. Se întâmpla acest lucru şi înainte de Covid-19, dar 
pandemia a accelerat procesul în mod spectaculos. Aşa că 
acum trebuie să avem în vedere şi cel mai potrivit canal. 

Desigur, online-ul vine cu avantaje, putem negocia aflân- 
du-ne oriunde pe planetă. Poţi scrie cu tastatura stând întins 
pe plajă, poţi include toate părțile şi nu trebuie să te ocupi să 
organizezi lumea adunată simultan în acelaşi loc. 

Este nemaipomenit de convenabil, dar tocmai această ușu- 
rinta poate fi o problemă, pentru că negocierile prin e-mail 
au şi dezavantaje. 

În primul rând, este mult mai greu să explorezi subiecte 
punând întrebări în mod deschis şi creativ. Prin urmare, so- 
lutia găsită nu va fi chiar cea mai bună. 

Plus că, din punct de vedere informaţional acest canal di- 
minuează comunicarea, pentru că mare parte din ea se reali- 
zează pe cale nonverbală: prin expresie facială, tonalitate etc. 
Nimic din toate acestea nu se regăseşte într-un e-mail, ceea 
ce înseamnă că nuanțele, ironia, sarcasmul, umorul şi emo- 
tiile nu pot fi transmise, deci am comunicat probabil ceva di- 
ferit fata de ceea ce am intentionat. 

Este de notorietate ca e-mailurile pot fi interpretate gresit 
si sunt, in general, mai putin diplomatice. Se vede acest lucru 
in alte contexte din online, de exemplu in trolling, cand, as- 
cuns in spatele unui ecran, poti sa scrii lucruri pe care nu le-ai 
spune fata in fata, ceea ce poate scapa de sub control. Unul 
scrie ceva ce simte că trebuie să spună, celălalt interpretează 
greşit şi răspunde în consecință. Prima persoană citește şi se 
supără şi încetul cu încetul (dar uneori chiar rapid) situația 
escaladează. Toţi am trecut prin aşa ceva. 

În fine, prin e-mail nu prea construieşti încredere, ceea ce 
poate fi fatal într-o discuţie. Fiinţele umane sunt animale so- 
ciabile, noi construim încrederea prin proximitate. Cercetările 
referitoare la negocieri arată că înțelegerile stabilite la distanță 
eşuează mai frecvent decât cele purtate fata in fata şi chiar 
dacă se obţine un rezultat, acesta are şanse mari să nu fie 
optim. Este un aspect de care trebuie să ne ocupăm dacă vrem 
să obținem rezultate bune din interacțiunile noastre.“ 


SUPER PONT 


Când constati câ discuţia prin e-mail nu merge bine, râs- 
punsul este de obicei foarte ușor: pune mâna pe telefon. 


Găsește combinația potrivită 


Nu vreau să spun că e-mailul nu este bun. Trebuie doar să 
constientizam că de obicei ne bazăm prea mult pe acest canal, 
pentru că este cel mai comod. Dar abordarea cea mai bună 
este aceea hibridă. 

Dacă este posibilă, întâlnirea fata în fata este mai avanta- 
joasă. Fiintele umane sunt animale de turmă, iar in constru- 
irea încrederii avem de-a face cu ceva primordial. Suntem 
înclinați să avem mai multă încredere în cineva pe care l-am 
mai întâlnit o dată; dacă l-am întâlnit de două ori, tendința 
este să avem încă și mai multă încredere. Foloseşte acest lucru. 

De obicei este însă mult mai putin convenabil să te intal- 
nesti fata în față, aşa că următoarea alternativă bună este 
videoconferinta. Îl poţi vedea şi auzi pe celălalt, așa încât ca- 
nalul de comunicare este ofertant şi în același timp putem 

lucra de la distanță, aşa că poţi programa să te întâlneşti si- 
multan cu colegul de la New York şi cu cel din India. Dacă nu 
funcţionează, foloseşte telefonul şi lasă e-mailul doar pentru 
comunicări factuale scurte sau pentru situaţiile în care ai ne- 
voie de o pistă pentru audit ulterior sau în care problemele 
logistice sunt prea greu de solutionat. 

Nu trimite e-mailuri doar pentru că iti stă în obicei. Fiecare 
canal are avantaje şi dezavantaje, iar tu trebuie să le cunoşti 
şi să alegi în cunoștință de cauză pentru a valorifica la maxi- 
mum atributele fiecăruia. 

Iar dacă un anumit canal nu se potriveşte, schimbă-l. Daca 
e-mailurile tale nu te duc nicăieri, pune mâna pe telefon. Dacă 
nici cu telefonul nu reusesti, întâlneşte-te fata în fata. Încearcă 
la cafenea sau la restaurant. 

Poate chiar la Claridge’s. 

6.2. Cele mai bune 
sunt cuvintele celuilalt 


Aşa cum am văzut în Capitolul 5, să-l faci pe celălalt să 
creeze răspunsul este cheia succesului. Dacă ai bilet doar pen- 
tru trenul care tocmai a plecat, cerând să călătoreşti cu urmă- 
torul s-ar putea să primeşti un refuz categoric. În schimb, dacă 
îi vorbeşti despre problemă şi îl laşi să vină el cu răspunsul, 
s-ar putea să auzi „Ah, nu-ţi face probleme, dă-mi biletul, sunt 
sigur că pot să ţi-l schimb” 

În acest fel i-am oferit celuilalt posibilitatea să se simtă bine 
cu el însuşi pentru că (a) el este cel care a venit cu soluţia şi 
(b) face o faptă bună. Si cine ştie, disonanta cognitivă te poate 
plasa chiar la clasa întâi! 

Dacă ideea este a celuilalt, eşti pe cale să câştigi. Sindromul 
„nu inventăm noi roata” înseamnă că, dacă ideea nu este a lui, 
probabil va lupta împotriva ei; dar dacă celălalt crede că ideea 
este a lui, atunci va lupta pentru ea. 

Şi de ce să nu îi dăm celuilalt credit pentru idee, chiar dacă 
nu a fost a lui? Exprimări precum cele de mai jos te vor duce 


departe... 
I „După cum spuneai mai devreme... 
I „Îmi place ideea ta cu..” 
I „Pornind de la comentariul tau anterior...” 
| 


„Mi-ai dat o idee...” 

Nu lăsa propriul ego să stea în calea rezultatului pe care îl 
urmăreşti. 


Convinge-l cu propriile lui cuvinte 


Este ideal să-l lași pe celălalt să vină cu răspunsul pe care 
îl doreşti, dar nu este întotdeauna posibil. Când trebuie să faci 
o sugestie, tine-o cât poți mai aproape de felul lui de a gândi 
şi cea mai simplă modalitate de a face acest lucru este să fo- 
losesti chiar cuvintele lui. 

Dacă a folosit un anumit cuvânt într-un anumit context, 
a ales acel cuvânt in mod conştient sau subconștient; daca fo- 
losim alt cuvânt (crezând că înseamnă același lucru), riscăm 
să greşim. 


Celălalt: În clipa asta îmi trebuie o vacanţă. 
Noi: Da, desprinde-te de tot. 
EI: Nu, nu plec nicăieri, voi sta acasă şi mă voi relaxa. 


Daca am fi râmas la ,,vacanta’, am fi înţeles cu toţii ace- 
laşi lucru. 

Însă, altfel stau lucrurile dacă trebuie să verificăm ceea ce 
am înţeles şi in acest caz folosim cuvintele noastre: când şeful 
spune că are nevoie de raport repede, noi ne gândim că sfâr- 
şitul săptămânii ar fi suficient de repede, dar poate că el se 
gândeşte la sfârşitul zilei. Din punctul de vedere al influenta- 
rii însă, folosirea unor cuvinte diferite nu face decât să spo- 
rească şansele ca el să nu fie de acord. Putem avea însă încre- 
dere că el nu va intra în dezacord cu propriile cuvinte; orice 
altceva dă naştere unor îndoieli. 

Convinge-! în stilul lui 


Dacă nu folosim exact cuvintele lui, folosește măcar genul 
lui de cuvinte. Deşi logica ta este perfectă pentru a te convinge 
pe tine, nu va reuşi neapărat să-l determine pe altul să-și 
schimbe opinia, de aceea trebuie să-ţi formulezi mesajul in 
concordanţă cu felul în care ia el deciziile. 

De exemplu, există persoane cărora nu le place riscul, alții 
sunt adepţii lui. Pentru a-i motiva pe primii, vorbeşte despre 
problemele ce vor apărea dacă nu adoptă calea respectivă de 
acțiune. Pentru a-i motiva pe cei din urmă, referă-te la bene- 
ficiile care se vor acumula adoptând-o. Mica schimbare de 
accent iti va creşte şansele de a-i influenţa. 

Am văzut deja în această carte că oamenii iti spun tot tim- 
pul cum fac să ia decizii. Prin urmare, dacă ţi-ai făcut temele 
cum am arătat în Capitolul 2 şi ai ascultat cu atenţie, ca în 
Capitolul 3, vei şti exact cum poţi să-l convingi pe celălalt. 
Aici este punctul în care toată munca ta de până acum va da 
rezultate. 

Cu toate acestea lucrezi, cu toate acestea iti formulezi me- 
sajul şi foarte probabil vei obține rezultatul dorit. 

De exemplu, cercetătorii de la Berkeley au constatat că ma- 
joritatea discuţiilor din presă despre mediul înconjurător se 
refereau la îngrijirea şi protecţia lui. Sunt valori care rezonează 
mai bine cu liberalii decât cu conservatorii. Cu toate acestea, 
probabilitatea era mai mare pentru conservatori să fie stimu- 
lati de articolele care puneau accentul pe protecția purității 
mediului şi care arătau imagini cu apa nepotabilă si poluare.“ 

În mod asemănător, profesorul Christopher Wolsko de 
la Universitatea de Stat din Oregon a făcut un experiment 
similar în care le-a transmis participanţilor două mesaje, 


208 | SCHIMBĂ OPINIA ORICUI 


îndemnându-i să aplice politici mai prietenoase cu mediul: 
primul mesaj făcea apel la grijă şi compasiune pentru natură, 
cel de-al doilea la puritatea mediului şi patriotism. Liberalii 
aveau probabil să răspundă mai ales la primul mesaj şi con- 
servatorii la cel de al doilea. 


5 LUCRURI DE CARE SĂ ŢII CONT 
CÂND ÎȚI FORMULEZI MESAJUL 


1. Motivația celuilalt, ce vrea si ce nu vrea el, care sunt 
speranțele și temerile lui. 


. Emotiile lui. 
. Valorile lui. 


. Criteriile lui, atributele specifice pe care le caută în ale- 
gerile pe care le face. 


. Tipul lui de personalitate. 


Vinde asa cum ţi-a spus celălalt 


Iată cum funcționează toate acestea în domeniul vânzări- 
lor. Să zicem că ai un produs excelent, cu o mulțime de pro- 
prietati care il singularizează în fata concurenței. Dacă ai 
noroc, stai de vorbă cu o persoană cu deprinderi tehnice, care 
va înțelege imediat cum poate beneficia de aceste proprietăţi. 

Dar majoritatea clienţilor nu cumpără în funcție de pro- 
prietati. Vinzi gadgetul acela uluitor, prevăzut cu o incredibilă 
unealtă folosită pentru a scoate pietrele din copita cailor? 
Clientului putin îi pasă. 

Explică însă în ce constă valoarea, valoarea pentru acel 
client anume şi situația specifica in care se află el şi ţi-ai facut 
vânzarea. 

E Daca celălalt iti spune că vrea să reducă timpul de 
producţie, tu spune-i cum îl va ajuta să reducă tim- 
pul de producţie, spune-i cu cât (pe baza cifrelor pe 
care ţi le-a furnizat chiar el) şi pe urmă arată-i câți 
bani va economisi trimestrial. 


A Daca clientul iti spune că încearcă să intre pe o pia- 
ta nouă, tu spune-i cum îl vor ajuta proprietăţile 
respective să spargă acea piaţă si aminteste-i care 
va fi valoarea acelei pieţe în următorii cinci ani (tot 
pe baza cifrelor pe care ti le-a furnizat el). 


I Daca a exprimat temeri legate de reputaţia firmei, 
arată-i cum vor contribui acele proprietăţi la creş- 
terea reputației. 


E Daca a menţionat vreodată un interes pentru viata 
de dupa moarte, nu merge chiar pana acolo, toate 
pretențiile trebuie să fie etice si să se bazeze pe fapte, 
înţelegi ce vreau să zic. 


Şi apropo, este datoria ta profesională să faci acest lucru. 
Lucrezi cu ceea ce ţi-a spus celălalt că este important pentru 
el. Vei fi surprins, dar uneori el uită acest lucru. Va încerca să 
te împingă la vale; iti va spune că esti mai scump decât con- 
curenta ta. Toate acestea nu sunt însă decât o abatere de la 
ceea ce este important pentru el. 

Până la urmă, banii pe care îi va economisi el prin redu- 
cerea timpului de producţie vor fi mult mai mulți decât ono- 
rariul tău. Valoarea pieţei pe care îl ajuţi să pătrundă este mult 
mai mare decât onorariul tău. Valoarea reputației lui va fi mult 
mai mare decât onorariul tău. 

Fă-l să se concentreze asupra acestor lucruri şi va cumpăra 
de la tine. 


SUPER PONT 


Fă legătura între rezultatele tale și scopul personal al ce- 


luilalt, bonusul lui sau promovarea lui sau pur și simplu 
felul în care va arăta el în fata șefului său. 


Folosește cuvinte convingătoare 


Dacă foloseşti propriile tale cuvinte, găseşte-le pe cele mai 
bune. De obicei, putem alege între mai multe cuvinte potri- 
vite aceluiaşi context şi unul va fi mai convingător decât altele. 
Alege-l pe acela. 

Cuvintele pe care le alegem creează realitatea, iar noi vrem 
să creăm realitatea cea mai convingătoare posibil. Profesorii 
Elizabeth Loftus şi John C. Palmer, amândoi de la Universitatea 
Washington, le-au arătat oamenilor filmul unui accident de 
maşină şi câțiva au fost întrebaţi: „Cu ce viteză mergeau ma- 
şinile când au intrat în coliziune?” iar alții au fost întrebaţi: 
»--cand s-au izbit de cealaltă maşină?” Estimarea făcută de al 
doilea grup a fost cu aproape 30 la sută mai mare decât aceea 
a primului grup.” 

Companiile de asigurări au constatat că oamenii vor plăti 
de două ori mai mult pentru o poliţă medicală dacă ea aco- 
pera decesul „din cauza oricărei boli”, decât pentru cea care 
acoperă decesul „din orice motiv”, deşi cea din urmă o include 
pe cea dintâi. Numai că este mai putin specifică si de aceea 
are un impact emoțional mai redus. 

6.3. Rostește cuvintele pe care celălalt 
vrea să le audă 


Probabil că cele mai bune cuvinte sunt cele pe care vrea să 
le audă cealaltă persoană, cuvintele care o fac să arate bine. 

Se ştie de mult că flatarea este un bun agent de influențare. 
Tuturor ne place să credem că suntem rationali și că luăm de- 
cizii bazate pe fapte şi logică; dar strecoară câteva compli- 
mente şi judecata ta va fi peste tot. Nu se poate să nu fim 
vrajiti. 

Lady Randolph Churchill a spus: „Când am ieşit din su- 
fragerie după ce stătusem lângă Gladstone, m-am gândit că 
era cel mai inteligent bărbat din Anglia. Dar când am stat 
lângă Disraeli, am plecat crezând că eu eram cea mai inteli- 
gentă femeie.” 

Nimeni nu este imun. Într-un articol intitulat „The slime 
effect”, publicat în revista Journal of Personality and Social 
Psychology, Roos Vonk a arătat că, atunci cand citim descrieri 
flatante ale altor oameni, ne gândim de multe ori că flatarea 
este o mizerie. Dar când acea flatare ne este adresată nouă, o 
percepem ca pe o apreciere onestă şi o dovadă de perspi- 
cacitate. 

A cere sfatul cuiva este o formă implicită de flatare şi o altă 
formă de a atrage persoana respectivă de partea noastră. 
A cere un sfat de la şeful şefului tău, de la potenţialul client, 
de la partenerul tău de negocieri, sau de la reprezentantul cu- 
rentului politic opus, poate fi o cale extrem de eficientă de a-l 
atrage pe omul acela de partea ta. 

Flatarea are însă o reputație proastă, aşa că un cititor so- 
fisticat cum eşti tu (înţelegi ce am făcut aici?) s-ar putea să nu 
se simtă bine dacă se confruntă cu ea. Să folosesc însă alt cu- 
vânt: a complimenta. În fond este acelaşi lucru, dar mult mai 
bine acceptat din punct de vedere social. A face complimente 
este un element-cheie al farmecului şi carismei. Şi atâta timp 
cât eşti autentic şi sincer cu laudele, nu poate fi decât un lucru 
bun să-l ajuţi pe celălalt să se simtă bine cu el însuşi. 


Adresează complimente pentru 
un comportament și vei obține 
mai mult din acel comportament 


Ai auzit probabil de cățelul Pudsey, iar dacă nu, interesea- 
za-te de el. Pudsey era un căţel deosebit, care apărea pe scenă, 
era invitat ca jurat în emisiuni de televiziune şi a jucat chiar 
într-un film. Cariera lui a început în 2012, când a câştigat 
„Britanicii au talent”. Întotdeauna am considerat a fio acuza- 
tie la adresa Marii Britanii faptul că cel mai talentat era un 
câine. Dar Pudsey nu era un câine obişnuit: Pudsey dansa, 
cânta şi recita din Shakespeare. 

Iar Pudsey a fost dresat prin metoda clicker, o formă de 
întăriri pozitive rezultată din activitatea lui B.F. Skinner şi 
Karen Pryor. Ea porneşte de la ideea că recompensând un 
anumit comportament, obţii acel comportament in mod re- 
petat. Pentru câini recompensa este initial o bomboană de 
ciocolată, iar ulterior un click. Câinii, animale nu prea inte- 
ligente, se pare că adoră clickul la fel de mult ca o bomboană 
de ciocolată. 

Metoda funcționează pentru câini şi funcționează de ase- 
menea pentru alte animale precum prietenii, prietenele, soţii, 
soțiile, şefii şi alții. Pentru aceste animale însă, un simplu 

compliment este, de obicei, mai recomandabil decât un click 
sau o bomboană de ciocolată. 

Să dau un exemplu chiar din viata mea. Când aveam opt 
ani jucam pentru prima dată într-o echipă de fotbal organi- 
zată. La vârsta aceea jucătorii nu au roluri fixe, sunt o grămadă 
de puşti care aleargă după minge pe un teren. M-am trezit la 
marginea adunăturii, m-am întors, am văzut că am spațiu şi, 
din câte îmi aduc aminte, am alergat în capătul celălalt al te- 
renului şi am înscris un gol de toată frumusețea. Amintirea 
este putin neclară, trebuie să spun, şi s-ar putea ca ultima parte 
să nu fie tocmai adevărată. 

Dar ceea ce îmi aduc bine aminte este că antrenorul a stri- 
gat de pe margine, „Bună întoarcere, Simon’, iar eu l-am auzit 
şi am ţinut minte. „Mă întorc bine”, mi-am spus eu plin de 
mândrie și de atunci, ori de câte ori prindeam mingea, mă 
întorceam. Iar în fotbal întoarcerea este un lucru bun, pentru 
că poți găsi spaţiu, schimbi direcţia, introduci elementul sur- 
priză. Faptul că antrenorul a consolidat comportamentul prin- 
tr-un compliment a dus la repetarea comportamentului. 

Poţi proceda aşa cu ceva ce cealaltă persoană nu face prea 
des. Să mai dau un exemplu: pregăteam pe cineva pentru un 
discurs public și cum urma să participe la o dezbatere, per- 
soana se tot deplasa de la un capăt la celălalt al scenei şi a în- 
ceput să nu mai fie atentă, așa că m-am gândit să abordez acest 
aspect. 

Puteam să-i spun să nu mai facă acest lucru, dar multă 
lume are emoții înaintea unei prezentări şi tot ce lipseşte este 
să-și mai facă griji si pentru altceva sau să fie autocritic. Așa 
că am spus, în schimb: „La un moment dat, la mijloc, ai stat 
pe loc şi m-ai privit în ochi, pe mine, publicul. A fost un mo- 
ment puternic. Fă asta mai des.” Și așa a făcut. 

Aşa că, dacă vecinul cântă la cimpoi în toiul nopții, fă-i un 
compliment legat de momentul când nu cântă. 


Spune „nu” rostind „da” 


Oamenilor nu le place să audă cuvântul „nu”: cuvântul 
„da” aduce mult mai multă satisfacție când îl auzi. 

Rareori avem o experienţă plăcută auzind cuvântul „nu. 
Este ca şi când ai primi o palmă, este o experiență dureroasă, 
implică amigdala si eliberează hormoni ai stresului şi neuro- 
transmitatori. 

În aceste condiţii nu este un cuvânt pe care să-l foloseşti 
cu ușurătate, dar în acelaşi timp am văzut în Capitolul 4 cât 
de important este să spui un „nu” hotărât. 

Prin urmare, dacă găseşti o altă cale prin care să spui ace- 
laşi lucru este adesea mult mai recomandabil. De exemplu, 
să-i spui „nu” şefului tău iti poate limita cariera şi totuşi une- 
ori trebuie să faci acest lucru, așa că este util să poţi spune 
„nu” fără să ofensezi, deşi nu este întotdeauna uşor. 

O foarte bună cale de a spune „nu” este să foloseşti cuvân- 
tul „da” (însoțit de un protest semnificativ) şi am văzut deja 
în Capitolul 5 puterea generatoare a exprimării „Da și...” 

De fapt, dintr-un anumit punct de vedere, răspunsul este 
întotdeauna, „Da, dacă...” Cu alte cuvinte, da-ul tău este con- 
ditionat de ceva ce dorești în schimb. În felul acesta, toată 
lumea are ceva de câştigat. „Da, sunt bucuros să stau diseară 
până mai târziu, dacă pot pleca vineri mai devreme, pentru 
că mă duc undeva în weekend.” 

Ca să fim corecti, nu am spus chiar „nu”, dar l-am folosit 
pe „da” ca să obținem ceva ce nu am fi obţinut altfel. 
Majoritatea lucrurilor costă, poate chiar exorbitant. Folosește 
această metodă pentru prețul acela neobrazat. 


EXPRIMĂ-TE ADECVAT | 215 


Uneori însă eşti obligat să refuzi, numai că nu trebuie să 
ofensezi. Şi spun încă o dată, cea mai bună cale este să începi 
cu „da. Pe urmă continuă cu ceva cu care poți fi de acord sau 
cu ce poţi recunoaște. 


I „Da, raportul ar trebui terminat în seara asta.” 


I „Da, înţeleg de ce spui acest lucru şi eu aș simți 
acelaşi lucru dacă aş fi în locul tau.” 


De remarcat că, deşi ai spus „da”, de fapt nu ai fost de acord 
cu solicitarea celuilalt. 


Următoarea etapă este să expui motivele pentru care trebuie 
să refuzi şi abia pe urmă să spui „nu”. Ordinea este importantă. 
Dacă mai întâi spui „nu, celălalt va auzi numai „nu”, dar nu va 
mai auzi şi motivele. Însă, dacă expui mai întâi motivele, celă- 
lalt le va auzi si va fi pregătit pentru refuzul care urmează. 

Iar la sfârşit încheie cu alt îndulcitor („...sper că vei reuşi” 
sau „...lasă-mi pe birou şi mă ocup mâine la prima oră”) si 
astfel ţi-ai transmis refuzul, fără să pierzi tranzacţia sau relaţia. 

Ca să adunăm totul într-un exemplu convingător: să spu- 
nem că îi vinzi o maşină frumoasă unui prieten, iar prietenul 
face apel la latura ta emoțională şi iti cere să mai reduci încă 
5 la sută din pret pentru că sunteți prieteni; nu-i spune „nu”, 
spune-i: „Da, ai dreptate, ne ştim de mult, de aceea iti dau cel 
mai bun pret posibil şi am scăzut deja mai mult decât ar fi tre- 
buit, aşa că acum trebuie să rămân la cifra aceasta. Dar iei o 
maşină nemaipomenită la un pret grozav. Vei fi încântat cand 
o vei conduce.” 

Iti vei păstra prietenii, locul de muncă şi tranzacţia dacă 
ştii să spui „nu” cu delicateţe. 

Spuneam însă că undeva există o nemulțumire. În unele 
situaţii, nu-ul tău trebuie să fie lipsit de echivoc și să spui „nu” 

rostind cuvântul, „da” poate fi considerat inselator. Unii oa- 
meni, convinşi că vei accepta, se vor opri la „da” şi vor consi- 
dera că ţi-ai dat acordul. 

Mi-a amintit acest lucru o prietenă care avea două fiice 
adolescente şi femeia avea, desigur, dreptate. Aşa că asigură-te 
că dispui la nevoie de un „nu” inconfundabil, categoric; în 
unele momente diplomatic sensibile, un alt limbaj poate fi 
mai adecvat. 


Folosește limbajul clientului 


Danny Russel, consultant în domeniul identificării publicu- 
lui-țintă pentru branduri. Danny a acumulat o experiență de 28 
de ani în calitate de consultant pentru identificarea publicu- 
lui-tinta al unor branduri majore precum 21st Century Fox, Eir, 
The Economist și Sky. 


„Pe vremea aceea, Sky era un fel de mașină care făcea lu- 
crurile în felul ei, numai că lumea se schimbase și acel fel de 
a face nu mai era corect. Ratele de achiziție scăzuseră, prețul 
vânzărilor crescuse; spuneam mereu același lucru, dar oa- 
menii nu răspundeau. 

Trebuia să ne schimbăm. 

Așa că am venit cu un Program de apropiere de client, 
pentru a face conducerea superioară să pornească pe dru- 
mul clientului, ca să înțeleagă prin această călătorie ce în- 
semna să fii client. 

Ca orice firmă, aveam la vârf câteva persoane foarte bine 
plătite, care se deplasau în mașini cu șofer, foarte inteligente, 
specialiști de vârf, dar care se aflau la milioane de mile dis- 
tanta de clienţi și care pierduseră legătura cu ce înseamnă 
să plătești peste 50 de lire sterline pentru un abonament, 
când ai doar un salariu mediu. 

Așa că l-am pus pe James Murdoch însuși și echipa lui, 
să meargă și să bată la uși, să discute cu clienţii, să afle ce 
doresc. Și au aflat lucruri interesante. 


EXPRIMĂ-TE ADECVAT | 217 


În cadrul organizației, Sky Sports era foarte puternic po- 
litic vorbind, așa că mare parte din publicitatea noastră făcea 
trimiteri la fotbal. Dar, cu ocazia evenimentelor de apropiere 
de clienţi, am constatat că bărbaţii, când erau singuri, spu- 
neau că se abonează, însă când era de fata întreaga familie, 
soțiile se opuneau. Ba chiar, un bărbat ne-a rugat insistent 
să nu mai includem fotbalul în reclame, pentru că soţia lui 
spunea «Uite de ce nu vrem Sky la noi în casă». 

Așa că am lansat o campanie nouă, în care am redus re- 
feririle la fotbal și am pus în schimb accentul pe documen- 
tare și emisiuni despre natură. 

De asemenea, am făcut o descoperire despre Sky Plus. Se 
afla pe piaţă de câtva timp, numai că oamenii nu păreau să 
înțeleagă despre ce era vorba. La unul dintre evenimentele 
organizate pentru apropierea de clienţi a devenit foarte clar 
că obtineam rezultate mai bune dacă eliminam din conver- 
satie agenții de vânzări, lăsând în schimb clienţii potențiali 
să discute cu cei existenți. 

Agenţii de vânzări vorbesc întotdeauna despre ce avem 
noi în plus: mai multe canale, mai mult sport, mai mult fot- 
bal, dar oamenii nu vor mai mult, de fapt; ei oricum privesc 
doar atăt căt au timp. 

Clienţii existenţi le puteau spune în schimb că nu era 
vorba despre mai mult, ci despre mai bine. «Ei îmi permit să 
înregistrez numai ceea ce vreau să văd și pe urmă să mă uit 
cand vreau eu.» Ei bine, de ce agenții de vânzări nu mi-au 
spus asta de la început?! 

Mai ales una dintre cliente a fost strălucită, pentru că fo- 
losea cu naturalete limba clientului. Am vrut să o filmam 
pentru o reclamă a televiziunii și am adus-o la studio, numai 
că ea s-a răzgândit în ultimul moment. Așa că l-am folosit în 
schimb pe Michael Parkinson, ca figură în fata camerei de 
filmare. Era clientul nostru și pentru că a fost familiarul 
Michael Parkinson, cel de încredere, reclama a devenit una 
dintre cele mai bune din toate timpurile. 

Pana la urmă, Programul de apropiere de clienţi a fost 
pentru noi una dintre principalele surse de creștere de la 
șapte milioane de abonaţi pănă la ținta noastră de zece mi- 
lioane într-un interval de trei ani, pentru că am învățat să fo- 
losim «limbajul» clienţilor.” 

6.4. Ce spune corpul tău 


Până aici, am învăţat în cuprinsul cărţii de la rate, de la ve- 
verite şi de la homari. În acest ultim capitol, ne vom uita la 
marele filozof al oceanelor, sepia. 

Sepiile sunt creaturi remarcabile din mai multe raţiuni, 
inclusiv pentru că au trei inimi, opt braţe şi două tentacule. 
Numai că niciuna dintre ele nu vorbeşte engleza, iar pe noi 
ne interesează cum reuşesc ele să comunice, mai ales deoa- 
rece comunică folosindu-și corpul. 

Sepiile au în piele milioane de celule pigmentare și de aceea 
îşi pot schimba culoarea, ca un cameleon, comunicând în 
acest fel. „Limba” lor conţine până la 75 de elemente croma- 
tice, iar unii specialişti apreciază că există şi o gramatică în 
această comunicare. 

De exemplu, sepiile isi pot schimba până si textura pielii, 
care, devenind tepoasa, transmite un semnal de avertisment 
înaintea unei lupte. Jar în timpul împerecherii, masculul poate 
emite mai multe semnale în acelaşi timp. Partea apropiată de 
femelă va avea o textură netedă, atrăgătoare, romantică, dar 
dacă există vreun rival care dă târcoale, partea mai apropiată 
de acesta va deveni agresiv tepoasa. 

Fiintele umane sunt aproape la fel de inteligente ca sepiile 
şi la rândul nostru comunicam prin corp. Mai putin prin cu- 
loare (deşi, nu ai roșit niciodată?) şi mai mult prin postură, 
gesturi, expresii faciale şi atribute ale vocii. 

De fapt, limbajul corporal se exprimă foarte vocal, aşa că 
ai grijă să exprime acelaşi lucru pe care il spui cu vocea. 

Limbajul corporal transmite în primul rând care este sta- 
tutul tău şi am văzut în Capitolul 4 că, pentru animalele de 
haită, la fel ca pentru oameni, statutul este extrem de impor- 
tant şi cu cât el este mai înalt, cu atât oamenii vor fi mai atenţi 
la mesaj. Statutul nu este însă absolut, nu există un registru în 
care să verifici scorul statutului tău înnăscut; importantă la 
statut este percepţia asupra lui, iar aceasta, la rândul ei, de- 
pinde de ceea ce arăţi. 

Aşadar, ce statut arăţi? Intri timid în încăpere, sperând ca 
nu vei fi văzut, vorbeşti în şoaptă şi rareori priveşti lumea în 
ochi? Sau stai drept şi impunător, strângi mâinile cu vigoare, 
priveşti lumea în ochi şi vorbeşti cu o voce puternică? Ori 
poate te apleci în fata privind oamenii în ochi cu insistență, 
arăţi cu degetul, baţi cu pumnul in masă şi strigi? 


SUPER PONT 


Asigură-te că arăţi cel mai adecvat statut, cum nu se 


poate mai adecvat pentru situația respectivă, plin de în- 
credere, dar nu dominator, si că îl comunici printr-un lim- 
baj corporal corespunzător. 


Transmiti credibilitate? 


Legată de statut este credibilitatea. Cred ceilalți că iti vei 
tine promisiunea? Cred ei că tu crezi ceea ce spui? 

Deborah Tannen, profesor de lingvistică la Universitatea 
din Georgetown, s-a oprit la directorii aflaţi de multe ori în 
situaţia „de a lua în cinci minute decizii la care alţii trebuie să 
se gândească cinci luni”. Cum reușesc? Având la fel de multă 
grijă pentru încrederea cu care le prezintă, ca şi pentru 
conţinut. 

Enunta situaţia şi ambaleaz-o cu „hm” şi „ăăă..” şi „poate 
că” şi „eventual”, dând din cap și privind în jos şi asistența pur 
şi simplu nu va fi convinsă, chiar dacă spui adevărul. În 
schimb, sustine-o cu multă încredere şi cu un limbaj corporal 
asertiv si lumea se va alinia în spatele tau, chiar dacă realita- 
tea nu este chiar atât de simplă pe cât o prezinti tu. 


Cât de abordabil ești? 


Desigur, nu este totul să te arăţi puternic şi plin de incre- 
dere. Cealaltă fata a monedei este să comunici deschidere si 
disponibilitate de a fi abordat. Mulţi vor să colaboreze cu oa- 
meni pe care îi plac şi o relație pozitivă te va ajuta categoric. 

Aici este implicat un set de elemente de limbaj corporal 
cu totul diferit. 

Zâmbetul, o mulțime de expresii faciale și de mișcări ale 
capului, o mulțime de gesturi ale mâinii şi terminarea propo- 
zitiilor în sus (ca si când ai pune o întrebare), toate sugerează 
disponibilitatea de a fi abordat şi prietenie, spre deosebire de 
tăcere, de lipsa expresiilor faciale şi a mişcării şi de privirea 
îngheţată, fixă, cu care oamenii nu se simt în largul lor. 

Poţi, de asemenea, să construieşti o relaţie adoptând un 
limbaj corporal potrivit cu al interlocutorului. Iti amintesti 
că, în Capitolul 3, am vorbit despre cercetările profesorului 
Uri Hasson şi despre constatarea lui că, cu cât creierele oame- 
nilor sunt mai bine sincronizate (cu cât interconectarea neu- 
ronală este mai mare), cu atât discuţia este considerată mai 
productivă? 

Ei bine, neurologul Giacomo Rizzolatti a descoperit o parte 
a creierului numită neuroni-oglindă, care identifică mişcările 
oamenilor din jur şi trimit un impuls prin care provoacă ace- 
leaşi mişcări si la noi. Ei constituie calea prin care se 

sincronizează secțiunea din creier responsabilă cu mişcarea. 
Prin urmare, dacă adopti o postură similară celuilalt, faci ges- 
turi asemănătoare şi în general îl urmezi în limbajul nonver- 
bal, creierele se vor interconecta mai bine prin neuronii- 
oglindă şi, în subconștient, oamenii se vor simţi mai 
confortabil în prezenţa ta. 


Nu copia, vor crede că ești un ciudat 


Evident, nu este vorba despre a copia. Dacă vei copia oa- 
menii fatis, ei vor observa, vor începe să se distanteze de tine 
şi vor considera că ești un ciudat! Nu există cale mai rapidă 
de a distruge o relație. Există însă o cale de a te apropia cu 
artă, astfel încât să nu copiezi, dar, într-un fel sau altul, să faci 
totuşi ceva similar, iar tu acest lucru îl urmărești. 

Acestea fiind spuse, vei constata că cei mai mulți oameni 
nu sunt conștienți de limbajul lor corporal sau de gesturi, fie 
ale lor, fie ale tale şi de aceea vei putea apela la o rezervă mai 
mare decât ai fi crezut, înainte să apuce ei să creadă că eşti 
ciudat (desigur, exceptând situaţia când ești într-adevăr un 
ciudat). 

Iar altă data, chiar intentionezi să nu vă potriviti. Dacă vrei 
să închei o întâînire, să muti discuţia la alt subiect sau să trans- 
miti subconstient că eşti în dezacord cu ceea ce se spune, a 
avea o atitudine care nu se potriveşte cu a celuilalt este cea 
mai bună cale de a face acest lucru. În acest fel, vei comunica 
ce vrei fără să spui nimic în cuvinte. 

Limbajul corporal este strămoşul tuturor limbajelor: con- 
vinge, construieşte prietenii, dansează, cântă. Fii ca sepia. 
Foloseşte limbajul corporal ca să comunici şi asigură-te că 
acesta transmite acelaşi lucru ca şi vorbele pe care le rostesti. 

6.5. Organizarea cadrului potrivit 


Ia în calcul acest experiment de gândire: 

Universul paralel 1: Eşti la o vânzare de obiecte din port- 
bagajul mașinii si vezi o vază care iti place şi pe care te hota- 
rasti să o cumperi. Cât te aştepţi să plăteşti pentru ea? 

Universul paralel 2: Te afli într-un magazin universal de 
nivel mediu şi găseşti aceeași vază. Cât te aştepţi să platesti 
pentru ea aici? 

Universul paralel 3: Te afli într-un magazin de antichități 
rafinate, din partea elegantă a orașului şi găseşti aceeaşi vază. 
Cat te aştepţi să platesti pentru ea aici? 

Acesta este un experiment de gândire, nu unul real, dar 
îmi închipui că te-ai gândit la prețuri diferite în fiecare loc, 
desi vaza a fost mereu aceeaşi. Prin urmare, evaluarea lucru- 
rilor depinde de context. 


Amplasarea într-un anumit cadru 
are impact asupra realitatii 


Aceasta este natura încadrării: vedem lucrurile în mod di- 
ferit, în funcţie de cum le privim. 


I Paharuleste pe jumătate plin sau pe jumătate gol? 
Ia un pahar gol şi umple-l până la jumătate; 88 la 
sută vor spune că este pe jumătate plin. la un pahar 
plin şi goleste-] până la jumătate; numai 31 la sută 
vor spune acelaşi lucru.” 

E Într-un studiu prin care doctorii cercetau meritele 
intervenţiei chirurgicale la pacienţii cu cancer, din- 
tre cei cărora li s-a spus că au murit 10 din 100 de 
pacienţi operati, numai jumătate au considerat că a 
fost o opţiune bună. Dintre cei cărora li s-a spus că 
au supraviețuit 90 din 100 de pacienţi operati, 84 la 
sută au considerat că operaţia era recomandabila.” 


I Daca tise spune ca o speculație are o şansă din şase 
să reușească, este mult mai probabil să-ţi asumi ris- 
cul decât dacă ti se spune că are 16 la sută şanse de 
reuşită. Iar dacă ti se spune că are 84 la sută şanse de 
eşec, nu iti vei mai bate capul. 


În fiecare din aceste situații prezentăm date identice am- 
balate diferit, le încadrăm diferit şi de aceea evaluările sunt şi 
ele diferite, iar vaza capătă prețuri diferite. 

Profesorul Vernon Smith a desfăşurat un experiment în 
care a pus un grup de oameni să negocieze cu ,,oponentii” lui 
şi alt grup, să negocieze cu „partenerii” lui. „Partenerii” au 
înregistrat rezultate mult mai bune decât ,,oponentii’, pentru 
că au fost mai cooperanti. Iată ce înseamnă încadrarea.s! 

Putem gestiona contextul în care se desfăşoară discuţia şi 
prin urmare putem gestiona percepţia celuilalt şi reacţia lui, 
astfel încât să obținem un rezultat mai bun. 


Prețul este el însuși un cadru 


Cadrul influenţează evaluarea pe care o facem (de exem- 
plu, preţul), dar este interesant că si preţul poate, la rândul lui, 
să facă parte din cadru. 

Să luăm exemplul vazei: 

I Daca ai dat pe ea câteva lire cumpărând-o dintr-un 
portbagaj, o duci acasă si poate că nu o vei pune la 
vedere niciodată. 

E Daca ai cumparat-o de la magazinul universal şi ai 
plătit pe ea un pret corespunzător, probabil că o vei 
expune în bucătărie sau în baie. 

E Dar, dacă ai cumpărat-o din magazinul exclusivist 
de antichități şi ai dat pe ea o grămadă de bani, o 
vei pune la loc de cinste în mijlocul mesei din su- 
fragerie sau lângă usa de la intrare, ca să o vada 
toată lumea. 


Deşi este fix aceeași vază. Preţul în sine influenţează felul 
în care o evaluăm. 

Tine minte acest lucru cand iti evaluezi serviciile pe care 
le oferi. Dacă ceri putin, comunici pieţei ideea de ieftin: dar, 
dacă prețul tău este spre vârful scalei, comunici că oferi un 
serviciu de cea mai bună calitate. 

Acum, trebuie să iei toate măsurile să oferi într-adevăr un 
serviciu de cea mai bună calitate; prețul face parte din bran- 
dul tau și felul in care te percep oamenii este influențat de pret. 


Încadrarea iti poate influența sănătatea 


Acesta este un efect fizic real. Dan Ariely a făcut un expe- 
riment cu privire la eficacitatea unui analgezic nou. 
Voluntarilor li s-au aplicat şocuri electrice de diferite inten- 
sitati si pe urmă li s-a dat o tabletă, cerandu-li-se să raporteze 
orice efect asupra intensității durerii. 

Dintre voluntarii cărora li s-a spus că tabletele costau 
10 cenți bucata, aproximativ jumătate au raportat o reducere 

a intensității durerii. Dintre cei cărora li s-a spus că o tabletă 
costa 2,50 dolari, aproape toţi au raportat acest lucru. 

»Analgezicul” a fost, de fapt, o tabletă de vitamina C.” 

Poate fi şi mai tangibil decât atât. Psihologul de la Harvard, 
Ellen Langer, a constatat că două treimi din cameristele de la 
un hotel nu considerau că munca lor implica un efort fizic, în 
ciuda faptului că stau în picioare şi muncesc din greu toată 
ziua.” 

Aşa că a luat 84 de cameriste şi le-a împărțit în două grupe: 
prima grupă a fost instruită despre numărul de calorii pe care 
le ardeau muncind și despre faptul că munca lor echivala cu 
un exercițiu fizic, celălalt grup a rămas de control. 

După o lună de zile, ambele grupe au fost evaluate din nou 
şi cameristele din grupa instruită aveau toate mai puţine ki- 
lograme, un procentaj de grăsime mai mic si tensiunea mai 
scăzută, în timp ce în grupa de control toate rămăseseră la fel. 
„Încadrarea” muncii pe care o făcuseră ca exercițiu fizic a dus 
la o îmbunătăţire cuantificabilă a sănătăţii. 

Încadrarea poate fi o cale eficientă de a schimba perspec- 
tiva asupra unei situaţii şi a răspunsului probabil, în con- 
secinta. 


Proprietatea este un cadru 


Intr-un experiment în care oamenilor li s-a arătat o cana, 
un grup a fost întrebat cât ar da pe cană (ceea ce implica fap- 
tul că acea cană nu era a lor) si răspunsul a fost, în medie, 
2,88 dolari. Cel de-al doilea grup de oameni a fost întrebat cu 
cât ar vinde cana (ceea ce implica faptul că acea cană era deja 
a lor) şi preţul mediu a fost 7,12 dolari.” 

Proprietatea este un cadru: dacă eu sunt proprietarul, voi 
evalua ceea ce posed mai mult decât dacă nu sunt proprietar. 

Putem descrie proprietatea ca fiind actul prin care acor- 
dăm posibilitatea de a alege. Langer a acordat fiecărui parti- 
cipant dintr-un grup de oameni câte un bilet la loterie, iar pe 
cei din al doilea grup i-a lăsat să-și aleagă singuri biletul. Pe 
urmă le-a cerut să vândă biletele: cei din grupul care isi ale- 
seseră biletele au cerut un pret de patru ori mai mare decât 
prețul celor din celălalt grup.” 

Deci, dacă oferim posibilitatea de a alege, oferim propri- 
etatea; iar dacă oferim proprietatea, oamenii o vor pretui mai 
mult. 

Acesta este un aspect-cheie al persuasiunii. Lasă-i celuilalt 
alegerea. Dacă îi vom spune, probabil că va lupta împotrivă; 
dacă îl lăsăm să aleagă, va lupta pentru. 

De aceea, când clientul iti va cere să-i faci un serviciu, ofe- 
ră-i mai multe opţiuni şi lasă-l să aleagă. Propunerea ta ar 
putea indica trei moduri de a lucra: 


Opţiunea A: Servicii complete, pret complet. 
Opţiunea B: Servicii minime, preţ minim. 
Opţiunea C: Ceva între primele două. 


Indiferent ce va alege, celălalt va fi mai implicat pentru că 
a fost alegerea lui. Totodată, tendința cognitivă este aceea de 
a alege, în mod normal, Opţiunea C, iar el va pleca având sen- 
timentul că a negociat şi că a obţinut o tranzacţie mai bună, 
deşi tu nu ai redus onorariul deloc: ai schimbat însă preţul 
schimbând anvergura. 


SUPER PONT 


Atribuie proprietatea lasand opțiunea de a spune „nu. 


Dacă adăugăm comentariul „Simte-te liber să spui «nu», 
în mod paradoxal probabilitatea să spună „nu” va scădea. 

Încadrarea propoziției 


Încadrarea este utilă și la nivel micro dacă, de exemplu, ai 
de spus ceva ce s-ar putea să nu fie bine primit. Va fi primit 
mai bine dacă spui mai întâi ce intenții ai. 

Exemplul cel mai simplu este atunci când cineva vorbeşte 
şi tu vrei să spui ceva: întreruperea va fi acceptată mai uşor 
dacă începi cu „Mă scuzati, pot întrerupe?” sau „Pot pune o 
întrebare?” 

Cerând permisiunea îi laşi celuilalt posibilitatea să spună 
„nu”, desi este foarte putin probabil să facă acest lucru. 


6 MODALITĂȚI DE A INTRODUCE 
UN SUBIECT SENSIBIL 


Pot să pun o întrebare delicată? 


. Te superi dacă întreb ceva ce ţi s-ar putea părea pro- 
vocator? 


. Aș dori să aduc în discuţie un subiect pe care îl con- 
sider important... 


. Voi spune ceva ce ar putea fi interpretat greșit... 
. Ceea ce am de gand să spun vi se poate părea dur... 


. Aş vrea să spun că nu sunt de acord cu un singur lucru, 
dacă îmi dati voie... 


În fiecare dintre aceste situaţii, faptul că ai fost sincer de la 
început si ai cerut permisiunea, va ajuta probabil să fie mai 
uşor acceptată. Desigur, nu le folosi ca să vorbesti despre ca- 
tastrofa asasinării nu ştiu cărei trăsături personale; dar, dacă 
încercarea de a face discuţia să progreseze este autentică, în- 
cadrarea prealabilă a afirmației dificile în intenţie va avea ca 
rezultat, în general, acceptarea ei fără dificultate. 

6.6. Spune povestea potrivită 


Rareori oamenii sunt nerăbdători să asculte argumentele 
unei vânzări, previziunile partidelor politice sau predici de 
orice fel si de obicei închid calea de îndată ce le aud. 

Totuşi oamenilor le plac poveştile. Aşa că, spune-le o po- 
veste si o vor asculta. 

Am fost învăţaţi să spunem poveşti. Avem sabloanele în 
cap, nu trebuie decât să potrivim conținutul în aceste sabloane. 

Şi am fost învăţaţi de asemenea să le ascultăm; ascultăm 
cu atenţie, dornici să aflăm ce se întâmplă mai departe. 
Poveştile sunt uşor de înţeles și uşor de ţinut minte, pentru 
că şabloanele furnizează legăturile dintre diferitele lor parti. 

Când ascultăm, trăim noi înşine experienţa din poveste 
într-un mod foarte real; de exemplu, când citim cuvântul „la- 
vandă” sunt activate regiunile olfactive ale creierului. 

Prin urmare, aceasta este o cale puternică de a influența 
opinia. 

Să zicem că copilul tău se întoarce de la şcoală supărat că 
nu a făcut bine la examen. Tu l-ai putea îndemna să mun- 
cească mai mult, dar nu crezi că el s-a gândit deja la acest 
lucru? Răspunsul logic nu este ceea ce are el nevoie în acest 
moment. 

În schimb, aşază-te lângă el pe canapea, ascultă-l cu aten- 
tie şi pe urmă povesteste-i cum, în tinerețe, ai făcut prost la 
un examen si te-ai simţit la fel de rău ca el acum. Ai avut tot 
felul de eșecuri dar, la un moment dat, ţi-ai dat seama că nu 

avea rost să bocesti, aşa că te-ai adunat şi te-ai pus pe muncă 
pentru reexaminare. Până la urmă ai luat un A+. 

Sau aminteşte-i despre echipa lui favorită care a pierdut 
prima repriză, dar când a revenit pe teren a răsturnat scorul. 

Sau, cel mai simplu, uitaţi-vă împreună la Rocky sau la 
The Full Monty sau la oricare dintre milioanele de filme făcute 
la Hollywood despre triumful asupra adversitatii. 

Este povestea care îi va schimba gândurile mai mult decât 
orice sfat. 


Poveștile și contopirea minţii vulcanienilor 


Când se pune problema schimbării opiniei cuiva, standar- 
dul de aur este, fără îndoială, contopirea mintilor vulcanie- 
nilor, adusă pentru prima oară în atenţia ființelor umane de 
Mr. Spock din serialul Star Trek. Şi am văzut, în Capitolul 3, 
cum activitatea profesorului Uri Hasson de la Princeton a 
arătat că interconectarea neuronală este, de fapt, baza acestui 
proces. 

Poate că am mers prea departe, dar lucrarea arată într-ade- 
văr că, cu cât creierele sunt mai bine sincronizate, implică o 
discuţie considerată mai bună de către cei ce participă la ea. 

Se dovedeşte că a spune poveşti este o cale foarte eficientă 
de a stabili legături între creiere. Nu numai între regiunile au- 
ditive ale creierelor, nu numai între regiunile lingvistice și nici 
doar între regiunile care codifică părţile componente factuale, 
ci şi între zonele de ordin mult mai înalt. 

lar aceste zone rămân interconectate pe măsură ce poves- 
tea înaintează într-un proces permanent de sincronizare di- 
namică, dansând împreună pe acelaşi ritm şi aceeaşi desfăşu- 
rare de evenimente. 

9 LUCRURI CARE POT FACE 
O POVESTE EXCELENTĂ 


Interesul, oamenii vor să asculte pentru că vor să audă 
ce se întâmplă mai departe. 


Există surprize. 
Există umor. 
Există sens. 


Există luptă înainte de succes, eșec înainte de răs- 
cumpărare. 


. Antrenează ascultătorul într-o călătorie emoțională. 


. Au personalitate, au individualitate. 
. Sunt personale... 
.. dar sunt și universale. 


Vorbește-i despre vis 


Dar, mai presus de toate, o poveste bună va inspira. 

Carmine Gallo, autorul cărții de mare succes Talk Like 
TED* îndeamnă: povesteşte ceva şi începe cu pasiunea ta; 
dacă nu poţi să te inspiri pe tine însuţi, cum să inspiri pe alt- 
cineva?°® 

El povesteste de multe ori cum Clarence Jones, cel care ii 
scria discursurile lui Martin Luther King, il asculta pe King 
adresându-se unei mulțimi de 250.000 de oameni de pe trep- 
tele Monumentului lui Lincoln în Washington, DC. „Acum 
o sută de ani”, a început el şi Jones știa ce urma să spună, pen- 
tru că el scrisese discursul. 


* În limba română, cu titlul Vorbește ca la TED (n. red.) 

Cu o singură excepție. Foarte aproape de King stătea cân- 
tareata de gospel Mahalia Jackson, care a strigat: „Spune-le 
despre visul tău, Martin!” 

King a auzit, Jones a auzit şi el. Jones l-a văzut pe King lă- 
sându-se pe spate, ca să privească mulțimea. Jones i-a şoptit 
persoanei de lângă el: „Oamenii aceştia nu ştiu încă, dar acum 
se vor duce la biserică” 

Şi Martin Luther King a lăsat deoparte discursul conceput 
cu mare grijă şi, ca un desăvârşit predicator baptist, a conti- 
nuat vorbind liber: „Am un vis...” 

Dacă poţi să-i inspiri prin povestea ta, îi vei face să-şi 
schimbe opinia; poate că vei face multe minţi să-şi schimbe 
opinia. 


Le-am spus povestea mea 


David Villa-Clarke, BEM, fondator al firmei DVC Wealth 
Management. Este totodată președinte al Project Volunteer, o 
organizație de caritate care de 15 ani desfășoară proiecte în 
Africa, și liderul Fundaţiei Aleto, o organizaţie caritabilă pentru 
mobilitate socială, care pregătește tineri din comunităţi defavo- 
rizate să devină lideri. David a fost decorat cu British Empire 
Medal pentru implicarea sa în acțiuni caritabile și mentorat. 


„Anul trecut noul director mi-a cerut să-l ajut la școala 
din centrul orașului, care în ultimii patru ani primise de la 
Ofsted calificativul «necesită îmbunătățiri» și la care în ace- 
eași perioadă veniseră și plecaseră patru profesori. 

Era amplasată într-o zonă cunoscută pentru traficul de 
droguri și rata crescută a infractionalitatii, iar el, pentru a in- 
staura puţină ordine și disciplină în școală, exmatricula elevii 
într-un ritm de cinci pe săptămână. 

l-am spus că voi înrola zece băieți într-un program de in- 
struire, ca să le arăt ce oportunităţi aveau la dispoziție. Nu 

voiam să fie dintre cei mai buni, nici dintre cei mai slabi, 
voiam un amestec și trebuia să le cunosc și părinții. 

Prima întălnire nu a început prea bine. Mai mulți părinți 
au întărziat. În sală se afla un singur tată. Cănd i-am întrebat 
pe copii câți dintre părinţi vorbeau cu ei despre teme, s-a ri- 
dicat o mână și alta pe jumătate. Se vedea că părinții nu erau 
prea interesaţi de acest lucru, așa că, de ce ar fi fost copiii? 
Dacă ești un băiat negru, de vârstă mică, fără modele bune 
în jur, vei găsi ceva de făcut și nu neapărat lucruri pozitive. 

Așa că le-am spus povestea mea. 

Le-am spus că nu sunt profesor și nu sunt tatăl lor, dar 
sunt o persoană căreia îi pasă. Și faptul că au văzut un băr- 
bat de culoare, cineva cu care puteau comunica și care avu- 
sese succes, le-a trezit interesul. Le-am spus că proveneam 
dintr-un mediu social asemănător cu al lor, cu părinții mun- 
citori, divortati, crescusem în anii 1960 și 1970 in Woolwich, 
fieful Frontului National. Cand mă întorceam acasă de la ac- 
tivitatile programului Cub Scouts, eram urmărit de băieți de 
17 ani, adepţi ai curentului skinhead, care voiau să mă bata 
pentru că eram negru. 

La 13 ani am descoperit tenisul și am constatat că aveam 
talent, cineva m-a luat sub aripa lui protectoare, m-a învățat 
să joc și de acolo a început totul. 

Datorită tenisului am făcut cunoştinţă cu un alt fel de 
viata si am cunoscut oameni cu alte origini sociale decât 
mine, ai căror părinți aveau slujbe cu gulere albe, care trăiau 
mai bine și nu trebuiau să-și facă griji pentru plata facturilor. 

Am înțeles că mi se deschidea un drum nou. Un timp am 
lucrat în asigurări și pe urmă am primit o slujbă într-o com- 
panie prestigioasă de proprietăți imobiliare cu sediul în 
Sloane Square, unde lucram cu colegi care isi terminaseră 
studiile la cele mai bune școli superioare din Elveția. Mentorul 
meu a fost directorul financiar, ceea ce m-a ajutat să-mi dez- 
volt cariera. 

Important pentru elevi a fost că au văzut un bărbat negru 
cu care se puteau identifica și că povestea lui, pe care au 
aflat-o, i-a ajutat atăt pe părinţi, cât și pe copii să se apropie 
mai mult de ideea de program de instruire. Mă 

confruntasem cu aceleași provocări peste care dădeau și ei 
acum si reușisem să le fac fata. 

Acest lucru i-a făcut să se răzgăndească și s-au Înscris în 
tabără. Deplasările în teren le făceam la o bancă importantă 
din oraș, la un eveniment organizat de o firmă juridică sau 
de altă companie financiară. Am adus vorbitori motivationali 
care să le povestească, oameni care arătau la fel ca ei și care 
proveneau din aceleași medii. Oportunităţi pe care altfel nu 
le-ar fi avut, pur și simplu. 

Bineînțeles că și copiii au trebuit să muncească destul. 
Ca parte din program, băieţii au stabilit singuri regulile după 
care trebuia să ne organizăm proiectul: trebuiau să vină îm- 
bracati îngrijit, cu nod corect la cravată, pantofi lustruiti, să 
nu aibă rapoarte proaste de la profesori, să aibă temele fă- 
cute și să fie un exemplu bun pentru colegi. 

lar pentru că și-au stabilit singuri regulile, le-au și respec- 
tat: dacă cineva le încălca, ceilalți îi reaminteau de ele. Odată, 
unul dintre ei s-a prezentat la sesiunea de recapitulare cu 
cravata desfăcută, pentru că nu reușise să și-o înnoade și alți 
doi au sărit imediat să-i facă nodul. 

Care au fost rezultatele? Ei bine, vreo doi au abandonat 
chiar de la început, dar toţi ceilalți au urmat cursul pana la 
capăt, iar la examene toți au luat cel putin un punct mai mult, 
iar unii au luat chiar două. 

Dar, mai important decât atât, a fost faptul că au văzut 
ce posibilităţi li se deschideau în fata si pe care nu le intele- 
seseră până atunci.” 


În concluzie 


Ceea ce te convinge pe tine nu este neapărat identic cu ceea 
ce îl convinge pe altul. De aceea trebuie să fii atent cum îţi 
prezinti mesajul în fata celuilalt. 


E Când, unde şi cum este important 


Alege-ti momentul cu multă grijă: alege ora şi locul cele 
mai potrivite pentru mesajul tau. $i, în pofida usurintei de 
folosire, nu te baza prea mult pe e-mail: un telefon sau întâl- 
nirea față în faţă vor funcționa probabil mult mai bine. 


A Lucrează cu ceea ce iti oferă cealaltă persoană 


Foloseşte ceea ce o stimulează, motivațiile ei, cuvintele ei. 
Oamenii te ajută mult, iti oferă multe elemente pe care să le 
utilizezi; ar fi nepoliticos să foloseşti altceva. Şi cu siguranță 
ar fi şi mult mai puţin eficient. 

E Nu fi un vampir energetic. 

Oamenilor le place compania celor care îi ajută să se simtă 
bine şi, de asemenea, este mult mai probabil să se lase con- 
vinşi de astfel de persoane. Așa că, fii fermecător, fă compli- 


mente, spune mulțumesc, recunoaşte-le efortul şi spune „da” 
mai mult decât „nu. Da? 


E Corpul tău comunică si el 


Asigură-te că celălalt este de acord cu tine. Folosește lim- 
bajul corporal pentru a comunica un statut, credibilitate şi 

disponibilitate de a fi abordat. Fiinţele umane au o istorie de 
sute de milioane de ani în care comunicarea nonverbală a fost 
singura comunicare, aşa că slujeşte-te de resorturile ei şi fo- 
loseste-o în susținerea cuvintelor tale. 


E Stabileşte cadrul 


Poţi influenţa felul în care vede cineva o situaţie, prin felul 
în care o încadrezi. Este valabil la nivel de conversaţie (de 
exemplu, dacă îi dai omului posibilitatea să aleagă, cresc ṣan- 
sele ca el să spună „da”) sau la nivel de formulare (de exem- 
plu, solicitarea permisiunii de a pune o întrebare delicată va 
mări generozitatea cu care va fi ea primită). 


I Spune o poveste interesantă 


Oamenilor le plac poveştile interesante, aşa că, dacă vrei 
să te asculte, spune-le o poveste extraordinară. Datorită ei, 
vor cumpăra mai mult decât este logic. 


Iar vestea bună este că majoritatea cunoştinţelor de care 
ai nevoie ca să reuşeşti în această parte a procesului le-ai do- 
bandit parcurgând Capitolele 1-5. Dacă nu, mai citeste-le 
o dată, pentru că probabil ţi-a scăpat ceva ce va face diferența 
atunci când vei dori să faci pe cineva să-şi schimbe opinia. 


Postfata: 

Obtine rezultate mai bune, 
construieste relatii mai bune, 
salveaza lumea 


Cele mai multe dintre metodele pe care le folosim in per- 
suasiune nu funcționează, pur şi simplu. 

Nici măcar metodele care au în spate milioane de lire ster- 
line în contexte de cea mai mare importanţă nu funcționează. 
O meta-analiză sistematică a 49 de experienţe efectuate pe 
teren în campaniile politice pentru alegerile din Statele Unite 
a constatat că efectul mediu al acestora în schimbarea opiniei 
alegătorilor a fost aproape zero. 

Prin urmare, dacă vrem să fim mai eficienţi, trebuie să 
facem altceva. 


Cercetează om cu om: 
ascultă punctul de vedere al celuilalt 


Am început această carte cu votul desfăşurat în 2009 în 
Maine, care a dus la un rezultat negativ pentru drepturile co- 
munitatii LGBT şi care a fost răsturnat trei ani mai târziu. 
Cam tot atunci, comunitatea LGBT a înregistrat un eşec si- 
milar în California, când s-a votat Propunerea 8, care inter- 
zicea efectiv căsătoria între persoane de același sex. 

David Fleischer a devenit directorul Centrului LGBT din 
Los Angeles la scurtă vreme după aceea şi a vrut să afle de ce. 
EI şi echipa lui au pornit pe străzi și au bătut la uşi, nu pentru 
a convinge (era prea târziu pentru aşa ceva), ci pentru a as- 
culta. Și făcând acest lucru a constatat că, ascultând, putea 
convinge mult mai bine decât prin orice altă abordare la care 
recursese până atunci. Aşa s-a născut tehnica cercetării 
om cu om. 

Politologii David Brockman (Universitatea Berkeley din 
California) şi Josh Kalla (Yale) au efectuat mai multe studii 
despre cercetarea om cu om şi au dovedit că metoda are un 
succes remarcabil.” Într-un studiu efectuat în contextul ale- 
gerilor din 2020, la care au candidat Trump şi Biden, ei 
au constatat că la fiecare 100 de discuţii purtate, s-au obţinut 
3,1 voturi noi pentru Biden. Poate fi considerat puţin, dar 
s-a estimat că metoda a fost de o sută de ori mai eficientă decât 
un program prezidenţial de persuasiune tipic și suficientă 
pentru a schimba rezultatul în nouă state diferite în 2016. 

Mai exact, ce anume presupune ea? Ei bine, în loc de a dis- 
cuta cu alegătorul pentru a-l face să-şi schimbe opinia, me- 
toda funcționează prin ascultare până la convingere. Agentul 
electoral îl întreabă pe alegător ce părere are despre un subiect, 
fără să-l judece şi pe urmă îi adresează o mulțime de întrebări 
despre experiența pe care a avut-o în legătură cu acel subiect, 
ajutându-l să gândească în mod onest şi analitic. De aseme- 
nea, agentul electoral va povesti propria lui experienţă. 

Aşadar, stabilind o legătură prin umanitatea noastră co- 
mună, împărtăşindu-ne poveştile şi permițând votantului să 
ajungă singur la o concluzie, mai curând decât presându-l 
să-şi schimbe opinia, reuşim să facem oamenii să-şi schimbe 
opinia în legătură cu subiecte foarte grele. 

Dacă ai ajuns să citeşti aceste rânduri, nu vei fi însă deloc 
surprins. 

Pentru că, într-adevăr, cercetarea om cu om nu este foarte 
diferită de interviul motivational, abordarea care funcționează 
atât de bine cu persoanele dependente şi cu infractorii reci- 
divişti. Sau ascultarea disciplinată sau interviul criminalistic, 
abordarea care dă rezultate în anchetele poliţiei. Sau scara 
schimbării comportamentale, strategia negociatorului în ca- 
zurile de răpire. Abordări similare sub denumiri diferite. 

Este remarcabil că domenii atât de diferite, fiecare extrem 
de dificil în felul lui, au dezvoltat în mod independent stra- 
tegii atât de asemănătoare. 


Ce legătură au toate acestea cu tenisul? 


Acestea sunt tehnicile care dau rezultate. Acestea sunt lo- 
viturile de forehand şi backhand ale persuasiunii. Roger 
Federer (ia-ti libertatea de a-l înlocui cu Rafa Nadal, Novak 
Djokovic sau Serena Williams, dacă preferi) nu a inventat o 
nouă lovitură uluitoare: joacă pur si simplu folosind forehan- 
dul şi backhandul, la fel ca orice alt jucător. 

Bineînţeles că Federer nu câştigă toate jocurile, dar când 
câştigă, o face cu aceste lovituri, iar când nu o face este pen- 
tru că nu a executat aceste lovituri suficient de bine. 

Acelaşi lucru se întâmplă când vrei să determini omul să-şi 
schimbe opinia. Să ştii ce rezultat vrei să obţii, să culegi in- 
formații, să asculti, să transmiti forță, să colaborezi la identi- 
ficarea soluției şi să exprimi mesajul în modul potrivit pentru 
cealaltă persoană, acestea sunt loviturile fundamentale ale 
jocului: forehandul şi backhandul. Acestea sunt loviturile care 
funcționează şi poţi să le executi din ce în ce mai bine si să 

devii din ce în ce mai bun la persuasiune în situaţii tot mai 
dificile. 

Să sperăm, dragă cititorule, că discuţiile tale persuasive 
rareori vor fi atât de dificile ca atunci când trebuie să convingi 
persoane cu adictii, teroriști sau răpitori şi de aceea mijloa- 
cele descrise în această carte ar trebui să fie suficient de adec- 
vate. Nu înseamnă că vei reuşi să convingi întotdeauna 
pe toată lumea, dar, dacă nu reusesti, nu trebuie decât să mai 
citeşti o dată şi să le aplici mai bine. Federer nu inventează 
o lovitură nouă dacă pierde un meci, ci execută forehandul 
şi backhandul mai bine. 


Frumoasa planetă defectă 


În 2010, stăteam afară la o cafenea în Damasc, Siria, bu- 
curându-mă de aerul acestui minunat oraş istoric, privind 
localnicii care îşi vedeau de viaţa obişnuită. Mi-a trecut prin 
minte că în apropiere, Bagdadul fusese un oraş la fel cu numai 
zece ani mai înainte, iar acum era complet distrus de bom- 
bardamente: atât de multe vieţi, familii, afaceri şi clădiri 
distruse. 

Privindu-i pe locuitorii Damascului cum sporovăiau şi râ- 
deau şi isi vedeau de-ale lor, m-am gândit că si oamenii din 
Bagdad ar fi fost la fel, oameni normali şi cumsecade, care 
voiau să-şi vadă de viata; ultimul lucru pe care l-ar fi dorit era 
devastarea lăsată în urmă de război. Şi m-am gândit, de ase- 
menea, că acelaşi lucru se putea întâmpla aici, în Damasc, şi 
ce tragedie ar fi. 

Un an mai târziu s-a întâmplat. 

Trebuie să ne schimbăm felul de a acționa. 

Sa o facem acum 


Si repede. 

Trăim într-o lume in plină viteză, în care tehnologia naşte 
tehnologie într-un ritm din ce în ce mai rapid. Este o veste 
fantastică. Avem în faţa ochilor paradisul pe pământ. Dis- 
punem de instrumentele necesare pentru a crea o lume a 
abundenței pentru toţi; lumea pe care s-au întemeiat miturile: 
Utopia, Edenul, Arcadia, Shangri-La, oricum ai vrea să-i spui. 
Putem să facem acest lucru. 

Dar este și o veste periculoasă. Aşa cum a subliniat biolo- 
gul Edmund O. Wilson, avem creiere paleolitice, instituţii 
medievale şi o tehnologie dumnezeiască. Combinația nu este 
sănătoasă. Avem o putere enormă. Trebuie să învăţăm să o 
folosim mai bine. Suntem o specie uluitoare şi am făcut o mul- 
time de lucruri incredibile în scurta noastră istorie. Dar putem 
fi şi teribili de distructivi, fie că vorbim de război, de schim- 
bări climatice, de prăbuşirea catastrofală a naturii sau de ca- 
pitalismul în care câştigătorul ia totul. 

Suntem subspecia Homo sapiens sapiens, sapiens în- 
seamnă înţelept şi denumirea noastră îl conţine de două ori. 
Să trăim la această înălțime pentru binele nostru. 


Mintile se mai și schimbă 


În prezent, în afară de violenţă şi constrângere, există trei 
metode predominante de persuasiune: 


I Tipatul, aşa cum vedem în social media 

E Manipularea, aşa cum se vede în vânzările online si 
publicitate 

E Minciuna, aşa cum vedem în politică. 

Nu este de mirare că planeta e pe cale să se „defecteze”. 

Vestea foarte bună este că există o metodă care functio- 
nează mai bine şi aceasta este metoda despre care ai citit în 
paginile de fata. Aceste metode de abordare vor face oamenii 
să discute constructiv, nu distructiv; vor ajuta oamenii să se 
deschidă, nu să se închidă în ei înşişi; vor vindeca răni, nu le 
vor agrava; vor construi punți peste diferende, nu le vor 
adânci. 

Ele ne pot conduce pe calea pe care dorim cu adevărat să 
mergem. 

Dar, chiar dacă nu-ţi pasă de restul lumii, chiar dacă iti 
pasă numai de centrul universului, care eşti tu, această abor- 
dare iti va face mult bine. Pentru că ea iti aduce nu numai 
rezultate mai bune, dar iti aduce si relatii mai bune. 

Rezultate si relatii, din ele se compune viata ta. 

Acestea sunt cariera ta, casa in care locuiesti, vacantele; 
sunt colegii tăi, prietenii, oamenii din preajma ta; sunt oa- 
menii dragi, copiii tăi, familia. 

Acestea sunt viata ta. 

Poţi face omul să-şi schimbe opiniile, poţi face mulți oa- 
meni să-şi schimbe opiniile şi vei obține rezultate mai bune, 
vei construi relații mai bune, procedând astfel. Devenind mai 
bun la asa ceva, devii mai bun in propria viata şi îi ajuţi pe cei 
din jur să devină şi ei mai buni in viata lor. 

S-ar putea să salvezi şi lumea în acelaşi timp. 

Fie ca drumul să meargă în sus, odată cu tine. 

